
Dragul meu prieten, 

“Să fie oare ceea ce caut?” 

Spulberă miturile şi vei zidi în cremeni! 
Mereu aproape de tine... 


PRIMA PARTE: DE CE SĂ ÎNVEŢE ALȚII MAI REPEDE CA 
TINE?! 


CAPITOLUL I PRIMII PAȘI CORECŢI 
1.1. Notiţele - cenuşăreasa studiului sau sursa creşterii eficienței? 
Un ajutor de bază 
CUM să iau notițele ca să mă ajute? 
Nu e uşor - dar căi se găsesc 
La ce să fim atenţi 
Notiţele sunt personale! 
Dacă tot le iei, ia-le corect! 
1.2. O mină de aur lăsată în părăsire 
Trei echipaje. Trei căi diferite. Trei destine diferite 
Marea taină... de lângă noi 
Tu alegi concurenţa reală! 
În anticamera succesului 
Cine controlează trecutul controlează viitorul 
Autoevaluarea: marele pas înainte 
Ajunge numai să participi? 
Cel mai aspru concurs de pregătire 


1.3. Mai multe surse de informare!!! 
Cum stă situaţia 
Două avantaje de excepţie 
Nimic să nu se piardă! 
Un calcul simplu... 
„Şi necesarele dezvăluiri 


1.4. Testele - grilă sau despre perfecțiunea detaliului 
Perfecţiunea la îndemâna ta 
Cum te ajută testele — grilă să mai câştigi un punct la examen 


1.5. Laboratoare, ateliere... 

1.6. Metodele active de învăţare 

1.7. INTERNET-ul — raiul informației 

1.8. Amănuntele sau despre pierderea bătăliei 


CAPITOLUL al II-lea SECRETELE MEMORIEI 
A. Întipărirea 
Interferenţe şi efecte contradictorii 
B. Conservarea sau păstrarea 
C. Reactualizarea 


CAPITOLUL al III-lea BUNUL ÎNCEPUT CA METODĂ 
3.1. Condiţia unui bun început 

3.2. Un principiu în favoarea ta 

3.3. Cum îţi aşterni aşa dormi 

3.4. Bucuriile de mai târziu ţi le pregăteşti de acum 

3.5. Când întrebări apar... 


CAPITOLUL AL IV-LEA CALEA SUCCESULUI E ÎN FAŢA TA! 
4.1. Dilemele începătorului 

4.2. Care e varianta corectă? 

4.3. Bătăile de cap se rezolvă uşor 

4.4. "Reţeta” de la A la 7... 

4.5. O cale verificată pentru randamentul tău 

4.6. Vechi şi nou împreună 

4.7. Vrei să creşti eficienţa? Alege varianta potrivită 

4.8. TU răspunzi de rezultatele tale! 


CAPITOLUL AL V-LEA AJUTOARELE FĂRĂ RIVAL ALE MEMORIEI 
5.1. Sublinierea şi marcarea 
5.1.1. Pornind de la o remarcă... 
5.1.2. De ce e eficientă sublinierea? 
5.1.3. Cum să nu te încurci singur 
5.1.4. Principiile de aur 
5.2. Încercuirea 
5.2.1. O ilustrare necesară 
5.2.2. Experienţa îşi spune cuvântul 
5.2.3. Ce culori favorizează viteza de învăţare? 
5.2.4. Acum ai înţeles 


CAPITOLUL AL VI-LEA MĂRUNȚIŞURILE CARE ÎȚI ADAUGĂ TIMP 
6.1. Semne... 

6.2. ... şi codificări 

6.3. Unde e indicat să facem adnotările? 

6.4. Vreme e pentru a creşte... 

6.5. ... dar nu repeta greşelile altora! 


CAPITOLUL AL VII-LEA METODA REȚINERII TRAINICE - SCHEMA 
LECȚIEI 
7.1. Ce este schema? Chiar foloseşte la ceva? 
7.2. Un exemplu de rapiditate 
7.3. Cum întocmim corect o schemă 
Alege cuvintele-cheie 
Foloseşte culorile, te rog! 
Schemă eficientă = schemă redusă 


CAPITOLUL AL VIII-LEA UN EXEMPLU DE LA CAP LA COADĂ 
8.1. Analizăm textul... 
8.2. ... şi schematizăm pe fişă 


CAPITOLUL AL IX-LEA EVITĂ ÎNVĂȚAREA MECANICĂ! 
9.]. De ce învăţăm mecanic? 

9.2. Fidele prietene ale memoriei 

9.3. Deşteaptă toate colţurile memoriei! 

9.4. Vrei să fii copilul care nu se frige? 

9.5. Promisiunea trăiniciei 

9.6. Bizarerii care te fac să reţii perfect 

9.7. Ce spune experienţa altora 

9.8. Aplicaţii? Câte nu gândeşti 

9.9. Sunt unii care... 


CAPITOLUL AL X-LEA ANALIZE, SINTEZE, COMPARAȚII... 
10.1. Să nu ne încurcăm în definiţii 

10.2. Eficienţa în exemple 

10.3. Foloseşte-ţi experiența! 

10.4. Un exemplu la îndemână 


CAPITOLUL AL XI-LEA CUM ÎŢI ORGANIZEZI ŞEDINŢA DE STUDIU 
11.1. Pornind de la logică 

11.2. “Nu-mi dau seama cum trece timpul! Cum să fac să treacă mai încet?” 
11.3. Nu fă confuzii! 


CAPITOLUL AL _ XII-LEA REPETAREA: MAREA PROVOCARE SAU 
MOMENTUL ADEVĂRULUI 

12.1. Nu te mai frământa! Acum ai răspunsuri 

12.2. Înveţi prea mult, înveţi prea puţin? De unde ştii? 

12.3. Forma cea mai eficientă de repetare: comasarea sau eşalonarea? 

12.4. Cât de mult nu e prea mult? 

12.5. La ce intervale repetăm pentru a avea eficienţă maximă? 

12.6. Metoda aşilor învăţării 


CAPITOLUL AL XIII-LEA PREGĂTIREA LECŢIILOR - O PROBLEMĂ? 
MAI MARE DECÂT PREGĂTIREA PROIECTELOR? 

13.1. Efectuează temele în ziua în care ţi-au fost date 

13.2. Când începi lecţiile? 

13.3. Pentru un bun început 

13.4. Învață intercalând materiile! 


PARTEA A II-A: CHEILE ÎNVĂȚĂRII EFICIENTE SAU 
COMBUSTIBILII TURBO-ÎNVĂŢĂRII 


CAPITOLUL AL _ XIV-LEA O SITUAŢIE DESCURAJANTĂ UȘOR DE 
EVITAT 

Evită situaţiile descurajante! (după ce le afli cauza) 
Nu e totul pierdut 

Uităm... dar de ce? 

Succesul din prima e un adevărat miracol 

Încă o greşeală des întâlnită 

Un experiment care pune pe gânduri 

Învață pentru viaţă, iar nu pentru examen ! 
Dezavantajele învățării “în salturi” 

Soluţii multe la îndemâna ta 


CAPITOLUL AL XV-LEA CAMERA ÎN CARE ÎNVEŢI 
Lumina naturală, lumina minții 

Un alt "'mărunţiş" care se răzbună 

Linişteee! 


CAPITOLUL AL XVI-EA SUPORTUL DIN INIMA TA 
De ce învăţăm? 

Teoria ca teoria... 

O cale la îndemâna tuturor 

Garanţia progresului 

Reversul monedei. Soluţia potrivită 

Imbolduri din neştiut 

Seamănă şi îngrijeşte — şi roada va veni 

Să nu-ţi faci visele scrum! 


CAPITOLUL AL XVII-LEA VOINȚA: CUM O EDUCI CA SĂ ÎNVEȚI 
EFICIENT 
Invaţă să plăteşti prețul corect! 


Poartă-te singur spre Marea Victorie 
Puterea exemplului 

Scurtătura spre succes 

Păstrează în suflet dorinţa de mai bine! 
Autoîncurajarea şi reversul ei 

După faptă şi răsplată 

Soluţia când se prăbuşeşte totul 

Fii sigur de victoria de mâine! 

Secretul alergătorilor de cursă lungă 
Speranţele se nasc din infinit 


CAPITOLUL AL XVIII-LEA ASPIRAȚIE ȘI ÎNVĂŢARE 
Unda verde spre succes 

Lipsa de timp din sesiune 

Nu te baza niciodată pe minim! 

Asul din mâneca elevilor 

Soluţia pentru cei cu experiență 

Clarificarea de rigoare 

Dilemele începutului 

Acum eşti sigur pe nota ta 


CAPITOLUL AL XIX-LEA CONTINUITATE ȘI RITMICITATE 
Cum să îţi îmbunătăţeşti performanţele 

Învață mereu, învaţă continuu 

Fecunda ritmicitate 


CAPITOLUL AL XX-LEA - FAMILIA — AJUTOR SAU OBSTACOL? 
O introducere care explică multe 

Există oricând un antidot 

Cum te influenţează atitudinea membrilor familiei 

Orezul din borcan: o experienţă care pune pe gânduri 

Treci peste nefericirile clipei! 


CAPITOLUL AL XXI-LEA CUM CREȘTEM EFICIENȚA ÎNVĂȚĂRII 
FOLOSIND RITMUL NOSTRU COTIDIAN 

Fii pe val, nu împotriva lui! 

"Eu învăţ mai bine noaptea" — realitate sau impresie? 


CAPITOLUL AL XXII-LEA ÎNVĂŢAREA ÎN GRUP — PRO ŞI CONTRA 
Cu bune şi cu rele 
Partea plină a paharului 


CAPITOLUL AL XXIII-LEA CUM SĂ TE MENȚŢII MEREU ÎN FORMĂ (1) 
SOMNUL ŞI INVAŢAREA - PRIETENI SAU DUȘMANI ? 
Clarificare necesară 


Necunoscutele somnului 

De la teorie la practică 

Cum calculăm durata unui ciclu de somn? 
Oboseala scade dormind mai puţin 

Somnul de 20 de minute 

Extreme minime... 

... Şi extreme maxime: hipersomnia 

Vrei să înveţi? Dormi! 

De ce este somnul un ajutor al memoriei? 
Victoria totală asupra oboselii 

Insomnia şi cauzele ei 

Somnul chimic şi somnul natural 

Soluţii naturale eficace 

Un remediu natural la îndemâna oricui 

Cum învingi oboseala de dimineaţă 

Cum îţi poți (din) nou dubla viteza de învăţare 
Care sunt orele cele mai potrivite pentru odihna de noapte? 
Evită nopţile nedormite 

Încă un mit dărâmat 


CAPITOLUL AL XXIV-LEA CUM SĂ TE MENȚŢII MEREU ÎN FORMĂ (ID) 
DESTINDE-ȚI NERVII! MAI Al NEVOIE DE EI 

Precizare 

O metodă verificată 

Cum de era Napoleon mereu în formă 

“Punctul fericirii” 

Răspunsuri la întrebările tale 

Să nu uităm de o metodă clasică! 

Concluzii... relaxante 


CAPITOLUL AL XXV-LEA CE -AR MAI FI DE SPUS 


CAPITOLUL AL XXVI-LEA ULTIMELE ZILE, ULTIMELE ORE 
Sfârşitul încununează opera 

Ce urmează? (sau cum să nu strici munca de până acum) 

De ce un viitor curs de psihologia examenului?! 


Analfabetul de mâine nu va mai fi cel care nu ştie să 


citească, ci cel care nu a învăţat cum Să înveţe. 





(Alvin Toffler) 


Dragul meu prieten, 


examenele vin, cu întrebări în suflet, examenele trec lăsând senin sau 
neguri... “Oare ştiu suficient ca să iau nota opt?”, “Puteam sa iau o notă mai 
mare? De ce?... 

O dată trecute, fiecare din aceste probe ridică alte întrebări peste întrebări. 
Iar tensiunea creşte cu apropierea unui nou examen. 

Şi doar la ceas de bilanţ îţi dai seama că multe examene le-ai fi trecut 
mai uşor dacă ai fi ştiut cum să înveţi. 


Tu, tinere, eşti oare chiar atât de neputincios în faţa necunoscutului? 


A1 avut succese răsunătoare, inexplicabile, căderi şi insatisfacţii la fel de 
inexplicabile. Priveşte mai atent în trecut; insatisfacțiile tale au avut constant 
două cauze: lipsa de “stil” în acumularea cunoştinţelor şi hpsa de “stil” în 
susținerea examenelor. 

Îţi aduc însă o veste foarte bună: de astăzi ai alături un ghid credincios pe 
drumul — deloc uşor — al obţinerii performanțelor pe care le doreşti. Pentru că 


aceste performanţe sunt la îndemâna ta! 
De ce să şi-o ia alții înainte, când de fapt tu poţi fi mai bun decât ei ? 


De ce să intre alții la liceu, facultate, doctorat în locul tău? 


De ce să obţină tot alţii postul bun pe care ţi-l doreşti? 

De ce să aibă alții rezultate bune, iar tu, care aloci cel puţin atâta timp cât 
ŞI ei învăţăturii, să ai mereu întrebări şi neliniști în suflet? 
Răspunsul e simplu: pentru că alții cunosc cele mai eficiente metode de a 
învăţa repede şi bine. 
Acum şi TU poți fi unul dintre cei pe care soarta îi răsfață. Pentru că, dacă 
doreşti cu adevărat, şi TU poți afla... 
e Cum să fii sigur pe rezultatul pe care îl doreşti... 
e Cum să reții de două ori mai bine şi de două ori mai repede decât 
ceilalți... 
e Cum să foloseşti resursele excepționale cu ajutorul cărora succesul la 


examene poate deveni o simplă formalitate... 


“Să fie oare ceea ce caut?” 


Ghidul — sau cursul, dacă vrei - pe care îl ţii acum în mână nu e unul 
ştiinţific, cu un limbaj arid şi inaccesibil. 

Din contră. 

Vei găsi explicat într-un limbaj accesibil şi în detaliu tot ceea ce trebuie să 
faci şi să nu faci când înveţi. Chiar dacă în unele situații am folosit noțiuni de 
psihologie am urmărit cu grijă să elimin piedicile în înţelegerea celor prezentate. 

E un curs pentru reuşită, dedicat numai oamenilor care vor să înțeleagă 
tainele învățării, nicidecum să se rătăcească în cele mai abstracte şi mai 
încâlcite noțiuni de psihologie. Pentru viitorii oameni de succes, pentru 
învingătorii anilor ce vor veni. 

E un curs de artă a succesului, tinere prieten. Ţie ţi-l dedic. 

Dacă te vei uita într-o bibliotecă în rafturile de Psihologie sau Pedagogie 
vei vedea că până şi cărți accesibile în domeniu au două mari lipsuri: pe de o 


parte se trece prea uşor peste nişte detaliu psihologice, considerate binecunoscute 

(motivaţie, nivel de aspirație, conexiune etc.) iar pe de altă parte, nu se tratează 
multe aspecte complementare învăţării, a căror cunoaştere conduce la rezultate 
mult mai bune: 

V când să începi să înveţi în cazul diferitelor examene 

Y cum să procedezi exact ca să reţii mai repede cu ajutorul unor semne 
puse pe text 
cum să îți foloseşti motivaţia în învăţare 


cum să alcătuieşti corect programul 


ia Sa, SR 


cum şi cât să te odihneşti sau să te relaxezi 

V ce să faci în ultimele zile sau ore până la examen 

V cum să îţi foloseşti şi să îţi dezvolţi forțele de care dispui. 

Cuvântul "cum"! va mai reveni de nenumărate ori pe parcursul cursului 
de față pentru că tu ai acum la dispoziție ceva nou: modalitățile şi procedeele 
concrete prin care poţi realiza ceea ce îţi doreşti!. 

Acestea sunt doar câteva din motivele pentru care au luat naştere paginile 
de față. Citeşte-le atent. Aplică perseverent şi cu încredere acest rod al multor 
ani de observaţii şi vei reuşi cu siguranţă să obţii rezultatele uimitoare pe care 
demult ţi le doreşti. Rezultate uimitoare nu doar pentru tine, ci şi pentru cei din 


Jur, care învaţă după metodele tradiționale - nu întotdeauna cele mai eficiente. 


Spulberă miturile şi vei zidi în cremeni! 


Să lămurim două principii, prezente de la un capăt la altul în acest ghid 
care nu se găseşte în facultăți. 
Primul: contrar opiniei aproape generale, A ÎNVĂŢA NU ÎNSEAMNĂ 


"A TOCI"”. Să fim bine înţeleşi: a învăţa înseamnă a acumula cunoştinţe pe 





1 u sis 5 însăta s-X, sis ră i s YI i 
Cred că alții, mai specializaţi în ştiinţele educaţiei, ar fi făcut treabă mai bună. Dar poate că 


nu au găsit timpul necesar şi mai ales liniştea pentru a-ţi oferi un ghid de învăţare. 

diverse căi: prin memorare, cu ajutorul gândirii sau cu ajutorul simţurilor: auz, 
văz, miros, gust, pipăit. În timp ce "a toci” înseamnă "a învăţa mecanic", doar 
pentru notă sau pentru calificativ. Citind şi aplicând ghidul de față te vei 
deprinde să înveţi cu adevărat repede, bine şi, mai ales, trainic. 

Al doilea mit pe care îl dărâmă "ARTA DE A ÎNVĂȚA": rezultatul bun 
se obține numai dacă "toceşti" zi şi noapte. Nu, prieten drag, nu: din acest 
moment te rog să reții că poți învăţa în trei ore cât învaţă alții în zece, dar mai 
bine şi mai trainic decât ei. Să nu scapi totuşi din vedere că în perioada de 
pregătire pentru examene ai nevoie de un regim special de muncă şi vei fi 
nevoit să faci o serie de sacrificii şi de schimbări temporare ca să îţi asiguri 
succesul. Important este să ştii ce să faci şi ce nu - şi aceasta fără să pierzi 
timpul cu întrebări al căror răspuns e greu de găsit de către tine singur sau cu 
conspecte despre cele mai bune metode de învăţare. 

Chiar dacă această cale ţi se pare pe alocuri grea, una mai uşoară nu 
există. Mă refer la căile cinstite. 

Pe de altă parte, nu îţi voi promite “miracole” de tipul învăţării unei limbi 
străine în 30 de zile sau a 300 de pagini pe noapte. Există asemenea cărți — şi 
multe vor mai apare, căci credulitatea încă susține vânzările; garanţia pe care o 
aduc este mult mai realistă şi mult mai onestă: vei reuşi folosindu-ți forțele reale 
de care dispui, dar de care puţini sunt conştienţi, şi nicidecum apelând la “forţe 
miraculoase”, la “reţete unice”, care pe termen lung se dovedesc reţete ale 
eşecului, ca în cazul oricărui lucru făcut de mântuială. 

Ai acum la dispoziție prezentarea detaliată a unor metode de o eficiență 
dovedită. Metode simple — dar nu simpliste. Eficiente - dar nicidecum 
“miraculoase”. Miracol nu există de-a gata decât foarte rar. Există în schimb mii 


de căi pentru a le face să prindă viaţă prin puterea voinţei tale. 

Mereu aproape de tine... 


"ARTA DE A ÎNVĂȚA" este un curs pentru succes considerat de unii 
destul de greu de aplicat de la prima lectură. De aceea, dacă tu crezi că e greu de 
pus în practică dintr-o dată, lasă-l pentru un timp de o parte şi învață după 
metodele tale (poate sunt mai bune şi mai eficiente). Iar când întrebările te vor 
asalta, adu-ţi aminte să consulți acest curs pentru succesul tău şi multe ţi se vor 
părea mult mai uşor de înţeles. 

ȘI, chiar dacă ai înţeles totul încă de la început, îngăduie-mi să-ți dau un 
sfat: nu uita "ARTA DE A ÎNVĂŢA" într-un colţ de hard, ci răsfoieşte-o. Dacă 
nu în fiecare zi, măcar o dată la două săptămâni. Vei vedea câte lucruri noi o să 
ți se dezvăluie şi mai ales vei fi uimit să vezi câte lucruri, pe care ai crezut că le- 
al reținut foarte bine după prima lectură, va trebui să le reevaluezi. 

E cel mai bun semn că ai progresat. 

Mult succes pe drumul pe care ţi l-ai ales! Şi nu uita: totul e la îndemâna 
ta. 


lată în ce mod... 

PRIMA PARTE: 


DE CE SĂ ÎNVEȚE ALȚII MAI REPEDE CA TINE?! 


CAPITOLUL 


PRIMII PAȘI CORECŢI 


“Chiar drumul de zece mii de li începe cu primul pas” 


(proverb chinezesc) 


1.1. Notiţele - cenuşăreasa studiului sau sursa creşterii eficienţei? 


(ID) Adrian notează conştiincios tot ce spune profesorul la ore. Scrie 
repede şi e foarte mulțumit că nu pierde nimic din informaţiile profesorului. 
Ajuns acasă, are nevoie de 1-2 ore ca să pună în ordine notițele, ceea ce e cam 
obositor. Silviu, în schimb, parcă adesea visează la ore. Din când în când 
tresare, face în grabă nişte semne pe caiet, scrie mult mai puțin din ce zice 
profesorul. Cu toate acestea, nici nu se sinchiseşte să îşi sistematizeze notițele. 
Silviu învaţă mai puţine ore şi ia note mai mari. De ce? 

(2) O elevă îşi completează în pauză notițele folosind caietul unei 
colege. Completează repede, deoarece nu are decât zece minute de pauză la 
dispoziție. Ajunsă acasă constată că nu înțelege mai nimic. O sună pe colega 
după caietul căreia “s-a inspirat” şi află că aceasta înţelege perfect lecţia 


notată. E o întâmplare? 


Atâta timp cât suntem elevi sau studenți, notițele fac parte integrantă din 


cotidian. Unu - mai ales la vârsta liceului - le consideră un balast. Alții, 

dimpotrivă, le acordă o atenţie deosebită atunci când învaţă. Cine are dreptate şi 


de ce? 
Un ajutor de bază 


Ce sunt notițele pe care mulţi le iau în general mecanic? Sunt 
reproduceri, de obicei schematice, ale unui material prezentat de o persoană — 
profesor, lector. 

Rolul lor este uneori trecut cu vederea, adesea fiind luate monoton şi . 
fără chef (“de-ar trece odată ora!”), ajungând adevărate pietre de încercare a 
puterii de decriptare. Or, înaintea unei lucrări, teze sau a oricărui examen, nu 
este momentul cel mai potrivit în a-ți testa agerimea prin exerciții demne de 


Champollion, cel de-a pururea slăvit pentru că a descifrat hielogrifele. 








Aşa încât, prietene, de fiecare dată când iei 
notițe, acordă-le atenţia cuvenită. Te vor ajuta să 


înveți eficient, căci ele completează manualul. 




















Profesorul, presat de timp, nu poate întotdeauna de-a lungul unei ore sau a 
unui curs, să sublinieze esențialul; preferă să redea ce are de predat, în speranța 
că acasă, în linişte, elevul sau studentul va reuşi să discearnă esențialul de 
detaliu. Din păcate efortul e mare pentru tine dacă înveți după notițe nerevizuite. 
Ajungi să înveți superficial, fără a-ţi organiza ideile. Procedând în acelaşi mod 
mai mult timp, ajungi la concluzia că notițele, în loc să ajute, mai mult te 
încurcă; concluzie pe cât de eronată, pe atât de nedreaptă. 

Evident, nu aceasta trebuie să fie calea de urmat. Notiţele sunt aproape 
inutile luate cu gândul în altă parte, fără să încerci să discerni ideile principale 
de cele secundare sau de detalii. Dar dacă, din contră, vei avea bunăvoința de a 


te concentra filtrând prin propria ta gândire tot ce ţi se spune şi reţinând 

numai ce te interesează? S-ar întâmpla ca la o lecţie sau la un curs unde se 
repetă nişte aspecte care au mai fost tratate, câteva cuvinte — “jalon” să aibă 
pentru tine aceeaşi valoare şi aceeaşi semnificaţie ca şi pentru cel ce asudă din 


greu, încordat, ca să nu scape nici un cuvânt. 


Deseori întâlnim situația în care profesorul dictează cuvânt cu cuvânt. 
Elevii şi studenții nu se lasă mai prejos: notează conştiincios tot ce aud. Foarte 
puțini sunt capabili să se poată concentra asupra filtrării informaţiilor. Ceilalţi 
alcătuiesc marea masă a celor ce pierd... de două ori: o dată, pentru că vor trebui 
să ia totul de la capăt, practic de la zero, fără să aibă deci nici cea mai vagă idee 
despre ce au auzit la şcoală sau la facultate. Efort incomparabil mai mare decât 
al aceluia care, atent fund, şi-a făcut cât de cât o idee despre planul lecției, 
despre raționamentele, opiniile, ideile principale pe care aceasta le conține. 

A doua oară, pentru că notițele, luate dezordonat, se pot dovedi inutile şi 
pentru viitor, atunci când vei avea nevoie de ele ca să aprofundezi materia sau 
pur şi simplu să le revezi. În încâlcitura de date pe care le-ai trecut pe foaie te 
descurci greu şi prima oară, şi a doua oară... şi a douăzecea oară. DE CE? Pentru 
că nu ai avut bunăvoința să structurezi ceea ce ai auzit. Aici e cheia primei 
Situaţii prezentate mai Sus. 

Și atunci întrebarea: “CUM să iau notițele?” 


Mai corect e să ne întrebăm: 


“CUM să iau notițele ca să mă ajute?” 








De un mare ajutor îți va fi să elimini cuvintele de legătură 
inutile: “din această cauză”, “ar mai fi de adăugat că...”, “o 
primă precizare este...”, dar şi altele, mai importante, cum ar 
fi “sau”, “şi”, “de reținut că...”, în locul cărora să foloseşti 


prescurtări, formule proprii de notare rapidă sau chiar semne 

matematice. Spre exemplu, nu pe puţini studenţi i-am văzut 
înlocuind pe “şi” cu “+”, pe “sau” cu “/ “. Pe lângă avantajul 
scrierii rapide, aceşti studenți mai aveau unul, deloc de 
neglijat: atunci când învățau după notițe desprindeau clar, 
dintr-o privire, ideile, condiţiile, enumerările, în fine, tot 


ceea ce notaseră. 




















Dacă te obişnuieşti să foloseşti aceste notații, vei reuşi să găseşti, ori de 
câte ori ai nevoie, exact ceea ce te interesează. Elimină căutările şi revenirile 
supărătoare. Notiţele vor fi “aerisite”, cu linii, acolade, prescurtări, care au rolul 
de a elimina cât mai multe din cuvintele de legătură, fără ca exactitatea notiţelor 
să sufere în vreun fel. Dimpotrivă, totul e ordonat, schematizat, de folosinţă 
imediată. 

În sfârşit, am remarcat la destul de mulţi elevi sau studenţi folosirea - 
uneori pe scară largă - a unor notații proprii:” = “ pentru “devine”, “>” sau 


e ţ2> 
. 


“<” pentru relații cauzale, implicații într-un sens sau altul, pentru “de 
reținut” sau “important”, “A“ pentru “şi” şi “V“ pentru “sau” (alături de “+” şi 


“/") şi multe alte notații. Să reproducem în acest stil o definiţie sau o idee: 


“Economia de piaţă este acel mod de organizare şi funcţionare 


al economiei în care asigurarea bunurilor şi serviciilor are la bază 


îndeosebi proprietatea privată, iar raportul dintre cerere şi ofertă 


determină principiile de stabilire a  priorităţilor economice, a 
metodelor de producere şi organizare; accesul la bunurile economice 
pentru diferite persoane sau categorii de persoane este reglat prin 


preț". 

Cum ar arăta scrisă o astfel de definiţie, într-un mod care să cuprindă 
esențialul şi să o facă uşor de reamintit ori de câte ori este citită? Ar arăta cam 


aşa: 


“Bcon. de piaţă = mod de organiz. + funcţ. al ec.: 
- asigurare bunuri + servicii € proprietatea privată 
- rap. cerere - ofertă>principiile de stabil. a: 
= pniorit. ec. 
= met. de producere + organizare 


- acces la bunuri ec. (pt. pers./ categ. de pers.) “preţ” 


E o diferenţă, nu? 

Acestea sunt “semnele” după care învaţă Silviu din primul exemplu de 
mai sus. De aceea el nu trebuie să îşi (re)sistematizeze notițele; învață multe 
lucruri din clasă, deoarece filtrează informaţiile şi, chiar dacă are nevoie de 
mai puțin timp pentru a învăţa, învață mai eficient şi e posibil să obțină note mai 
bune. 


Nu e uşor - dar căi se găsesc 


Din păcate nu ai fost învăţat să disociezi esențialul de neesențial, să 
gândeşti, să analizezi, să sintetizezi ... În şcoală nu există lecţii care să-ţi arate 
cum să înveți - şi singur chiar nu e uşor. S-ar putea ca la început, preocupat fiind 
să aplici consecvent noul tău sistem, să nu îl poţi urmări pe profesor, iar paginile 
caietului de notițe să rămână spaţii albe. Mergem înainte, aşa e începutul! Dar 
trebuie să-l faci, o dată şi o dată ... 

Se spune că la turnarea filmului “Robocop” echipa din platou s-a 
confruntat cu o problemă: prima dată când actorului principal 1 s-a pus costumul 


specific, a trebuit să aştepte 13 ore pentru ca acesta să fie fixat aşa cum prevedea 

scenariul. Echipa era disperată! A doua oară a fost mai bine: totul a durat doar 
zece ore. Încă o zi de filmare... pierdută. Spre sfârşitul filmului, tehnicienii 
reuşeau să monteze costumul în 45 de minute! 

Începutul e tot timpul greu, dar orice drum are un prim pas. Fă-l. Al doilea 
va fi mai uşor. S-a constatat că pentru a se deplasa 384.000 de kilometri până la 
Lună, o navă spaţială cheltuie pentru desprinderea de Pământ (câteva mu de 
kilometri) cam o cincime din combustibilul total necesar pentru restul de peste 


300.000 de kilometri! 








Important este însă să vezi partea plină a 
paharului (ca întotdeauna în viaţă): ai reuşit, cu un 
oarecare efort, să iei notițe într-un stil 
economicos şi organizat. Multe-puţine notițe — 
nici nu contează, la început. Mâine va fi mai bine. 
Cred că ai înţeles cuvintele de ordine: 
perseverenţa şi credinţa în mereu mai bine. Nu 
te lăsa descurajat nici de începuturi, nici de 


răutăcioşii care râd: mergi înainte, mereu înainte! 




















Sigur, fiecare are un alt sistem de notare. De aceea, n-aş recomanda să se 
folosească, spre exemplu, “ab” ( care înseamnă “a implică b” sau “din a 
derivă b” sau “b este rezultatul lui a”) sau “aCb” ( ceea ce înseamnă “b implică 
a”, “a este rezultatul lui b”, “ a derivă din b”), dacă nu este clar rolul lor (se 
poate inversa efectul cu cauza, cu consecințele de rigoare). Astfel de prescurtări, 
stăpânite şi folosite constant în situații similare, sunt deosebit de utile. Dacă vrei 


să te lămureşti mai pe larg asupra modului în care poți folosi prescurtările, 


citeşte te rog capitolul referitor la schema lecţiei. 

Lipsa de schematizare a notiţelor, un chin la care singur te supui, este 
dezavantajoasă sub aspectul timpului alocat şi sub aspectul efortului necesar 
pentru decantarea esențialului. Pentru că această “decantare” va trebui luată de 
la capăt de fiecare dată când vrei să repeți, până când efortul suplimentar la care 


singur te-ai obligat, va deveni obositor, iritant chiar. Şi cine pierde?!... 
La ce să fim atenţi 


Celor ce sunt atenţi, tonul profesorului spune multe. Conştient sau 
inconştient, profesorul subliniază printr-un ton mai apăsat ceea ce este 
important. Alteori atenționează de-a dreptul, folosind cuvinte precum: “acum vă 
rog să fiți atenţi”, “vă rog să notați, căci este foarte important...”, “ e bine să 
rețineți aspectul...”, “diferenţa aceasta va fi unul din subiectele de pe un bilet de 
examen” şi aşa mai departe. Ştii ce ai de făcut! 

lar ca să îşi uşurezi munca şi mai mult, scrie direct cu litere mari 
titlurile sau cuvintele-cheie (cuvintele importante); e un sistem ingenios şi 


simplu prin care le vei identifica mai uşor (“sar în ochi”) şi vei constata la sfârşit 


că informaţiile apar grupate gradual, ca un fel de primă schemă. 
Notiţele sunt personale! 


Nu ştiu dacă am fost convingător folosind definiția simplificat notată a 
economiei de piaţă, pentru simplul motiv că modul şi gradul de schematizare 
al notiţelor sunt foarte diferite de la o persoană la alta, mai mulți factori 
dispunându-şi influenţa: experiența fiecăruia în “codificare”, notaţiile personale 
— uneori de neînțeles pentru alţii! -, gradul de abstractizare al materialului şi 
implicit gradul de dificultate al acestuia, care poate genera imposibilitatea 


analizei şi filtrării datelor de-a lungul întregii ore sau a întregului curs, apoi 

cunoştinţele anterioare (care din nou pot avea un caracter personal), interesul 


față de materia predată” şi de mulţi alţi factori. 








Ceea ce este evident pentru un elev sau student, atunci când 
îşi ia notițe, nu este în mod obligatoriu evident şi pentru un 
altul (şi poate nici chiar pentru cel care a luat notițele şi le 
consultă după câteva luni!). 

Fiecare ““ia” sau “foloseşte” din expunerea profesorului atât 


cât îi trebuie şi ce îi trebuie. 




















Fiecare realizează o selecţie şi o notare în felul său, în funcţie de factorii 
pe care i-am amintit şi de aceea ar fi bine ca şi tu să iei notițe direct după 
expunerea profesorului sau după manual, şi nu după notițele altui coleg. Cu 
excepţia, desigur, a situației în care respectivul coleg a scris de la cap la coadă, 
cuvânt cu cuvânt, tot ce a auzit. În astfel de cazuri să tot iei notițe după el! 

Te poţi izbi însă şi de extrema cealaltă, atunci când dai peste un scris mai 
hieroglific decât al tău, ca să nu mai vorbim de coşmarul notiţelor luate jumătate 
cu litere normale (mă rog) şi jumătate în “steno”. Aşa se explică de ce eleva din 
al doilea exemplu de la începutul capitolului nu înţelege notițele luate după 
caietul colegei sale: uneori a transcrie după cineva e ca şi cum ai transcrie un 
text într-o limbă străină, necunoscută. 

Tehnica luării notiţelor se învaţă relativ repede. Puțin exercițiu de atenție 


ŞI vor apare şi rezultatele. 





” Revezi te rog discuţia despre motivaţie în formele sale, din partea a doua a prezentului ghid. 

Dacă tot le iei, ia-le corect! 


Dacă pentru un elev de liceu notițele sunt mai mult sau mai puţin 
necesare, pentru un student de multe ori sunt primul pas spre succes sau spre 
eşec. Excepţiile - multe-puţine, câte sunt, confirmă această regulă. 

Iubite cititorule, urmează un exemplu despre cum poţi să-ți distrugi singur 
munca datorită hpsei de organizare a materialului şi a preferinței unora de a 
împovăra inutil cursul cu artificii lingvistice. 

Am cunoscut un profesor universitar care preda un curs de an. Tema era 
generoasă şi se simțea efortul făcut de dascăl în vederea surprinderii elementelor 
esențiale ale unui domeniu foarte vast. Cu toate acestea, cursul a fost greu de 
reținut. De ce? Pentru că profesorul - un om extraordinar -, în loc să predea clar 
şi la obiect, prefera să îşi țină cursul în felul acesta: “Pentru ca să putem vorbi 
într-adevăr de...(urma un fenomen, o situaţie etc.) trebuie să fie îndeplinite mai 
multe condiții. Aceste condiții sunt în număr de cinci. Aceste condiții sunt: o 
primă condiție necesară pentru a exista (respectivul fenomen) este...”. Nu mai 
continui. Oricum, cursul a fost predat în acelaşi stil timp de un an întreg - şi vai 
de capul celor care scriau cuvânt cu cuvânt tot ce auzeau! 

Nu am căderea să îl judec pe acel om dar trebuie să recunosc că acel curs 
nu se putea învăţa decât după ce tăiai o bucată bună din el şi îl (re)sistematizai, 
operaţii care cereau zile întregi de efort. Un efort care cu siguranţă ar fi servit 
unor cauze mai utile dacă profesorul ar fi eliminat el însuşi ceea ce ar fi fost de 
eliminat şi ar fi preferat, în locul unei exprimări bombastice, una mult mai clară, 
de genul: “Pentru a putea discuta de (...) este necesar să fie îndeplinite 
următoarele cinci condiţii: 

Il (...) 

Zi (3) 

3. (...) 

(in * 

Într-adevăr, iubite prietene, nu întotdeauna profesorul te poate ajuta prin 
expunerea sa. Orice notițe luate corect îşi vor fi la vremea examenelor de mare 
ajutor. În definitiv, să mergem şi pe o altă variantă: dacă tot trebuie să le iei, 
atunci de ce nu le iei bine, ca să-ți folosească ori de câte ori ai nevoie de 


ele?...Câştigi timp, ai randament mai bun, deci rezultate mai bune. 








Ajută-te singur, căci o poţi face bine! 




















1.2. O mină de aur lăsată în părăsire 


(1) Radu se trezeşte devreme în fiecare dimineaţă de sâmbătă, pentru că 
de trei săptămâni participă la concurs (la “olimpiadă”, cum se zice): la fizică, 
apoi la chimie, apoi la biologie. Admiterea la Medicină e grea, concursurile la 
care participă sunt şi mai grele, iar el se întreabă incer dacă merită tot efortul. 
Nu cumva e mai câştigat prietenul său, care nu se sinchiseşte de asemenea 
concursuri? Prietenul său spune că nu îşi toceşte nervii şi nu se Surmenează 
trezindu-se de dimineață, mai ales că el merge la un foarte bun profesor 
meditator. Cine are mai multe şanse la examen: Radu, care deja s-a obosit, 
sau colegul lui? 

(2) La o facultate sunt 40 de locuri în primul an. Sunt 200 de candidați 
pentru acele locuri. Un candidat spune că e vorba de o concurenţă de 5 pe loc, 
celălalt spune că e de peste 7 pe loc, dar... pentru alții. De ce are dreptate al 
doilea candidat? 

(3) Ana s-a înscris la un concurs pentru un loc de şef de personal în 
cadrul unei companii franceze cu filiala în România. Are două probe grele: 


din Dreptul muncii şi din Managementul Resurselor Umane. Citeşte 

consecvent, dar parcă “nu intră în cap”. Teorie, teorie şi iar teorie. Evident, la 
ce concursuri Să participe? Are spețe, are nişte exemple prin anexele 
manualelor, dar cu cine să se compare? Oare ştie suficient pentru a primi acel 
post bine plătit? 

(4) Ce legătură are exemplul al treilea de mai sus cu exemplele (1) şi 


(2)? Care e cel mai greu concurs pe care îl poți susține întotdeauna? 


În drumul nostru spre succes a venit vremea, prietene cititor, să 
discutăm despre utilitatea reală a unor concursuri, precum cele obişnuite în 
şcoala generală sau în liceu, dar şi a celor studenţeşti, lăsate, în ultima 
perioadă, cam la voia întâmplării. Vom vedea în ce mod te poate ajuta 
competiția să devii mai bun şi vom sublinia rolul ei în asigurarea unei 
pregătiri superioare calitativ — pentru elevi — sau a specializării — pentru 


studenți. 


Trei echipaje. Trei căi diferite. Trei destine diferite 


Elevi şi studenţii se împart în mai multe grupuri. Un prim grup - destul 
de puţin numeros - vede în concursuri o sursă de aprofundare a cunoştinţelor 
necesare în viitor în domeniul ales. Elevi şi studenţii care alcătuiesc acest grup 
de obicei, stăpânesc materia foarte bine, iar rezultatele nu întârzie să apară: ca 
elevi, admiterea în liceu sau facultate e mult mai uşoară, iar studenţi pot afla 
nişte lucruri şi pot “jongla” cu datele dintr-un domeniu cu o dexteritate care ține 
de paranormal (pentru alții). 

Un alt grup este alcătuit mai ales din elevi din clasele terminale de şcoală 
generală sau de liceu, care încearcă - conştienţi de şansa extraordinară oferită de 
aceste concursuri - să se pregătească şi să participe la acestea. 


Totul ar părea perfect, dar ... de ce numai în clasele terminale? 

Pentru un viitor chimist, fizician, filolog, matematician sau biolog, a 
cărui pregătire trebuie menţinută la un nivel ridicat timp de patru ani de liceu, a 
trece de la buchiseala unor notițe la “hei-rup”-ul primului concurs e destul de 
greu. Şi când asta? Tocmai în anul cel mai epuizant, mai solicitant! La fel stau 
lucrurile şi în clasa a VIII-a. A încerca să ajungi în trombă la nivelul la care ar fi 
trebuit să fi constant timp de patru ani, e bine, dar nu foarte bine. Mai ales că 
uneori inițiative de acest gen pot deveni absolut inutile: nu puţine sunt cazurile 
de elevi de clasa a XII-a (unu chiar foarte bine pregătiți!), cărora li se refuză 
participarea la aceste concursuri pe motivul că materna la care se pregătesc s-a 
predat în clasa a zecea sau a unsprezecea, iar cine “a scăpat trenul” şi nu a 
participat când era timpul poate să spună adio unui vis care a prins curaj prea 


târziu. Una singură e concluzia: 








Nu lăsa să-ți scape prilejul atunci când e cazul, 
pentru că s-ar putea ca în clasa a XII-a nimeni să 
nu mai fie dispus să-ți acorde o şansă în acest 
sens, oricât de mult ţi-ai dori aceasta! Atenţie dacă 


vrei să dai un examen dintr-o limbă străină! 




















Un al treilea grup - foarte numeros, o adevărată “turmă” - este cel al 


elevilor sau studenților care ignoră total aceste concursuri. 
Marea taină... de lângă noi 
Cei din primul grup sunt admişi în liceu sau facultate în proporție de 90- 
95%, cu condiţia să fi obținut constant rezultate bune. Din păcate, aşa cum am 


mai spus, ei sunt foarte puţini, deoarece condiția de a fi obținut constant 


rezultate bune nu poate fi îndeplinită de prea mulți. De aceea, Radu din primul 

caz pe care l-am prezentat la începutul capitolului pare să aibă şanse mai mari 
decât colegul lui. De aceea, studenții care participă la concursuri studenţeşti ştiu 
mult mai bine care le e concurenţa pe plan profesional. 

Nu crezi că aici e şi şansa ta, tinere prieten? 

Cei din al doilea grup au rezultate contradictorii: unii, care se simt 
frustrați de respingere, se mulțumesc să se pregătească la un nivel apropiat de 
cel al “turmei” care alcătuieşte grupul al treilea. Alţii, dimpotrivă, îndârjiți de 
această respingere, încearcă să atingă nivelul dorit, primului grup. Cu rezultate 
aproape similare. Chestie de viziune... 

Nu spun că e imposibil. Cunoşteam în studenţie oameni care învățau — şi 
încă foarte bine — numai în sesiune. Şi încă la Medicină sau Inginerie, unde 
cursurile sunt cumplite! 

Scăpau de sesiune zâmbitori! 

Dar — mă întreb — unde ar fi ajuns dacă îşi valorificau la maximum 
potențialul nativ? 

Cât despre cei din “lumea a treia”, tot ce pot spune e că ei formează, 
alături de fataliştii grupei a doua, marea masă a celor cu şanse considerabil 
reduse, ei alcătuind adevărata concurenţă a unui examen de admitere. Poate 
O să-ți dai mai uşor seama de acest lucru dacă o să considerăm un exemplu 


real... 
Tu alegi concurenţa reală! 


Să presupunem că la o secţie a unui liceu sau a unei facultăți sunt 40 de 
locuri într-un an, cu o concurență de 5 candidaţi pe un loc. Deci 200 de candidați 
s-au înscris la start; dintre aceştia 10 sunt dintre cei care, în urma rezultatelor 
constant bune, sunt îndreptățiți să îşi ocupe locul, examenul fiind pentru ei o 
simplă formalitate. Mai mult - să dăm un număr modest - 5 din cei 200, care s- 


au pregătit “hors concours” la nivel olimpic, de asemenea, îşi iau fără probleme 

locul în primire. Ca urmare, rămân 40-10-5 = 25 de locuri pentru 200-10-5 = 
185 de candidaţi din a treia grupă. Adică, o concurență reală de 185: 25 = 7,4!!! 
cu aproape încă jumătate mai mare decât cea de pe hârtie. Corect? Corect! 

E clar că tu - şi numai tu! - îţi alegi concurenţa reală. De aceea încerc 
eu să te conving să participi la “olimpiade”, cum numeşti tu aceste concursuri: 
ca să fiu sigur, cu mult înainte, de capacitatea ta de a face față examenelor şi de 
şansele tale de reuşită, într-un examen care se dă doar o dată pe an. Învingătorii 
iau totul, iar învinşii examenelor de admitere pierd un an din viață sau preferă 
varianta facultăţilor particulare. Dar pentru asta nu era nevoie să înveţi un an- 
doi. Mai complicat e cu cei care termină clasa a VIII-a şi se trezesc la te miri ce 
secție care le va face amară viaţa timp de patru ani. 

Poate tocmai de aceea eşecul este pentru mulți o catastrofă, iar 
anticiparea acestuia pluteşte amenințătoare generând emoţii şi tensiuni pe 
parcursul întregii perioade de pregătire, dar - mai grav! - şi în timpul examenului 
propriu-zis. Această anxietate anticipativă (aşa se numeşte) apare la cei nesiguri 
pe ei. Adică, la marea masă a candidaţilor. Un singur remediu există: 
încrederea în pregătirea ta - un remediu pe care puțini îl cunosc, iar mai puțini 


îl aplică”. 








Cum îşi aşterni aşa dormi, spune înțeleptul 
popor român. Când arăţi vinovatul cu degetul, un 
deget al mâinii arată o persoană oarecare, un deget 
al mâinii e ridicat spre cer şi trei degete sunt 


îndreptate spre tine. 























3 e taie „sa 3 ie. GI ă . . . . 
Poate nu strică să arunci o privire peste ceea ce am discutat la capitolul "Aspiraţie şi 


învăţare" din partea a doua a prezentului ghid. 

In anticamera succesului 


Psihologii de toate calibrele sunt de acord că resursele încrederii în 
pregătirea proprie se regăsesc în succesele obținute anterior. lar aceste 
succese, mai mici sau mai mari, sunt “beneficiul” adus tocmai de concursurile 
de care vorbeam. Care concursuri, prin atmosfera lor foarte apropiată de cea a 
examenelor, reprezintă ceea ce partidele amicale sunt pentru un fotbalist de talie 
internațională: prilejuri de a acumula o experienţă deosebit de prețioasă care îl 
va face de neoprit în vederea marilor confruntări oficiale. 

Concursul îți oferă posibilitatea să îţi verifici nivelul de cunoştinţe cu 
câteva luni (sau ani) înainte de admitere, iar nu doar în timpul examenului, 
când s-ar putea să fie prea târziu! Tot la concurs îți dai seama de aspectele pe 
care le mai ai de aprofundat, te poţi compara cu “vârfurile” din domeniu şi - 
foarte important - poți câştiga experienţa examenelor (cum să îți stăpâneşti 
emoțiile şi să mai câştigi un punct, spre exemplu). 

Trecut prin câteva încercări de acest gen, organismul tău învață să se 
adapteze prompt condiţiilor dificile ale examenelor şi să se autocontroleze. Îţi 
cunoşti astfel puterile şi limitele, iar mijloacele cele mai potrivite spre a face față 
situaţiei se automatizează şi se activizează fără probleme ori de câte ori apare 
situaţia respectivă. Astfel că ameninţarea eşecului este minimă pentru tine în 
examen, poate chiar absentă. Vei trata examenul ca pe un concurs obişnuit, fără 
emoțiile - groaza, chiar - cu care îl privesc contracandidații tăi. Sigur, 
“pericolul” ca şi tu să ai un eşec există, chiar dacă numai teoretic, dar o 
asemenea situație e obişnuită deja pentru tine, poate că ai rezolvat-o de mai 
multe ori cu succes, aşa încât nu-ți mai creează necontrolate şi întrebări 
chinuitoare în timpul examenului. Şi toate acestea în condițiile în care examenul 


este pentru mulți dintre contracandidații tăi un calvar! 

Întrebare 




















Cine are mai multe şanse de reuşită - cel care 
este pregătit, încrezător în forțele sale şi liniştit 


sufleteşte, sau cel neliniştit, şovăitor, nesigur? 




















Și colegul lui Radu, din primul exemplu de la începutul capitolului, s-ar 
putea să aibă surprize: e odihnit, a învățat, dar nu e pregătit pentru o încercare 
a nervilor. 

Un “olimpic” cunoaşte din experienţă că orice competiție stimulează 
efortul şi productivitatea, promovează aspirații mai înalte (nu uita: tot ce nu 
merge înainte nu stă nicidecum pe loc, cum s-ar putea crede, ci involuează, se 
pierde) şi mai ales micşorează distanţa dintre realizările pe care le doreşti şi 
capacitatea ta reală de a le atinge. Capacitatea ta competițională creşte fără să îți 
dai seama, astfel încât momentul concursului va fi acela în care ajunsă la cotele 
sale maxime, puterea de concentrare şi experiența vor revendica deosebit de 
energic rezultatul dorit. 

“Din afară” văzut, un concurs apare ca o încercare plină de tensiune. 
Dacă eşti hotărât să urmezi cele ce ai citit aici, ai mari şanse să ocupi un loc în 
liceu sau în facultate ori un loc de muncă bun (ceea ce nu înseamnă “să te culci 
pe o ureche” şi să nu mai înveți nimic). Pregătirea ta sistematică, 
“antrenamentul” desfăşurat în condiții mai grele decât cele ale unui examen de 
admitere, cunoaşterea posibilităților proprii, încrederea în tine însuţi, fac ca 
examenele care aduc pentru mulți o suprasolicitare insuportabilă, să reprezinte 
pentru tine o operație “curentă”. Având în vedere că atmosfera examenului este 
adesea mai “lejeră” decât la concursuri, parcă începem să ne explicăm de ce 
90% din cei care au obținut rezultate bune la concursurile şcolare îşi pot ocupa 


liniştiţi locul în liceu ori facultate... 

Tot aşa, 90% din cei care învaţă din situaţii reale au şanse să ocupe locul 
sau postul dorit. 

Nu trebuie să cădem însă în păcatul de a considera un examen “floare la 
ureche”, pentru că riscăm să ne trezim cu surprize nu prea plăcute. Examenul de 
admitere în liceu, la facultate, la masterat, rezidenţiat, pentru o bursă în 
străinătate, are caracterul unei premiere: dacă la concursuri orice greşeală era 
doar o sursă de învăţătură pentru mai târziu, la admitere orice greşeală poate fi 
plătită scump. De aceea ar fi bine să priveşti examenul de admitere şi ca o 
rezultantă a experienţei pe care ai dobândit-o în timp: una este să porneşti de la o 
experiență nulă şi cu totul altceva este să extragi din experienţă toate învățăturile 


capabile să te poarte spre succes. 


Cine controlează trecutul controlează viitorul 


Psihologii au demonstrat de mult timp diferenţa dintre persoanele 
antrenate şi cele neantrenate: la primele mobilizarea de energie, capacitatea de a 
efectua corect ceea ce li se cere, atinge nivelul maxim înaintea examenului, pe 


când la cei neantrenaţi - în timpul examenului. Sau după. 








Cei experimentați se pun “în priză” cu puțin înainte de 
încercare, reuşind ca pe toată durata examenului să găsească 
cele mai potrivite căi spre a elabora răspunsul care să le 
asigure reuşita. Atenţia celui antrenat aflat în examen este 
orientată total spre acţiunile care trebuie efectuate şi 
nicidecum spre metodele de stăpânire a emoţiilor. Eliberat 
astfel de balastul emoțiilor, care sunt controlate în mod 
automat, ca rezultat al reuşitelor pe această lime la 


concursurile anterioare şi deci practic inexistente sau, în orice 

caz, infime, creierul găseşte în linişte cele mai bune 


răspunsuri, care vor duce sigur spre succes. 








Ce se întâmplă însă cu candidaţii “neantrenaţi”? Candidaţii care nu au 
trecut anterior prin proba aspră a unor examene pierd timp preţios pentru a se 
autolinişti, pentru a se organiza, pentru a reuşi sa se autocontroleze, pentru... 
pentru... În timp ce, lângă ei, cei care ştiu ce au de făcut îşi văd liniştiţi de 
treabă. Chiar foarte liniştiţi! Aşa cum am arătat, potențialul maxim al creierului 
lor este atins în timpul examenului sau...după el. Şi uite aşa se face că auzi pe 
unii şi pe alții căin(ân)du-se de zor după ce au ieşit din examene: “Vai, că acum 
îmi aduc aminte tot. Vai, tu, uite că am uitat şi aia şi aia. Şi acum ţi le pot spune 
pe de rost, frate! Vai de mine, ce mă fac?”. 


Degeaba “vai”, că o dată trece baba cu colacii. 
Autoevaluarea: marele pas înainte 


Din cele ce am discutat mai sus se desprinde o concluzie: interpretarea 
aceleiaşi situaţii ca fiind una din cele care în mod obişnuit creează dificultăți 
candidatului generează nelinişti, tulburare, stres, deprimare chiar. Din contră, 
interpretarea dată de o persoană care consideră Situaţia ca pe una obişnuită 
reduce la infim tensiunea în acest caz. 

Intensitatea stresului este deci determinată de evaluarea personală făcută 
situației. Care evaluare poate fi corectă sau disproporționată - în plus sau în 
minus. 

Ca urmare a experienţei dobândite în cursul unor confruntări de genul 
concursurilor eşti capabil, chiar şi fără ajutor din afară, să îţi dai seama ce poţi; 
te compari cu alţii, îţi analizezi progresele şi neajunsurile, îţi fixezi obiectivele a 
căror urmărire te va conduce sigur spre succes (spre exemplu, la nici un test 


grilă să nu ai mai puțin de 9,80). După câteva probe de concurs vei putea să te 

cunoşti foarte bine. Una e să ştii pe ce contezi la un examen şi cu totul alta e 
habar să nu ai ce poţi tu, nici ce pot alţii. În acest caz din urmă examenul de 
admitere poate deveni o loterie destul de primejdioasă pentru tine. Arareori 
incertitudinea te poate ajuta să te menţii la nivelul la care trebuie să fii. 
Cunoaştem colegi care învaţă atât cât consideră ei necesar, fără a se interesa de 
nivelul sau de ritmul de învăţare al celor din jur. Am văzut şi pe alții pe care, 
trăind într-o incertitudine cruntă cu privire la exigenţele unui examen, dar dorind 
foarte mult un rezultat favorabil, şi-au suprasolicitat memoria, ajungând să 
susțină examenele într-o stare de epuizare care amenința în orice moment să 
ducă la eşec. 

Participarea la concursuri îți dă posibilitatea să te apreciezi. Fă-o ori de 
câte ori ai ocazia, dar corect. Orice subevaluare sau supraevaluare poate avea 
consecinţe destul de grele pentru tine. În schimb, dacă tu, pe baza evaluării 
corecte, te consideri perfect apt să intri la liceu sau la facultate, să reuşeşti la 
orice alt concurs, foarte probabil că aşa e. Dacă însă te vei zbate sub apăsarea a 
zeci de întrebări cărora nu ai cum să le găseşti răspuns în lipsa unei experienţe 
adecvate şi obiective, atunci reuşita ta s-ar putea să fie pusă sub semnul 
întrebării. 

Se poate întâmpla, totuşi, ca unul dintre cei pregătiți prin concursuri să 
aibă, dacă nu un eşec, cel puţin rezultate inferioare unuia pe care acest aspect - 
să zicem extraşcolar - nu l-a preocupat (există din cauza emoţiilor în general). 
După cum un asemenea “pălmaş” poate oferi surprize derutante, clasându-se 
mult mai sus decât i-ar fi permis în mod normal cunoştinţele. 

Acestea sunt însă excepţii, pentru că regula e cu totul alta. 

De obicei lucrurile stau aşa cum ţi-am arătat în exemplul cu concurența 


reală. 

Ca să ştii ce rol important are autoevaluarea, reține un 
aspect: dacă ai obținut şi înainte rezultate bune, eşti încurajat - 
chiar stimulat - să le confirmi şi cu prilejul examenului de 
admitere. E o lege a firii, o lege pe care o s-o întâlneşti adesea 


A o a) ii i o R 4 
în viaţă. Rezultatele bune te ambiţionează să urci mereu . 




















Nimic mai simplu. 
Ajunge numai să participi? 


Am vorbit - fără a accentua însă prea mult - despre necesitatea unor 
rezultate bune, a unor succese. Voi face acum sublinierea necesară: simpla 
participare, de “palmares”, fără rezultate notabile, poate fi o armă cu două 
tăişuri, care să-ți sape încrederea în tine însuţi. E toarte important ca 
participarea să fie încununată de succes. Nu mă refer neapărat la un succes 
răsunător în confruntarea cu ceilalți, ci la atingerea nivelului la care te poţi 
declara “ca şi intrat”. Sau la dobândirea unei experienţe care să te facă să atingi 
acel vârf pe care l-ai ratat cu puţin, astfel încât, retuşând ceea ce mai e de retuşat 
până în ceasul confruntării, să ştii că eşti deja învingător. 

Ca să tragem o concluzie, concursurile sunt o mină de aur pentru tine, 
care nu ai mai dat niciodată vreun examen de anvergura celui de admitere în 
liceu, facultate, de masterat, rezidenţiat etc. Prin intermediul lor reuşeşti să te 
evaluezi corect, reuşeşti să vezi examenul ca pe o încercare necesară, dar 
lipsită de tensiune şi mai reuşeşti să obţii, încetul cu încetul, încrederea de care 


ai nevoie. 





4 După cum afli dacă aprofundezi capitolul referitor la Voinţă (cap. al XVII — lea din 


prezentul Ghid) 

Cel mai aspru concurs de pregătire 
Nu ai concurs la care să mergi? Creează-l singur pe cel mai greu — acela 
cu tine însuţi. Urmăreşte un nivel al cunoştinţelor, o autoevaluare.. ca mai jos, şi 
„.. Succes! 
POSIBIL SCENARIU 


la Să presupunem că la prima parcurgere a textului te 





apreciezi că te situezi între 8,80 şi 9,94 — în funcţie de 
capitol, subiect, dificultatea testului-grilă etc. Notezi 
întrebările problemă. 

Z, Îţi propui ca la primele teme pe care le ai de învăţat 
să nu mai obţii în continuare o notă mai mică de 9,75. 

3, De la prima trecere (cea de la punctul | de mai sus) 
cunoşti problemele pe care le-ai avut, temele dificile, 
întrebările (pasajele) la care ai greşit. Le treci pe o coală 
curată şi le repeți doar pe acestea (vezi şi capitolul “Notiţe” 
şi capitolul despre scheme). 

4. Atât cât poţi, creează-ţi singur subiecte, teste doar 
din ceea ce ai greşit, propunându-ţi să nu cobori sub 9,60 
(fiind doar subiectele cele mai grele îţi propui un nivel 
realist — vezi şi capitolul despre motivaţie (“Suportul din 
inima ta”) 

3. Treci a doua oară prin temele inițiale, cu atenție 
maximă. 

6. Revezi ce ai greşit. 

7, Fă paşii 1-6 cu următoarele grupe de teme. Înainte 


de a trece la al 3-lea test, la a treia autoexaminare, compune 


un test din testele (capitolele, pasajele etc.) 1 şi 2. Înainte de 


al patrulea: test din 2 şi 3; la al cincilea un test din | şi 4. 

8. Cât mai multe teste cu întrebări aleatorii (dacă aşa 


e la examen). 
9. Mergi la examen liniştit. 





Aşa trebuia să facă şi Ana din cel de-al treilea exemplu, acela cu postul 
bine plătit. Să ia speţele de la Dreptul muncii şi să se aprecieze foarte riguros. Să 
ia exemplele din manualele de Managementul Resurselor Umane (cum să faci 
evaluarea de personal, ce întrebări să pui ca să nu greşeşti la un interviu, ce 
cuprinde o fişă de post completă etc.) şi să încerce să le recompună, utilizând 
metodele de învăţare pe care le vom vedea mai târziu. Poate compara singură 
răspunsurile sale la speţele din manuale şi poate face singură reconstituirea de 
exemple, cumulând-o cu ceea ce a făcut şi găsind greşelile din trecut. Notarea îi 
va arăta unde trebuie să insiste; apoi, ea poate să scrie pe o coală curată părțile 
“problemă” şi să le reia. Practic, reia “scenariul” pe care ţi l-am descris mai sus, 
ca să ajungă la un nivel maxim... în lipsa unui concurs cu alții. Aşa îşi poate 
creşte şansele de a câştiga concursul pentru postul dorit. Sau competiţia cu 
colegii care mai tot timpul “nu au învățat nimic”, dar, ciudat, sunt culme a 


eficienței în examen. 


1.3. Mai multe surse de informare!!! 


În acest capitol vei afla: 


(1) Când te ajută şi când te încurcă mai multe surse de 
informare 
(2) De ce îţi foloseşte în viaţă să arunci o privire asupra altor 
cărţi, manuale sau cursuri care tratează totuşi aceeaşi temă 


(3) Cum să faci să ai mereu la îndemână informaţiile necesare 

(4)De ce nu trebuie să ai emoţii la examen când consulți mai 


multe surse pe aceeaşi temă 
(5) Care e timpul cel mai potrivit pentru completări de 


cunoştinţe din alte surse. 





Cum stă situaţia 


În general atât elevii cât şi studenţii se mulţumesc ca pentru examenul de 
admitere, respectiv pentru examenele din sesiune, să folosească o singură sursă 
de informare - caietul de notițe, cursul universitar, manualul de specialitate - de 
la litera cărora să nu se abată nici măcar cu un milimetru. Dacă pentru elevi 
acest lucru nu are consecințe prea grave (decât eventual nişte goluri în 
cunoştinţe, generate de neînțelegerea sau parcurgerea cu superficialitate a unui 
material), în cazul studenţilor situația poate deveni dramatică, în condițiile în 
care concurenţa nu mai iartă şi orice “scăpare”, oricât de mică, te poate scoate 
din lupta pentru un post mai bun, pentru că un competitor mai bun abia aşteaptă 
să îţi ia locul. De aceea, de câte ori îți pui în gând să înveți ceva temeinic, 
consultă cât mai multe surse de informare! 

Repet: din păcate, majoritatea covârşitoare a studenților se mulțumesc să 
înveţe cursul predat de profesor, ignorând total alte surse. Poate că pe undeva e 
de vină şi orgoliul profesorului universitar, care îşi consideră cursul cel mai bun, 
cel mai realist, cel mai adaptat cerinţelor noului, cel mai..., cel mai...; uitându-se 
- deopotrivă de către studenți şi profesori - că materia, fie şi pentru un singur 
curs, e atât de vastă, încât cu greu poate spune cineva, chiar specialist fiind, că o 
stăpâneşte. Orele de curs sunt insuficiente, în general, pentru a cuprinde 
vastitatea materialului; iar dacă însuşi profesorul impune - chiar tacit - o 
plafonare a cunoştinţelor doar la ceea ce se găseşte în cursul său, neacceptând 


opinii sau teorii contrare, respingând noul, atunci studentul, chiar şi cel mai 

conştiincios, îşi pune întrebarea: “La ce bun să mai caut să mă documentez din 
alte surse, din moment ce munca mea e disprețuită ba chiar sancționată de un 
profesor care nu acceptă ceva diferit faţă de ce a predat el?”. Aici e răspunsul 
la prima întrebare de mai sus: mai multe surse de informare îi deranjează pe 
profesorii orgolioşi. Consultă-le, dar nu le arăta aceasta! Ţine pentru tine — e 
mai sănătos. 

Din fericire pentru student lucrurile par să se mişte în acest domeniu: 
există profesori a căror atitudine mi s-a părut extraordinar de benefică pentru 
viitorul studenților lor, profesori care în prima oră de curs obişnuiau să spună: 
“Pentru examen eu nu vă cer ceva în plus față de ce v-am predat. M-am străduit 
să elaborez un curs cât mai complet, pe care să vi-l pot prezenta în limita 
timpului disponibil. Cu toate acestea, ar fi bine ca voi să consultați şi alte 
cursuri, deoarece eu nu merg pe ideea “magister dixit””. Altă viaţă! Chiar 
seminariile sunt mult mai atrăgătoare şi mai instructive atunci când se ridică 


probleme din alt unghi față de cele cuprinse în cursul “oficial”. 








Caută să te documentezi din cât mai multe 
surse. E bine chiar ca la cele mai importante 
cursuri să faci rost de alte surse bibliografice cu 
ajutorul cărora să îți completezi notițele. 


Procedând în acest fel vei avea ... 




















Două avantaje de excepţie 


Primul ar fi că, dincolo de diferenţele de tratare a unei probleme sau 
teme de specialitate se remarcă un fond comun - planul lecţiei. Citind de mai 
multe ori acelaşi lucru (chiar dacă formulat puţin diferit), pe de o parte îți 


lămureşti fondul problemei, iar pe de altă parte memorezi involuntar ceea ce 

este comun tuturor acelor surse. Creierul tău aşteaptă, după ce a memorat ceva, 
ca aceeaşi problemă să fie tratată asemănător şi în alte surse. lar din elementele 
oferite de aceste surse sunt recunoscute şi reținute mult mai uşor cele pe care 
deja le-ai întâlnit. În munca de selectare a esenţialului de neesenţial creierul îşi 
fixează singur reperele comune, respectiv problemele cărora toţi autorii le-au 
acordat atenție - în definitiv problemele principale. lar pe acestea, prin 
vizualizare şi receptare repetate, memoria ajunge să le rețină involuntar, fără un 
efort deosebit, aşa cum reţine o melodie pe care ai ascultat-o de mai multe ori. 
Al doilea avantaj de excepție: întotdeauna când consulți mai multe 
surse poţi să înţelegi mai bine şi să aprofundezi multe aspecte neclare, să vezi 
întreaga problemă sub noi unghiuri. Fiecare autor de cursuri are explicaţiile sale, 
fiecare are precizările sale, detaliile pe care le doreşte clarificate. Avantaj tu. 
lată că am răspuns astfel şi la întrebarea “De ce îţi foloseşte în viaţă să 


arunci o privire asupra altor cărţi, care tratează totuşi aceeaşi temă?”. 


Nimic să nu se piardă! 


Anexează direct la foile de curs nişte fişe care conțin completări din alte 
surse, fişe pe care le vei avea în faţa ochilor ori de câte ori vei repeta o lecţie sau 
un curs. Pentru elevii şi studenţii care s-au obişnuit cu aceste fişe, ele sunt de 
mare ajutor în pregătirea multor examene, atât a celui de admitere în 
învățământul superior, cât şi a examenelor de sesiune. Aşa fiind, ai mereu la 
îndemână pentru acum şi pentru viitor, informaţiile necesare (aşa cum ne-am 
propus la punctul al treilea de la începutul subcapitolului) 

În urma experienţei acumulate pe timp de câţiva ani consider că 
asemenea fişe sunt absolut indispensabile oricărui elev care vrea să se 
pregătească serios pentru concursul de admitere în facultate. Cu rare excepţii, 


cea 
1 


elevii care se pregătesc pentru aceste examene au de “înghițit” tone de date pe 

care trebuie să le stăpânească foarte bine în ceasul examenului, ceea ce nu e 
întotdeauna realizabil atunci când apelezi doar la datele din manual. În unele 
domenii e chiar vital să apelezi la aceste surse de informare, fără de care gradul 
de aprofundare a materiei cerut de examenul de admitere rămâne o simplă 
himeră. 

La fel cu studenţii. 

Ție ţi s-au indicat, pentru a te pregăti de examenul de admitere sau 
sesiunea studențească, până şi ediția, anul, paginile din manual pe care trebuie să 
le înveţi, iar tu le înveţi conştiincios (sper), ceea ce e foarte bine... până la un 
punct. Cu privire la care aş vrea să-ți pun o întrebare: te-ai gândit vreodată ce s- 
ar putea întâmpla dacă - Doamne fereşte! - din cauza emoției sau din alte cauze 
temporare nu vei mai şti, la un moment dat, cum să continui expunerea 
fragmentului cerut, sau care sunt considerentele care duc spre concluzia finală, 
sau care sunt căile alternative de deducere a unei formule? Am dat doar câteva 
exemple, dar pot fi găsite cu sutele în fiecare domeniu. Deci, ce faci în această 
situaţie, în condițiile în care tu nu ai binevoit să ieşi nici un moment din 
“pătrățica” ta? La ce îţi va folosi efortul de până acum? Poate la tragerea unei 
concluzii: sigur nu te-ai fi blocat dacă ai fi răsfoit şi alte surse de informare, 
dacă ai fi avut curiozitatea să aprofundezi şi alte teoreme (două-trei, nu mai 
multe), sau să le analizezi din alte puncte de vedere pe cele pe care le cunoşteai 
deja, dacă ai fi aprofundat subjonctivul “ăla” sau ai fi exersat/citit o 
speţă/rezolvat încă un caz acolo unde nu erai sigur, dacă ai fi deschis o culegere 
de fizică la paginile la care ţi s-ar fi indicat şi alte căi de rezolvare a unei 
probleme, sau dacă ai fi avut curiozitatea să cauţi variantele de obţinere a unui 
compus chimic - şi exemplele ar putea continua -, sigur nu te-ai fi blocat, ci ţi-ai 
fi continuat liniştit drumul spre un răspuns corect şi complet. Bună şi concluzia 


aceasta, dar parcă e cam puţin după un an de muncă, nu? 

Lectura “peste programă” prinde foarte bine. Cauza este ascunsă în anii 
de şcoală de-a lungul cărora tu ai primit mereu informaţii noi în domenii cât se 
poate de variate. Nu te-ai născut expert dar toate acestea ţi s-au predat într-un 


grad de abstractizare sau de generalizare de-a dreptul năucitor. 








În lipsa unei fixări adecvate a materiilor rişti, 
fără să vrei, să uiţi o parte din ceea ce ai învăţat, 
reținut sau citit. Poate reții 50% sau 75% sau 90% 
din ceea ce citeşti, dar inevitabil uiţi câte ceva. 

CÂND? Foarte important: atunci când te 


limitezi la programă. 




















Un calcul simplu... 


Atunci când programa e unica sursă din care îţi extragi informațiile, uiţi, 
să zicem, 25%. Dacă însă prin consultarea mai multor surse (cărți, tratate, 
culegeri, cursuri), care dezvoltă un singur aspect, mai mult sau mai puţin 
mărunt, aproape epuizându-i conţinutul, întorcându-l pe toate fețele, sau 
consultând surse care tratează un subiect mai general şi din alte puncte de 
vedere, poate că vei ajunge să cunoşti - să spunem - cu 60% mai mult decât ceea 
ce cere programa (e un exemplu numeric dat doar cu scop ilustrativ, nicidecum 
cu valoare de lege). Cunoscând deci 160% din ceea ce ţi se cere, consolidându- 
ți, aşa cum am arătat mai înainte, planul lecţiei prin memorare involuntară, poţi 
uita “liniştit” cei 25% “legali”, pentru că 25% din cei 160% înseamnă 40% 
cunoştinţe uitate. lar următorul calcul simplu ne scuteşte de orice comentarii: 
160% - 40% = 120%. Adică, pe lângă că cunoşti integral (100%) ceea ce îți 
cere manualul, mai ai şi rezerva de 20% cu care te poţi descurca în cazul în care 


al probleme la examen. Şansa ta - deocamdată - este că puţini cunosc ceea ce ţi- 

am arătat acum Şi, chiar dacă cunosc, o aplică foarte puţin. Dacă o foloseşti, vei 
fi scutit de multe probleme în ziua examenului, spre deosebire de colegii tăi sau 
de o parte din viitorii tăi colegi. (Aşa răspundem şi la întrebarea a patra de la 


începutul acestui subcapitol). 
...Şi necesarele dezvăluiri 


Prima se referă la faptul că în lista bibliografică ar trebui incluse şi 
dicționarele de specialitate. Nu de puţine ori li s-a cerut candidaţilor la 
examenul de admitere în facultate să explice termeni de specialitate, prilej cu 
care s-au ivit multe lacune în cunoştinţe. De ce? Tocmai pentru că mulți se 
mulțumeau să înveţe pe de rost, chiar dacă înțelegeau doar aproximativ termenii 
de specialitate cu care trebuiau să opereze. Am fost confruntat uneori, în timpul 
studenției, cu situația unor colegi care, neînţelegând termenii cu care operau, nu 
ştiau să îi explice profesorului în examen. Chiar dacă nu întotdeauna astfel de 
explicații sunt solicitate, e de mirare cum poate concepe cineva să construiască 
mai departe pe un schelet atât de fragil. 

Cine nu învaţă la tinereţe plânge la bătrâneţe. Cine nu învață temeinic de 
la început riscă să meargă mai departe cu nişte lacune destul de periculoase, 
chiar dacă a trecut examenul... cu succes. Ceea ce nu înveți temeinic la timp vei 
fi nevoit să înveţi, cu un efort mult mai mare, mai târziu - şi pentru binele tău, 
cititorule, te-aş ruga să te gândeşti şi la o perspectivă mai îndepărtată. 

A doua precizare are mai mult caracter de sugestie, izvorâtă dintr-o 
experiență destul de îndelungată. Care e timpul cel mai potrivit pentru 
efectuarea completărilor din alte surse?! Dacă îţi aminteşti, e a treia întrebare a 
acestui subcapitol. Să răspundem. Ideal e să parcurgi materia completată, 
detaliată după fiecare curs sau înaintea seminarului corespunzător. Dacă nu se 
întâmplă aşa ceva (nu e nici o problemă), completările se pot face şi înainte de 


sesiune. Atenţie însă: în nici un caz în sesiune!!! Respectivele fişe cer un timp 

destul de îndelungat spre a fi întocmite, ceea ce, alăturat lipsei de timp cronice, 
poate da efecte catastrofale. Dacă modificările se fac înainte de sesiune, se poate 
spune că materia a fost parcursă o dată cu consultarea diverselor surse de 
informare Şi că, având baza pusă, în sesiune totul va fi în regulă. Fireşte, depinde 
de la materie la materie. 

Pentru elevi aceasta înseamnă că notițele cu caracter de completare 
trebuie să fie luate înaintea începerii recapitulării în vederea examenului de 
bacalaureat (dacă se simte nevoia unor astfel de completări) şi încă din primele 
ore ale pregătirii pentru examenul de admitere. Completările se fac cel mai 
bine gradat, pe măsura parcurgerii diferitelor părți din materie, dar în nici un caz 
doar cu câteva zile înainte de examenul de admitere. În caz contrar efectele ar fi 
grave. Cu alte cuvinte, pentru elevi: ori totul de la început şi gradat, ori mai bine 
nimic. Sigur, cei ce cred că după câteva luni de pregătire nesistematică se vor 
putea apuca să înveţe după metoda prezentată mai sus, sunt liberi să o facă. Dacă 


vor munci cu seriozitate pot recupera după un timp ceea ce şi-au propus. 


1.4. Testele - grilă sau despre perfecțiunea detaliului 


Testele - grilă sunt o modalitate din ce în ce mai utilizată pentru 
departajarea candidaţilor la admiterea în învăţământul superior. Foarte 
des folosite în cazul examenelor de admitere la facultăţile tehnice, la 
masterat sau rezidenţiat, ca şi în concursurile pentru ocuparea unor posturi 
de specialitate, testele-grilă au cucerit şi celelalte ramuri ale învățământului 


superior. E chiar posibil “să atace” şi admiterea în liceu. 


“Teste grilă la examen? A... m-am liniştit. E mult mai uşor, nu trebuie 


să îți baţi capul Să alcătieşti tu răspunsul. Trebuie doar să recunoşti 

răspunsurile corecte. Mă descurc eu” — oftează ușurat un Student. Aşa să fie 


oare? 


Perfecţiunea la îndemâna ta 


Nu este cazul să discutăm aici despre avantajele şi dezavantajele testelor- 
grilă în comparaţie cu examenele tradiționale sau cu sintezele. În schimb voi 
insista asupra unui aspect insuficient abordat, care conferă o siguranță mai mare 
în momentul examenului. 

Rolul testelor-grilă este acela de a verifica exactitatea memorării, 
capacitatea de rezolvare a problemelor noi pe baza datelor - standard oferite de 
manual şi posibilitatea de conectare a datelor din unghiuri şi perspective care 
să demonstreze puterea de analiză şi sinteză a candidatului. De aceea, orice test - 
grilă bine rezolvat confirmă automat nivelul ridicat al cunoştinţelor, fund un 
mijloc de verificare unic în fidelitatea şi exactitatea lui. El acoperă în general o 
arie a problemelor mult mai vastă şi mai completă decât cel mai bine elaborat 
sistem bazat pe teză. lată deci un prim avantaj al folosirii testului-grilă în 
pregătirea pentru examene. Din păcate, uneori testele — grilă îşi pierd din scop, 
când sunt publicate şi se ştie că din acele întrebări “se va da”, iar examenul 
devine un maraton al memoriei şi mai puţin o rezultantă a cunoştinţelor 
profesionale. 

Marele avantaj al folosirii testelor — grilă în pregătire se referă la 
reținerea mult mai fidelă a unor date, evenimente şi detali peste care în mod 
normal ai fi trecut cu mai puţină grijă. Dar de multe ori tocmai detaliile sunt cele 
care avantajează sau dezavantajează pe elevul sau studentul care susține un 
examen. 

Îmi amintesc că, pe când mă pregăteam din Istoria Românilor pentru 


admiterea la Facultatea de Drept (un examen pe care l-am susținut în sistem 

tradițional) am rezolvat un test - grilă referitor la domnia lui Mircea cel Bătrân. 
În manualul de istorie o frază suna astfel: “La 7 februarie 1411 Musa devenea, 
cu sprijinul lui Mircea sultan”. Era o frază pe care chiar şi cel mai bine pregătit 
elev după sistemul tradițional ar fi reprodus-o cam aşa: “La începutul anului (sau 
în iarna anului) 1411 Musa devenea, cu sprijinul lui Mircea sultan”. Simplu şi 
fără probleme, răspuns perfect valabil. Întrebarea din testul-grilă, la care trebuia 
să răspund cu “da” sau “nu” era: “La 7 martie 1411 Musa devenea, cu sprijinul 
lui Mircea sultan”. lar eu, credincios informaţiei pe care o aveam în minte 
(reținusem ceva cu 7) am răspuns foarte senin..."da”. Nu mică mi-a fost mirarea 
când am văzut că răspunsul era “nu”! Şi aceasta numai din cauza unei luni 
schimbate... Puteam spune că stăpânesc materia? Răspunsul pe care îl dai e şi 
răspunsul de la întrebarea de la începutul acestui capitol — cea referitoare la 


concepția studentului despre “facilitățile” oferite de testele-grilă. 





Testele-grilă sunt aşadar foarte utile în reținerea 
unor detalii pe care altfel nu le-ai putea reține în 
nici un alt fel. Prin folosirea testelor-grilă 
informaţiile “se ordonează” mult mai uşor în 


minte. 




















Cum te ajută testele — grilă să mai câştigi un punct la examen 


Dacă tot e să vorbim de avantajele oferite de aceste teste, e cazul să mai 
analizăm unul: testele te determină să “scotoceşti” prin memorie în căutarea 
informaţiei corecte (în cazul în care sunt teste de tipul “da-nu” sau de tipul “mai 
multe variante de răspuns corecte”) ori să găseşti legătura dintre două informații 
reținute separat (în cazul testelor care cer să se stabilească existenţa legăturii 


cauzale sau temporale dintre evenimente, procese, teorii, situaţii). 

Or, două informaţii legate între ele se rețin 
de douăzeci (!) de ori mai bine decât fiecare 
informaţie luată în parte, dacă e să ascultăm ce 
spun o serie de psihologi de renume. Cât despre 
procesul de “scotocire” prin memorie în căutarea 
unui răspuns corect, un psiholog ilustru - William 
Jones - spunea: “Un om care caută o amintire în 
memoria sa se aseamănă cu un om care caută un 
obiect pierdut în casa sa”. Aşa după cum omul 
aşează şi reaşează, răstoarnă şi mută lucrurile din 
casă în căutarea unuia neînsemnat, tot aşa şi cel 
care foloseşte testele - grilă “atinge” fără să vrea, 


“reaşează”, “mişcă” multe alte informaţii în 


căutarea detaliului care i se cere. 




















Să presupunem că avem o întrebare la care trebuie să alegi răspunsul 
(răspunsurile) corect(e) din mulţimea de variante. În mintea ta fiecare răspuns 
trebuie să se bazeze pe o argumentație cât mai corectă pentru “a ţâşni” la 
suprafaţă. De aceea, fiecare variantă e răsucită, fără să îi dai seama, pe toate 
părțile: “Nu, procesul (sau evenimentul, sau situația) X determină procesul Y, şi 
nu Z, aşa cum ni se cere în întrebare. Or, dacă îl determină pe Y, este imposibil 
ca în acelaşi timp să îl determine şi pe Z, din cauză că... (urmează un 
raționament - fulger de care de multe ori nici nu ne dăm seama). Sau, poate este 
vorba de varianta... Dar nu, în aceste condiții, aşa cum scrie în carte, din X 


rezultă A şi nu Z. Ca urmare, răspunsul nu e corect”. 

În timpul rezolvării testelor-grilă “rulezi” un 
volum de informaţii mult mai mare decât în 
cazul parcurgerii obişnuite. Şi nu orice fel de 
informaţii: cele mai multe nici nu se găsesc în 


curs sau în manual sub această formă. 




















Fiecare autor de manuale sau de cursuri extrage esențialul, cunoştinţele 
de bază, pe care le prezintă “ca pe bandă” (poate e puţin cam dură expresia, dar 
nu departe de realitate), fără a mai putea face o serie de legături necesare. Or, 
orice bază e doar un punct de plecare spre înălţarea unui edificiu de cunoştinţe şi 
nicidecum un punct de oprire, un plafon, aşa cum se mulțumesc să îl considere 
mulți dintre cei care învaţă. lar testele - grilă au exact rolul de a te ajuta să 
construieşti un edificiu de cunoştinţe solid, ceea ce e aur curat pentru oricine 
vrea să fie sigur pe reuşită. 

Nu am de gând să militez pentru o învăţare a unor amănunte inutile, 
peste ceea ce recomandă cel mai exigent autor de manuale sau de curs, doar în 
scopul de a stoca în memorie cât mai multe informaţii. De multe ori acest balast 
îngreuiază gândirea şi oboseşte creierul. Eu mă refer la altceva: baza de 
cunoştinţe, cerută de autorul de manuale sau de curs, trebuie să fie stăpânită 
foarte bine, iar pentru a obține acest rezultat ai la îndemână o serie de mijloace: 
memorarea logică, repetarea la intervale optime, conectarea reciprocă a celor 
mai mici informaţii. O dată ce ai ajuns să stăpâneşti bine minimul necesar de 
cunoştinţe, ceea ce vei clădi mai departe vei clădi pe beton armat. 

În încheiere te las, tinere cititor, să descoperi în mod practic încă un 
avantaj pe care ţi-l oferă testele-grilă: autocorectarea, urmată de descoperirea 
propriilor greşeli şi argumentarea corectă a fiecărui răspuns în parte. Cu alte 
cuvinte, ceea ce a scăpat analizei şi înțelegerii după o primă parcurgere a lecției 


nu va mai scăpa în timpul corectării testului. lar de aici şi până la o fixare solidă 

pe care trecerea mai multor luni să nu o poată afecta decât în câteva puncte de 


mică importanță, nu e mai mult de un pas. 


Sub ochii tăi, tinere cititor, învăţarea redevine ceea ce este cu adevărat: 
“ceva” uşor de realizat, dacă este privită cu seriozitate şi cultivată aşa cum se 
cuvine. lar scopul cursului de faţă este tocmai de a-ți dezvălui toate căile prea 
puțin cunoscute prin care învăţarea devine, din calvarul unor generaţii întregi, 
miracolul de eficiență al generației tale. Ceea ce ai aflat până acum e doar o 
parte din ceea ce trebuie să ştii. 


Să mergem mai departe în... 


1.5. Laboratoare, ateliere... 


Posibilităţile pe care le oferă laboratoarele, atelierele, serele, toate 
locurile în care în care poţi desfăşura activități practice sunt tot atâtea modalități 
de uşurare a învăţării, dacă sunt folosite conform menirii lor. Şi spun aceasta 
gândindu-mă la cei care studiază chimia din carte, fără a vedea o singură reacție 
chimică în laborator, sau la viitorul biolog care transpiră din greu ca să rețină pe 
de rost formule florale, deşi doar câteva ore de laborator i-ar dezvălui mult mai 
limpede tainele naturii, sau la viitorul istoric care ignoră cu încăpățânare 
existența cabinetului de istorie plin cu hărți din care ceea ce învaţă el într-o 
săptămână reiese după o consultare de o oră. Exemplele ar putea continua, dar 
concluzia e una singură: cine ignoră posibilitățile de învăţare practică îşi face 
singur rău. Memoria e mult mai receptivă la practică decât la teorie. Dar 
avantajele învăţării practice sunt, din păcate, insuficient cunoscute şi aplicate de 
către cei care învaţă. 

Un psiholog francez, Roger Mucchielli, a publicat cândva o serie de 


concluzii ale unor cercetări, concluzii care ne folosesc extraordinar de mult în 

învăţare şi care au fost confirmate de psihologii din întreaga lume. Aceste 
concluzii se referă la partea pe care o reținem - aproximativ - când suntem 
atenți: 

-10% din ceea ce ştim 

-20% din ceea ce auzim 

-30% din ceea ce vedem 

-50% din ce vedem şi auzim în acelaşi timp 

În aceleaşi condiţii de atenţie reținem 80% din ce spunem şi 90% din ce 
spunem făcând un lucru la care reflectăm şi care ne priveşte. Am subliniat 
intenționat ultima situație, deoarece ea se referă, printre altele, şi la rolul 
practicii, ale cărei rezultate pozitive sunt uriaşe, neegalate de alte metode de 
învăţare. Nu e de înţeles, în aceste condiţii, de ce elevii ocolesc laboratoarele, 
atelierele, cabinetele..., în care pot deprinde mult mai uşor, mai temeinic şi mai 
corect o serie de cunoştinţe din cele ce le sunt necesare. 
În general elevii sunt cei care ignoră existenţa acestor laboratoare, deşi 

de multe ori nici studenţii nu se lasă mai prejos. În general dotarea săracă a 
laboratoarelor este un obstacol în calea materializării intenţiilor până şi a celui 
mai conştiincios elev sau student. Cu toate acestea, cititorule, nu neglija 
niciodată practica atunci când înveţi! Nu ocoli laboratoarele şi, mai ales, nu uita 
că în viaţă practica e cea care va conta cu adevărat, în timp ce teoria e doar o 
sursă de obţinere a unor rezultate... practice. În fapt singurele care contează în 


cele mai multe cazuri. 
1.6. Metodele active de învăţare 
Pe undeva aceste metode se aseamănă cu practica în ateliere sau 


laboratoare, cu diferenţa că, în timp ce în cazul practicii o serie de cunoştinţe 


sunt dobândite prin contactul material cu lucrul studiat, căruia 1 se observă 

anumite caracteristici, în cazul metodelor active este vorba de rezolvarea unor 
probleme practice (reale sau imaginate) pe baza cunoştinţelor acumulate. 
Utulizate corect şi constant acestea fixează de fiecare dată cunoştinţele mult mai 
stabil. 

Să analizăm cele mai importante dintre ele şi modul în care ne pot fi de 


folos: 


1. Instruirea dirijată pe situaţii reale 

Este o metodă în cadrul căreia instructorul “asistă” pe cursanţi, intervine 
pentru precizarea momentelor-cheie sau a punctelor esențiale, pentru a 
“introduce” informația ori de câte ori ea corespunde unei necesități practice. 
Este deci necesară existenţa unui instructor destul de experimentat. Metoda dă 
roade atunci când e aplicată corect, deoarece găsirea unor răspunsuri corecte 
necesită formularea de ipoteze pe baza datelor existente, găsirea unor căi 
alternative de rezolvare, argumentarea şi contra-argumentarea soluțiilor propuse, 
conduc la vehicularea şi fixarea unui număr sporit de cunoştinţe în domeniu şi 
determină acea “scotocire” a creierului de care aminteam în cazul textelor-grilă 
şi a cărei rezultate sunt benefice în memorare. Cursanţii învaţă unul de la altul şi 


se autoevaluează în comparație cu ceilalți, fiind astfel motivaţi să se 


autodepăşească. 


2. Instruirea cu ajutorul simulatorilor, cum ar fi jocurile de învăţat o 
profesie, se bucură de o apreciere extraordinară în ţările occidentale. Sunt 
exerciții de decizie psihologică, financiară, economică etc., plecându-se da la 
datele de bază distribuite echipelor concurente de jucători, echipe informate prin 
ordinator de transformările situației globale de joc sub efectul împrejurărilor 


întâmplătoare sau al hotărârilor luate de participanți. 

3. Metoda studiului de caz este una din metodele de învăţare la care 
merită să te gândeşti. Perfect accesibilă în condiţiile din ţara noastră, această 
metodă constă în studierea sau rezolvarea unor situații practice, asemănătoare 
celor din realitate (dacă nu chiar preluate ca atare din aceasta), pe baza datelor 
teoretice însuşite de elev sau de student. Este evidentă astfel sporirea 
randamentului învăţării cu ajutorul acestei metode, drept pentru care o recomand 
oricui doreşte să se perfecționeze în domeniul ales. 

Există cărți pe probleme economice, juridice, tehnice, psihologice, în 
domeniul limbilor străine, cărți care se bazează pe metoda studiului de caz. 


Să spun mai mult?... 


1.7. INTERNET-ul — raiul informaţiei 


Doctorandul îşi freacă fericit mâinile: a reuşit, în doar câteva ore de 
căutare, să adune un material atât de impresionant, încât întocmirea tezei sale de 
doctorat pare acum o joacă de copil. Şi când te gândeşti că luni de zile a căutat 
materiale pe care le găsea doar în străinătate şi care l-ar fi costat atât de mult, 
încât a renunţat la gândul că vreodată va avea acces la ele!... 

În alt colț de ţară studentul la medicină caută cu înfrigurare surse de 
informare cât mai recente, pentru că vrea, cât e el de “biet” student, să facă din 
participarea la simpozionul internațional pe teme de genetică nu doar o simplă 
experiență, ci un pas serios spre strălucita carieră pe care o visează. Dar de unde 
să facă rost de materiale noi? Biblioteca are cărți de prin anii '70, revistele 
străine sunt un vis frumos, profesorii săi nu prea sunt interesați de domeniu... Şi 
atunci există o singură soluţie — unica soluție şi cea mai generoasă: Internet-ul. 

Atunci când vrei să faci o lucrare care să îşi aducă bucuria lucrului bine 
făcut, nu uita, prietene, de această rețea de servicii universal accesibile. Cele 


câteva minute necesare informației pentru a circula pe şapte continente (şi 

Antarctica are o legătură Internet) nu admit nici o comparație cu zilele sau 
săptămânile pe care le reclamă căutarea, eventual comandarea materialului în 
străinătate, expedierea şi primirea lui prin mijloacele clasice. Şi nici o 
comparaţie cu costurile aferente. 

Practic orice informaţie se poate găsi pe Internet de la cele mai mărunte 
„.... Ştiinţa este la mare cinste: pe zi ce trece tot mai multe biblioteci publice îşi 
deschid porțile virtuale împătimiților ştiinţei din lumea întreagă. Grupuri de ştiri 
aduc avalanşe de informaţii ce se revarsă ca un puhoi în câteva minute. Şi astfel 
o lume aşteaptă să faci un simplu semn din deget pentru a ţi se dezvălui în forma 
pe care o doreşti: după domenii, după surse de informație, după cuvinte-cheie... 

E totul la îndemâna ta, prietene. Inclusiv modalitățile de folosire la 
maximum a potenţialului pe care ţi-l oferă Internet-ul”. De aceea, cu îngăduinţa 
ta, prietene, voi evita să “atac” două probleme: modurile de căutare şi selectare a 
informaţiilor, respectiv adresele utile. Prima chestiune atât de vastă, încât sute de 
pagini nu pot să o cuprindă. lar peste aspectul adreselor utile, un bun “internaut” 
va şti cu siguranță de ce “sar”: Internet-ul este o lume atât de dinamică, încât o 
adresă utilă astăzi poate fi o adresă inexistentă mâine. Dar nu te întrista, 
prietene: găseşti zeci de adrese utile în manualele de navigare prin Internet. Nu 
mai vorbim de folosirea cuvintelor-cheie, procedeu care te ghidează exact spre 
ceea ce ai nevoie. Timp să fie! 

Că veni vorba de cuvinte-cheie: în vremea studenţiei am luat un interviu 
unui patron de club Internet, care mi-a spus că nişte salvamontişti au venit să 


caute în Internet date despre planta numită cătină. Nu le-a trebuit prea multă 


5 Se s 7 ; i : i 
Internet-ul are şi păcatele lui. Nu sunt de acord cu proliferarea site-urilor imorale (chiar nu 

se găseşte nici o posibilitate de anihilare a lor? Sau... nu se vrea?) şi nici cu dependenţa de 

jocurile în reţea ori de transmisiile de mesaje cu viruşi. Dar aici discutăm doar despre cum îţi 


poţi spori ştiinţa. 

răbdare ca să se pomenească inundaţi de informaţie — şi asta se întâmpla în 
epoca în care Internet-ul abia pornea la drum! 
Calea îşi e deschisă, informația îşi stă cuminte la dispoziție. Mai ai 


nevoie de vreun imbold? 
1.8. Amănuntele sau despre pierderea bătăliei 


Dincolo de hotărâre sau de nehotărâre, dincolo de căutări mai mult sau 
mai puţin fructuoase, totuşi, multe depind de tine. Poate mult mai multe decât 
credeai până acum... 

Sunt lucruri pe care mulţi le cunosc, le uită sau pur şi simplu nu le aplică. 

Dar în pregătirea ta, tinere, s-ar putea ca până şi cel mai mic 
amănunt să conteze. 

Gândeşte-te deci dacă nu ai putea aplica — începând chiar de azi — ceea 
ce ai citit aici, ca să-ți îmbunătățeşti simţitor şansele de succes. Tot ce ţi-am spus 
la acest capitol sunt rezultate desprinse din cercetările celor mai iluştri psihologi, 
din recomandările profesorilor cu experiență deosebită în domeniul pregătirii 
examenelor şi din “culisele” pregătirii examenelor”. 

Sub ochii tăi, tinere cititor, învăţarea redevine ceea ce este cu adevărat: 
un fenomen care poate fi realizat cu uşurinţă dacă îl priveşti cu seriozitate şi îl 
cultivi aşa cum se cuvine. lar acum ai început să afli căile prea puţin cunoscute 
prin care învăţarea ajunge, din calvarul unor generaţii întregi, miracolul de 


eficiență al generației tale. 


“ Despre pregătirea psihologică a examenului discutăm în alt curs, special conceput, care se va 
numi probabil ARTA SUCCESULUI ÎN EXAMEN şi care îţi va dezvălui secretele celor ce 


reuşesc mereu, chiar dacă au învăţat mai puţin. 

CAPITOLUL AL II-LEA 


SECRETELE MEMORIEI 


(1) Doi tineri învaţă la aceeaşi materie, pentru admiterea în 
facultate. Sau pentru sesiune. Sau pentru ocuparea unui post bun, pentru 
care se dă concurs. Materia e greu de reţinut, abstractă, drept pentru care 
primul are nevoie cam de 3 ore pe zi ca să înveţe temeinic 5-6 pagini. Al 
doilea elev învaţă 6-7 pagini, din aceeaşi materie abstractă, în două ore pe 
zi. După o săptămână, tot al doilea îşi aminteşte mai bine decât primul ceea 
ce a învăţat. Care e secretul? 

(2) "Grele sunt sancţiunile astea!" Uită-te şi tu: la fiecare găsim 
aceleaşi condiţii şi aceleaşi consecințe, dar fondul e diferit: perioada de 
încercare, comutarea pedepsei. pentru ce pedepse se aplică... Greu! La una 
perioada de încercare e de atâta, la cealaltă pedeapsă perioada de încercare 
e alta, la a treia alta... De nu mi-ar veni subiectul ăsta!" se plânge un 
student la Drept care are un examen la Drept penal şi se încurcă în 
condiţiile de acordare a pedepselor. "ba eu abia aştept să îmi "pice" 
subiectul ăsta!" se laudă un coleg. L-am înțeles în nici 20 de minute!" 
pretinde el. Cum a reuşit? 

(3) Robert e în criză de timp. De aceea, pentru concursul la care 
participă, se pregăteşte astfel: "sare" peste rezumatul introductiv, , iar 
concluziile de final le revede doar fugitiv. La concurs constată însă că a 
reţinut destul de bine tocmai din partea introductivă şi final. E normal? 

(4) Nici pe Andrei nu îl prea interesează rezumatul de la început şi 
partea de sfârşit a lecţiilor, a cursului. La examen dezvoltă partea pe care o 


ştie — cea din mijloc — şi trece rapid peste concluzii. dezvoltă cât poate de 

mult, dar ia o notă mai mică decât un altul, care a scris mai puţin. Are 
şanse să obţină o notă mai bună, dacă va cere să i se recorecteze lucrarea? 

(5) "Încă mai înveţi ca melcul?" se distrează un tânăr la adresa 
contracandidatului său la acelaşi post. Amândoi se vor prezenta peste o 
săptămână la concursul pentru respectivul post, dar, în timp ce primul 
candidat învaţă zeci de pagini pe zi, al doilea preferă să înveţe mai încet, 
parcurgând etapă cu etapă, chiar dacă e posibil să nu poată parcurge toată 
materia. Se va potrivi acum proverbul cu "cine râde la urmă..."? 

(6) Uneori reţii un material întins mai uşor decât unul mi mic. de 


ce? Se poate face ceva? 


“Memoria este o capacitate psihică absolut necesară, fără de care viața 
individului ar fi practic imposibilă. Pentru a înţelege această caracteristică a 
memoriei, să ne imaginăm pentru o clipă ce s-ar întâmpla fără memorie. Omul 
ar trăl într-un continuu prezent, sub influenţa datelor nemijlocite de reflectare, 
comportamentul său fiind haotic, spontan, fără durabilitate în timp; toate 
obiectele care ar acționa din nou asupra lui 1 s-ar părea absolut noi, necunoscute; 
el n-ar avea posibilitatea de a utiliza rezultatele cunoaşterii, dimpotrivă aceasta 
ar trebui luată de fiecare dată de la început (un copil care s-a ars punând mâna pe 
plita încinsă ar putea repeta acest gest la infinit fără a învăţa nimic); gândurile şi 
acțiunile lui n-ar putea fi legate unele de altele; n-ar putea înţelege şi învăţa, n-ar 
putea rezolva problemele ivite în calea lui; viața sa psihică ar fi constituită din 
elemente disparate. Un asemenea om ar fi un neajutorat şi viaţa sa ar fi nu numai 
dificilă, dar şi imposibilă”. 

Aceste cuvinte aparținând psihologului român Mielu Zlate sunt sugestive 
în a reflecta rolul imens al memoriei pentru om. În lipsa memoriei omul s-ar 
asemăna poate cu un animal (să ne amintim că şi câinele spre exemplu îşi 


recunoaşte stăpânii, pe care învaţă să îi deosebească de străini, iar viţelul se uită 

la poarta cea nouă doar cât e... vițel), ba poate nici atât: eventual cu un bolovan 
lipsit de viaţă - în măsura în care ştiinţa acestui mileniu nu va demonstra totuşi 


că înseşi mineralele au memoria lor ancestrală. 


“Secretele” memoriei”, o dată cunoscute, aduc rezultate excepționale 
oricui doreşte să învețe rapid şi eficient. 

Pornim pe drumul descoperirii lor de la bun început arătând că procesul 
de memorare presupune trei faze: întipărirea, conservarea (păstrarea) şi 
reactualizarea. 

O dată ce le vei cunoaşte caracteristicile şi cum să le foloseşti în favoarea 


ta, randamentul tău va creşte simţitor. 


A. Întipărirea 


Deşi numele ar putea să sugereze un proces de tipul imprimării pe bandă 
de magnetofon sau pe peliculă foto, deci o impregnare fidelă şi rigidă, de 
nealterat, se ştie că nu aceasta este situaţia în cazul memoriei umane. Întipărirea, 
de care depinde întregul ciclu ulterior al memoriei, poate fi făcută cu 
rezultate superioare şi cu un consum mai mic de timp şi energie, dacă ținem 


seama de factorii care o influenţează pozitiv sau negativ. Şi anume: 


1) Natura materialului: abstractul convertit în concret 


Cu cât un material este mai concret (“intuitiv - senzorial”, spun 
psihologii), cu atât îţi rămâne mai uşor în minte. Dimpotrivă, un material 
abstract (spre exemplu idei sau teorii cu un grad înalt de generalizare, în care 
exemplificarea concretă este sporadică sau absentă) este mult mai greu de 


întipărit şi chiar de reținut. De aceea un material abstract este mai uşor de reținut 


Partea | De ce să înveţe alţii mai repede ca tine?! 


dacă dai un exemplu concret. Bunăoară, în domeniul limbilor străine, regulile 
teoretice, generale, sunt mult mai uşor reținute în urma unor exerciţii. În 
domeniul juridic, studenţii de la Facultatea de Drept lucrează mult pe speţe, fără 
de care reținerea şi aprofundarea unor articole de lege ar fi mult mai grea. În 
matematică şi în disciplinele tehnice rezolvarea unor probleme concrete duce la 
înțelegerea unor formule mult mai repede decât prin “tocirea” acestora sau 
memorarea lor mecanică, iar autopsiile şi lucrul cu microscopul sunt de mai 
mare ajutor studenților la Medicină decât orice atlas de anatomie (care, la rândul 


lui, e mult mai util decât “toceala” din manual). 








A 


In procesul de învăţare convertirea 
abstractului în concret duce la o memorare mai 
rapidă şi indiscutabil mult mai eficientă. De 
aceea, prietene, nu uita: ori de câte ori te 
“împotmoleşti” în ceva care şi se pare greoi, 
arid, creează-ţi un exemplu concret, sau, dacă 
nu reuşeşti încearcă să-l găseşti în alte părți (ce 


bine e să ai mai multe surse de informare!). 




















La fel se pune problema şi în cazul memorării unor fraze sau definiții atât 
de “încâlcite” încât par să nu aibă nici un sens (aici ajută notițele şi 
schematizarea, aspect pe care îl vom dezvolta mai târziu). Să nu cedezi niciodată 
ispitei învățării mecanice, căci este o capcană atât de amăgitoare...! Pe de-o 
parte ceea ce nu înţelegi memorezi greu şi uiţi foarte repede, iar pe de altă parte 
la examen (în special la examenele orale) profesorul îți poate cere să explici cu 
cuvintele tale ceva ce “ai învăţat” mecanic, printr-un efort deosebit de 


memorare, dar fără să înţelegi o boabă. Şi atunci să te văd! Ca să nu mai vorbim 

de confuziile pe care le fac cei cărora memona le joacă feste, deliciul 


profesorilor în examene! 





UN EXPERIMENI... 


Interesant apare un experiment efectuat de un celebru 








psiholog, H. Ebbinghaus, care a constatat că pentru 
memorarea a 12 silabe fără sens au fost necesare în medie 
16,5 repetiții, iar pentru memorarea a 36 de silabe tot fără 
sens au fost necesare 54 de repetiţii. În schimb, pentru 
memorarea a 480 de silabe cu sens, care reprezentau şase 
strofe dintr-o poezie, au fost necesare doar opt repetiții! 
Alte şi alte exemple, alte şi alte experimente similare au 
reflectat timp de zeci de ani superioritatea memorării 
logice, bazate pe găsirea şi folosirea relațiilor între 
obiectele şi fenomenele care trebuie învăţate. 

Ca urmare, nu lăsa nici definiţie neclară! În definitiv ai 
colegi care te pot lămuri, ai profesori, a căror sarcină este 
tocmai aceea de a clarifica tot ce nu ai înţeles, ai surse de 
informare nenumărate la dispoziţie, ai orice ţi-ai putea 
dori ca să îţi menajezi memoria şi să îți consolidezi nişte 


cunoştinţe. 




















Reţine deci, cititorule, cerința de bază a unei memorări deosebite: 


învăţarea logică. 


«. Şi concluzia pentru mai bine 


Mai întâi înţelege - abia apoi 








memorează! Dacă materialul de memorat ţi 


se pare neorganizat şi nesistematizat, mai 

bine îl sistematizezi tu şi numai apoi să îl 
memorezi. Procedând astfel îţi foloseşti 
gândirea, un ajutor enorm pentru memoria ta, 
un sprijin de nădejde în reuşitele de acum şi 


în cele de mai târziu. 




















Aşa fiind, tânărul din primul exemplu de la începutul capitolului memora 
mai repede deoarece gândea ceea ce învăţa şi îşi crea singur exemple. Aşa se 
face că reținea mai bine decât celălalt. 

Într-un alt experiment devenit clasic s-a cerut unui grup de subiecţi să 
descopere regula după care era compusă o serie de numere, iar unui alt grup să 
ordoneze numerele trei câte trei. După un timp, când li s-a solicitat subiecților să 
reproducă numerele cu care au lucrat, performanţe mult mai bune au obținut cei 
din primul grup. De ce? Pentru că sarcina membrilor acelui grup, de a descoperi 
regula seriei prin efort propriu, 1-a obligat să îşi folosească gândirea, imaginația, 
inspirația. Descoperind şi înțelegând regula a fost o joacă pentru ei să 
recompună şirul. Nu însă şi pentru cei din al doilea grup, care s-au mulţumit 
(pentru că de altfel experimentul nu cerea mai mult) să treacă cu uşurinţă peste 


proba cerută, fără să gândească prea mult. 


Concluzia | 


Tot ce se memorează logic se păstrează 














mai trainic, cu un efort mai mic. 
Dimpotrivă, “recitarea” unei definiţii (sau 
chiar a unei demonstrații, a unei sinteze 
chimice etc.) necesită un efort incomparabil 
mai mare, cu un rezultat, în cele din urmă, 


nul, 

2) Organizarea şi omogenitatea materialului sunt factori care scutesc 
memoria de eforturi inutile. Materialele omogene (cu elemente similare sau 
derutant de asemănătoare) se rețin mai greu decât cele mai degrabă neomogene, 
deoarece necesită un efort considerabil în vederea diferențierii elementelor şi 
eliminării confuziilor. 

Dar ce înseamnă “material omogen”? De multe ori ţi se pare că lecții sau 
cursuri diferite se ocupă de aceeaşi problemă, dar... sub alt titlu. În acest caz 
există o soluție pe cât de simplă, pe atât de eficientă: extrage, prin comparație 


elementele comune pe o fişă de genul: 


Grupe comune de idei fenomenul numărul 1. fenomenul numărul 2. 


(aspectul, teoria, etc.) (aspectul, teoria, etc.) 





A,B,C,D.E,... sunt aspectele de  neomogenitate care diferențiază 
caracteristic fenomenele 1, 2, 3,... Spre exemplu (vezi cum dăm un exemplu ca 
să convertim abstractul în concret?), în cazul unei lecții de geografie, 
fenomenele 1, 2, 3,... ar putea fi diferitele zone ale țării cu caracteristici 
apropiate, dar care, totuşi, se deosebesc între ele prin anumite aspecte (din nou 
ca un exemplu: A = relief, B = clima, C = ape, D = vegetaţie,...aspectul nr.l - 
Banatul, aspectul nr.2 - Muntenia ş.a.m.d.)), în condiţiile în care aceste zone se 


aseamănă, spre exemplu, cu privire la caracteristicile solului, ale faunei şi 

monumentelor naturii. În acest fel, cu schema în față, poţi învăţa în câteva 
minute ceea ce altora li s-ar părea imposibil. 

Mai există o situaţie, pe care am putea-o numi “omogenitate 
dezorganizată”. Poate fi întâlnită, spre exemplu, în manualul de Istorie de clasa a 
XII - a, ediția 1997, la o lecţie în care se prezintă caracteristicile principalelor 
partide politice dintr-o anumită perioadă. E un haos de mai mare dragul; există 
însă elemente comune, precum anul înființării partidului, liderul politic, linia 
politică, organul de presă, dar ordinea lor în prezentare diferă de la un partid la 
altul. Deruta se risipeşte doar când pui mâna pe creion sau treci elementele 
comune tuturor, care dau oarecare omogenitate materialului, dar care sunt 
prezentate foarte dezorganizat (în acest caz A este anul înființării, B - liderul 
politic, C - organul de presă, iar “aspectul 1”, “aspectul 2” etc. sunt partidele 
politice). Puse una sub alta, organizate atât cât se poate, lucrurile devin mult mai 
clare. Și la fel ar fi devenit pentru studentul de la Drept din al doilea exemplu de 
la începutul capitolului, dacă îşi făcea o schemă în 15 minute! 

Să îţi mai dau un exemplu, concret, din economie. În Marketing există 
anumite scale, folosite pentru măsurarea datelor în vederea tragerii anumitor 
concluzii despre situații, tendințe, preferinţe ale consumatorilor etc. Scalele sunt 
analizate prin prisma aceloraşi caracteristici, unele existând, altele nu la o scală. 


Să facem însă un tabel cu situaţia comparativă”: 























Tipuri de scală Caracteristici pe care le posedă 
Permite Permite | Intervale Origine 
clasificări | ordonări egale unică 
Nominală Da Nu Nu Nu 
Ordinală Da Da Nu Nu 
Interval Da Da Da Nu 
Proporțională Da Da Da Da 























7 C. Florescu (coordonator), Marketing, Marketer-Grup academic de marketing şi 


management, 1992, pag. 109. 

3) Vei fi scutit de surprize dacă reţii că părţile iniţiale şi finale ale unei 
lecții (sau ale unui curs) se memorează mult mai bine decât cele de la 
mijlocul lecţiei. Deci, dacă vrei să rețu un material la fel de bine în toate părțile 
lui, insistă asupra părții de mijloc. Ca şi în exemplul al treilea de la început, s-ar 
putea să fi memorat mai bine tocmai părţile de început, pe care, paradoxal, nu 


le-ai aprofundat! 


4) Un alt factor de care trebuie să ţii cont când memorezi ceva este 
volumul materialului. Este evident că un material mai extins cantitativ 


presupune un număr mai mare de repetiții decât unul mai restrâns. 








Pe baza unor experimente ştiinţifice s-a 
formulat următorul enunţ generalizat: dacă 
volumul materialului creşte în progresie 
aritmetică, timpul de învăţare creşte în progresie 


geometrică. 




















Astfel, dacă pentru 50 de cuvinte ar fi necesare 2 minute, pentru 100 sunt 
necesare 9 minute, iar pentru 1000 de cuvinte sunt necesare 165 de minute — şi 
acestea fără a lua în considerare gradul de dificultate, noutatea şi importanța, 
organizarea şi sistematizarea materialului, numărul de repetiții sau interesul 


pentru învăţare. 








De aceea un program bine alcătuit va trebui să 
țină seama că 20 de pagini se învaţă nu într-un 
timp dublu, ci poate într-unul de trei-patru ori mai 


mare decât un material de 10 pagini. 




















Partea | De ce să înveţe alţii mai repede ca tine?! 


Să ne reamintim această caracteristică şi atunci când vom parcurge cele 
mai eficiente metode de repetare. Deocamdată să reținem că la începutul 
pregătirii pentru un examen trebuie să evităm cu orice preț învățarea într-un 
ritm Sălbatic a unor materiale întinse ca volum, pentru că efectul, cu rare 
excepţii, va fi opus celui scontat. Eficienţa se obține prin fragmentarea la început 
unor teme mai largi în părți accesibile ca volum şi repetarea lor susținută. 


Aceasta e cheia spre succes, iar nu “hei rup”-ul. 


5) Se mai cunoaşte că gradul de familiaritate influenţează proporțional 
rapiditatea memorării, ca şi eficiența ei: astfel, cu cât un material cuprinde 
informaţii pe care le cunoaştem — fie şi numai parțial — cu atât viteza de 
memorare şi trăinicia întipăririi sunt mai mari. lată de ce citirea notițelor şi 
pregătirea lecţiilor nu trebuie să se facă doar cu o zi înainte de “ascultare”, ci 
chiar în ziua luării notiţelor. 

Pentru unii, un material prezentat în alt context, sub alt aspect, apare 
adeseori ca un material complet nou! Numai că, dacă ne gândim bine, memoria 
are totuşi rolul de a întipări o experienţă în universul personalității noastre, spre 
a dispune de ea ulterior, aşa cum am arătat în definiția de la începutul 
capitolului. Cu două condiții: prima - ca elementele respective ale experienței să 
se lege unele de altele, să formeze un tot coerent, iar a doua - ca acest ansamblu 
să nu rămână exterior faţă de noi, ci să se integreze în ansamblul experiențelor 


noastre trecute. 








De fiecare dată când ai de învăţat ceva nou, 
priveşte înapoi: “scotoceşte” prin memorie după 
date pe care le deţii, căci astfel faci o economie 
importantă la capitolul timp față de situaţia în care 


al învăţat totul ca şi cum ar fi complet nou. 

Pentru cine nu înţelege, nici o problemă. Aceste “secrete ale memoriei”, 
redate aici succint, se vor regăsi, după această prezentare generală, în capitolele 
următoare, unde fiecare problemă care se iveşte în procesul de învăţare o vom 


“demonta” şi o vom lămuri. 


6) Modul de prezentare a materialului (simultan sau în serial) 
influențează memorarea în sensul că se reține mult mai bine şi cu efort mult 
mai redus materialul prezentat “pe etape”, în timp ce prezentarea problemei 
dintr-o dată, în totalitatea ei, duce la dificultăţi de reținere şi la confuzie. De 
ce studenţii se confruntă cu probleme de reţinere a cursurilor atunci când învață 
exclusiv în sesiune? Tot astfel se explică ineficienţa aproape totală a pregătirii 
“în salturi”, doar cu câteva zile înainte de meditații, de către elevii care în cursul 
unei săptămâni întregi “au uitat” că trebuie să învețe constant, pentru ca 
informaţiile să aibă timp să se sedimenteze rând pe rând. 

În general se admite că un om mai slab dotat din punct de vedere 
intelectual, dar care se pregăteşte zi de zi cu perseverenţă, are şanse mai mari să 
obțină rezultate mai bune decât unul strălucitor de inteligent, dar care învaţă în 
salturi, dezorganizat, fără să respecte un program. Nu întotdeauna poți recupera 
“pe ultima sută de metri” tot ce nu ai învăţat la timp şi s-ar putea ca un 
“tolomac” să ţi-o ia, încetul cu încetul, înainte. 

Era chiar o poveste cu întrecerea dintre iepure şi broasca țestoasă. Era 


doar o poveste?... Nu. 








Regula tocmai asta e: învățând două ore pe zi, 
dar constant, un tânăr mai puţin dotat intelectual 


va obţine în sesiune rezultate mult mai bune decât 








unul inteligent şi care se trezeşte pe utlima sută de 

metri. Citind două ore pe zi, constant, în doar 
cinci ani poți să ajungi specialist într-o materie 
total străină doemniului tău! 

Întotdeauna cine merge pe etape adesea 
ajunge mai departe decât cel care se avântă 


dintr-o dată 




















Și iată astfel răspunsul la a cincea problemă de la începutul acestui 


capitol. 


7) Locul ocupat de material în cadrul activităţii de învăţare are o mare 
importanță în calitatea memorării respectivului material. Există lecții, cursuri, 
capitole a căror memorare are ca scop pregătirea pentru însuşirea altora, după 
cum există materiale care pot fi memorate fără a fi nevoie de mijlocirea unor 


noțiuni pregătitoare. 








Materialul care reprezintă scopul final al 
activităţii este mai bine reţinut decât cel ce 


reprezintă mijloacele de realizare al lui. 




















Demonstrarea teoremei se reține mai uşor decât demonstrarea principiilor 
care stau la baza ei. E bine să reţii această diferenţiere ce ţine de firea umană, 
dar care adesea în examen nu se regăseşte. De ce? Majoritatea manualelor 
după care se învaţă conţin lecții care au în componenţa lor o parte introductivă 
cu rol pregătitor, pentru ca expunerea propriu-zisă să nu înceapă abrupt. Această 
parte introductivă, peste care mulți sunt tentaţi să treacă cu superficialitate, poate 
să conţină date necesare unei înţelegeri adecvate a lecţiei propriu-zise. Ca să nu 


mai vorbim de situația în care, când subiectul de examen constă dintr-o teză sau 

sinteză, introducerea - adică tocmai partea peste care eşti tentat să treci mai 
superficial - poate fi notată cu până la 1,5 puncte! (din zece) lar testele grilă, e 
bine de ştiut, conțin întrebări deloc uşoare luate tocmai din părțile de lecție mai 
puţin aprofundate, mai abstracte sau mai neclare. Ştiu profesorii de ce... 

La rândul lor cursurile universitare conțin în multe cazuri un capitol 
dedicat noțiunilor introductive, cadrului general, situației istorice, economice 
sau politice dintr-o anumită zonă etc. Nu ocoli asemenea fragmente sub motivul 
că sunt scrise cu litere mai mici şi nu se cer la examen! Chiar dacă nu se cer, a 
învăța conţinutul fără a cunoaşte introducerea e ca şi cum ai vrea să înţelegi 
tabla înmulțirii fără să înţelegi adunarea. Aşa fiind, Andrei din cel de-al patrulea 
exemplu nu are şanse să obțină o notă mai bună la reexaminare: nu a atins 
aspectele de fineţe, de concluzie, care se notau cu mult mai bine decât cele pe 
care, după legile psihologiei, le rețineau 90% din cei examinaţi! 

Situația este valabilă de multe ori pentru cei care se pregătesc la materii 
de “real” şi care, uneori, în graba lor de a ajunge să rezolve probleme “serioase”, 
ignoră problemele mai uşoare, dar care nu fac altceva decât să pregătească, etapă 
cu etapă, o rezolvare mai uşoară a problemelor cu un grad mai mare de 
dificultate. 

Întotdeauna să eviţi discriminarea între modul în care înveţi materialul 
care reprezintă scopul final al reţinerii şi modul în care înveţi materialul de 


pregătire sau introductiv. 








Tot referitor la scop şi mijloc: fixează-ţi 
scopuri noi cu fiecare etapă de învăţare: 
familiarizarea cu textul, apoi înţelegerea lui, 


apoi fixarea lui mai temeinică (vom mai 

reveni asupra acestei probleme, destul de 


complexe). 








În acest fel nu vei mai fi tentat să treci uşor peste ceea ce consideri a fi 
nişte simple mijloace (familiarizarea şi înţelegerea) în realizarea scopului 
propriu-zis (memorarea datelor), ci, considerând toate aceste trei operaţii ca trei 
scopuri distincte, îți vei putea menţine atenția şi concentrarea la nivel maxim 
pe tot parcursul procesului de învăţare. În plus — vei vedea — atingerea celor 
trei scopuri mici te va mulțumi mult mai mult decât atingerea unui singur scop 


final, mai mare. 


8) În ideea prezentării unitare a factorilor care influențează memorarea, 
amintesc aici pe câțiva din ei, pe care o să-i dezvolt pe parcurs, deoarece 
necesită o tratare mai largă şi se întrepătrund cu o serie de condiţii specifice care 
reclamă abordări şi soluțu specific: ambianța în care învăţăm (respectiv una de 
stimulare, inhibitoare sau indiferentă“), starea generală (de sănătate sau de 
boală, de odihnă sau de oboseală), experienţa anterioară, interesul, motivaţia” 


etc. 


Interferenţe şi efecte contradictorii 


Am făcut această trecere în revistă acum şi nu pe parcursul capitolelor 
viitoare din două motive. Ca să le ai reunite pe toate în câteva pagini şi nu 


împrăştiate în toată cartea, precum şi datorită faptului că acești factori nu 





* Vezi, pe de o parte, capitolul despre camera în care înveţi (cap. XV al ghidului de faţă) , apoi 
capitolul despre avantajele şi capcanele învăţării în grup, precum şi cel despre modul în care 
te influențează membrii familiei (cap. al XX-lea) 

” combustibil al învăţării de tip turbo despre care vorbim pe larg în capitolul al XVI-lea din 


prezentul curs. 

acționează izolat, ci în strânsă legătură unii cu alții. Și acum să răspundem la a 
şasea întrebare de la începutul acestui capitol. 

De multe ori acţiunea lor corelată poate duce la efecte contradictorii. 
S-ar putea foarte bine ca un volum mare de material, dar familiar, să îl 
memorezi mai uşor decât un volum mai mic dar abstract sau nefamiliar. De 
asemenea, chiar un volum mic de material familiar, bine organizat şi 
prezentat de un număr suficient de mare de ori pentru a fi memorat poate 


deveni greu de reţinut în condiţii de oboseală, surmenaj sau dezinteres. 








CONCLUZIE 


In procesul de memorare trebuie să 








încercăm să găsim cât mai mulți factori 
favorabili performanței sau să îi creăm prin 
prelucrarea unor factori aparent 
dezavantajoşi (fragmentarea materialului mai 
voluminos, reorganizarea unuia sistematizat, 
fixarea unor scopuri mai puţin generale, 


corespunzătoare unor etape mai mici etc.). 




















Dar această concluzie era greu de tras dacă nu făceam prezentarea măcar 


succintă a tuturor factorilor sus-amintiți. 


B. Conservarea sau păstrarea 


Al doilea proces al memoriei presupune reținerea pentru un timp mai 
scurt sau mai lung a celor întipărite. Fără să ne dăm seama, în această etapă 


creierul trece la organizarea şi reorganizarea celor memorate. 

Durata păstrării poate fi prelungită fără 
probleme prin repetarea celor învăţate, iar 
această durată este influențată de aceeaşi 


factori ca şi întipărirea. 




















Spre exemplu, materialul cu sens se păstrează mult mai trainic decât cel 
fără sens. De aceea insist pe ceea ce am mai spus şi în cazul întipănirii: 
memorează numai după ce ai înţeles, după ce materialul a căpătat un sens 
pentru tine! În felul acesta vei depăşi rapid pe acei care “tocesc”, fără să 
înțeleagă mai nimic din ce (cred ei că) rețin. 

Nu este deloc indiferent modul în care se face memorarea, respectiv 
textual sau pe baza ideilor principale. Este îndeobşte cunoscut în rândurile 
psihologilor - nu însă, din păcate, în rândurile elevilor şi studenților - că după 
şase luni tezele principale sunt reţinute în proporție de 60%, unitățile logice - în 
proporţie de 36%, în timp ce forma textuală - doar în proporţie de 20 - 22 %. 
Concluzia e destul de clară: învățatul pe de rost “te va ajuta” să pierzi cea mai 
mare parte a informației, în ciuda stăpânirii ei “perfecte” la un moment dat. 

Uneori concurența acerbă pentru admiterea în facultăți ridică exigenţele 
până la un nivel la care hazardul este echivalent cu amintirea sau omiterea unui 
detaliu, aşa încât mulți elevi preferă să se axeze de la început pe ideea învățării 
pe de rost. Totuşi, reacția ta ar trebui să fie cu totul alta: prima parcurgere a 
materialului să o faci în special cu scopul reţinerii fără fisură a scheletului logic, 
a ideilor principale, iar următoarele repetări să vizeze intrarea tot mai adâncă în 
detalii. Cât despre reținerea pe de rost a lecţiilor, nici o grijă: va veni ea automat, 
după un număr suficient de reluări ale materiei (de obicei 4 - 6). Cu totul altfel, 
însă, se prezintă situația în cazul în care se merge pe ideea reţinerii pe de rost 
“din prima”, cum spun elevii: la fiecare repetare trebuie din nou reperate ideile 


principale (care au fost însuşite foarte superficial înainte), trebuie din nou 

reținute (probabil la fel de superficial şi de grăbit), iar randamentul e mult mai 
slab decât dacă lucrezi cu paşi ceva mai mărunți, dar mult mai siguri. Nu exclud 
deloc posibilitatea să poţi învăţa mult mai mult decât ideile principale, fie şi 
numai dintr-un calcul de eficienţă sau de “comprimare” a unor etape de învăţare. 
Peste câteva pagini vei găsi prezentarea unei variante optime după care să înveți. 

Nu uita, totuşi: nu trece mai departe dacă nu ai fixat bine ideile 


principale (inclusiv cu ajutorul schemelor, sublinierilor, completărilor). 


C. Reactualizarea 


După cum sugerează numele, ultima fază a memorării — deopotrivă 
barometru al eficienţei şi criteriu de apreciere pentru profesor - constă în 
scoaterea la iveală a celor memorate şi conservate, în vederea utilizării lor. Este 
procesul cu pondere covârşitoare în timpul examenului. 

Trebuie să reţii un aspect foarte important: reactualizarea este în fapt 


rezultatul celorlalte două procese, respectiv întipărirea şi conservarea. 








O întipărire şi o conservare făcute cu 
respectarea factorilor care le influențează 


pozitiv duc automat la un răspuns bun. 























19 Desigur, dacă se respectă şi celelalte tehnici de susţinere a examenului. Poate ai răspunsul 
bun, te-ai pregătit temeinic, dar... ai emoţii? Nu ştii cea mai bună cale de a face o primă 
impresie bună profesorului? Nu ştii cum să alcătuieşti răspunsul ca să dai impresia (corectă) 
că ştii? Cum am spus, aceasta e o altă temă, un alt curs de succes, referitor la ARTA 


SUCCESULUI ÎN EXAMENE. 

CAPITOLUL AL III-LEA 


BUNUL ÎNCEPUT CA METODĂ 


(1) George încearcă încă de la început să reţină bine tot ce poate să 
reţină. Andrei trece o dată peste lecţie, subliniind câteva repere şi apoi reia 
lecţia. La început George are un avans consistent, dar la sfârşit contată că 
Andrei a terminat de învăţat mai repede decât el. Şi mai bine. De ce? 

(2) Dintre cei doi, care va reţine totuşi materialul mai bine, peste trei 
luni, când au examen? 

(3) Un tânăr care învaţă pentru ocuparea unui post încearcă să 
aprofundeze materia căutând răspunsuri la multe întrebări pe care i le 
ridică materia. Consultă dicţionare, alte lucrări în domeniu, chiar dacă 
aceasta îi răpeşte timp. Nu ar fi mai bine să înveţe materia aşa cum este şi 
să nu mai risipească timp cu întrebări? Sau e mai bine să despice în 


continuare firul în patru? Când e mai bine? 


3.1. Condiţia unui bun început 


Specialiştii spun că atunci când aşteptăm ca după o anumită informaţie să 
urmeze alta, atunci la informaţia pe care creierul o aşteaptă, el reacționează 
instantaneu. Este binecunoscut cazul mamelor obosite din cauza efortului de 
îngrijire a pruncului, care se trezesc la cel mai mic scâncet al micuţului, dar 
adeseori nu aud, în somn, sunetul soneriei. 


Aceeaşi lege se aplică şi în cazul învăţării. 

Reacționând la un stimul pentru care 
eşti pregătit, vei memora mai uşor şi 


reținerea va fi mai fidelă. E lege. 




















Se pune însă întrebarea: în ce condiții ştim noi, atunci când învăţăm o 
lecţie sau un curs, că o informaţie urmează după alta? Care este procedeul cel 


mai eficient pentru a ne stimula în acest fel memoria? 


3.2. Un principiu în favoarea ta 


Ei bine, procedeul este foarte simplu şi la îndemâna ta: înainte de 
învăţarea propriu-zisă, treci în revistă, cu scopul de familiariza, întreaga 
lecţie sau întregul curs. 

Ai înțeles deci: nu e vorba de o memorare, ci de o PRIVIRE 
GENERALĂ ASUPRA LECȚIEI, în scopul de a surprinde (atât cât e posibil) 
structura sa internă, problemele care apar, explicaţiile. În timp ce noi citim o 
dată lecţia, creierul îşi sistematizează primele “impresii” despre materialul pe 
care îl avem de învăţat. Fără să ne dăm seama, el reține multe informaţii şi îşi 
fixează în mod automat nişte puncte de reper, de genul: “aici se discută 
problema X, apoi urmează explicația, apoi sunt prezentate trei premise care 
conduc la concluzia finală...” şi aşa mai departe. 

În acest fel eviţi o greşeală: adâncirea în amănunte încă de la prima citire. 
Dacă nu ştii încotro te îndrepți, de unde să ştii pe ce cale să mergi? Cu totul 
altfel e atunci când, cunoscând punctul de sosire -— concluzia capitolului - vei 
reuşi să te orientezi în aşa fel încât să găseşti raționamentele. Argumentele, 
soluțiile, ideile autorului. lar aceste raționamente, argumente, soluții, idei sunt 


tocmai ... cele pe care trebuie să le reții cu prioritate. După cum vrei şi după 

cum poți, vei reţine şi restul detaliilor. Dar acum ştii dacă vrei sau dacă poți să le 


reții. ŞI nu le mai îngrămădeşti haotic în minte. 


3.3. Cum îţi aşterni aşa dormi 








În această fază creierul reţine doar Jocul 
informaţiilor şi numărul lor (de exemplu trei premise sau 
cinci condiții). Sunt date pe baza cărora, conform legii 
amintite, mai târziu creierul va reţine mult mai uşor alte 
informaţii. Uneori, chiar după o primă parcurgere (atentă, 
nu cu gândul în altă parte) suntem uimiți să constatăm că 
reținem fără efort ideile principale, chiar şi unele detalii. Iar 
dacă mai şi subliniem uşor, cu un creion, ideile principale, o 
a doua privire generală - mai rapidă decât prima - ne va 
ajuta să ne întipărim în minte, aproape fără efort, structura 
lecției, scheletul acesteia. Când vom învăţa sistematic, 
creierul, care se aşteaptă să primească informațiile după un 


anume tipic, le “digeră” mult mai uşor. 




















Înveţi mult mai rapid decât dacă să porneşti de la învăţarea lecţiei în lipsa 
unei priviri generale, ignorând reperarea ideilor principale. Or, ideile principale 
se rețin după şase luni în proporție de 60%, în timp ce forma textuală - în 
proporție de 21-22%. Iar, legat de aceasta, în capitolul al IX-lea din prezentul 
curs vei vedea cum stă memorarea mecanică a ideilor principale la baza 
fenomenului uitării rapide cu care se confruntă atât candidaţii la admiterea în 
facultate, cât şi studenții care încearcă, în prag de sesiune sau chiar în timpul ei, 


să rețină totul dintr-o dată. Astfel răspundem la întrebarea a doua de mai sus. 

3.4. Bucuriile de mai târziu ţi le pregăteşti de acum 


Efectele privirii de ansamblu sunt şi de altă natură: pe lângă fixarea unor 
repere (ideile principale), cu consecinţele pe care le-am văzut, faptul că 
memorezi ceva cu un scop (de a te familiariza cu materialul) este un mijloc 
foarte practic de a-ţi spori eficiența memorării. În plus am văzut că fixarea unor 
scopuri noi, diferențiate de la o fază a învăţării la alta, este din nou echivalentul 
unei memorări pe cât de rapide, pe atât de eficiente. De unde concluzia: fixează- 
ți ca scop principal al primei memorări desprinderea şi sublinierea (cu un 
creion, cu o culoare) ideilor principale ale textului. În felul acesta, în locul unei 
simple lecturi, parcurgerea preliminară a lecției are dintr-o dată trei efecte cu 
efort minim: 

V teva ajuta să te familiarizezi cu textul 

V îţi va dezvălui organizarea logică a acestuia, cu rezultate care se vor vedea 
în timp ce vei învăţa materialul 

V te va ajuta să memorezi mai uşor şi mai eficient cu prilejul atingerii 


ulterioare a jaloanelor pe care creierul şi le-a fixat. 








Privirea generală este esenţială în buna 


desfăşurare a procesului de memorare. 




















Când vei ajunge la etapa repetării lecţiei, îţi vei da seama foarte repede că 
repetarea făcută după ce ai revăzut materialul e mult mai eficientă, mult mai 
rapidă şi mult lipsită de problemele pe care le ridică îndeobşte repetarea 
efectuată într-o manieră clasică, respectiv în lhpsa privirii generale de la început. 


Incearcă ambele variantele şi convinge-te! 

“Lucrul bine început e pe jumătate făcut”, ne asigură un proverb. Acum 
ştii, cititorule, şi cum să faci acest început bun. Şi cred că ai răspuns şi la prima 
întrebare de la începutul acestui capitol. 


Aşa încât să mergem mai departe... 


3.5. Când întrebări apar... 


După ce omul şi-a pus prima întrebare, în zorii umanităţii, progresul nu a 
mai putut fi oprit. De atunci omul s-a izbit mereu de contradicții. Din nelămuriri, 
idei şi întrebări au izvorât succese rând pe rând, iar descoperirile au aureolat 
progresul. 

Tu, tinere, eşti parte a umanității. Ai moştenit din naştere nelinişti în suflet 
şi e limpede că indiferent ce faci eşti născut să pui întrebări. lar bucuria învățării 
e imensă atunci când numai o simplă citire poate aduce o ploaie de întrebări care 


fac efortul mai fecund. 








Dacă în timp ce înveți apar întrebări, bucură-te, 
dragul meu prieten: mintea ta a primit 
“provocarea” învățării şi e pregătită să asimileze 
totul aşa cum îți doreşti, spre mulțumirea ta de 


după examen. 




















Un sfat: întrebările pe care le ai scrie-le pe o coală de hârtie. Adeseori 
răspunsurile vin pe parcursul lecţiei. Alteori va trebui să cauţi prin alte surse de 
informare, chiar la un profesor (“sursa” cea mai rapidă şi mai sistematică) sau 
coleg. Caută însă, căci numai scormonind vei găsi diamantele cunoaşterii. 

“A pune întrebări este obligatoriu sau doar recomandabil?” - ei bine, 


nimeni nu te obligă la nimic. 

Dar, pentru a învăţa trainic, întrebări precum: “Cine?”, “Unde?”, “De ce?” 
(întrebare cu potenţial uriaş în descoperire), “Ce legătură este?”, “Ce înseamnă 
acest cuvânt?”, dar şi scepticul “Ei, şi?” (provocare adesea de neînlăturat pentru 
creier) ar fi bine să apară la tot pasul. 

“Eu eram un leneş, aşa credea toată lumea şi aşa mi se spunea. Dar mie 
îmi plăcea să mă gândesc. Grozav îmi plăcea. Citeam câte o carte şi aproape la 
fiecare frază mă opream. Dacă, de pildă, citeam: “Şi era cald în seara aceea ”, 
închideam cartea şi începeam să mă gândesc. Fel de fel de gânduri. Dacă era 
cald înseamnă că era vorba de o seară de vară, altminteri ar fi spus: şi era 
frumos... Dar pentru că se spunea: “şi era cald”, începea să mă obsedeze şi-ul. 
Oare vroia să arate o aşteptare sau o surpriză? Ceva trist sau ceva plăcut? Tot 
felul de gânduri, că niciodată nu puteam să citesc o carte până la capăt. (...) 
Am început, cu timpul, să găsesc sensuri absolut noi şi uneori foarte ciudate, în 
cele mai banale fraze. Ce să mai lungesc vorba? Mă simţeam foarte bogat... 

“Mă simţeam foarte bogat...” — da, e frumos: te simţi bogat de sensuri, de 
cunoştinţe trainice! Bine hrănit cu nectarul cunoştinţei, mergi drept şi frumos pe 
drumul tău, lăsând pe alţii să orbecăie, pradă propriei lor nepăsări care nu iartă! 

Nu trebuie să despici firul în patru la nesfârşit, căci nu ajungi nicăieri. Dar 
întrebările sunt un sprijin absolut în învăţarea activă, singura care aduce 
satisfacţii şi rezultate de durată. 

Unde poate duce lipsa unor întrebări? Un exemplu: o profesoară a insistat 
să afle de la o întreagă promoție de viitori absolvenți de liceu ce înseamnă 
“panduri”. Din 250 de viitori absolvenţi, abia o fată a ştiut să răspundă corect: 
ostaşi dintr-un corp de oaste neregulată, de la începutul secolului al XIX-lea, în 


Țara Românească, ostaşi care, nemulțumiți de politica dusă faţă de ei, s-au 





!! Constantin Chiriţă, Cireşarii, vol. IV — Aripi de zăpadă, Editura Albatros, Bucureşti, 1985, 
pag. 255. 

alăturat in corpore inițiativei revoluționare a lui Tudor Vladimirescu, ulterior 
numele lor devenind nume generic pentru toți ostaşii lui Tudor. 

Că veni vorba, ce înseamnă ... in corpore? 

Totdeauna întrebările te vor ajuta să acoperi “goluri” de care altminteri nu 
al fi conştient. E drept, este destul de dificil să pui de la început cele mai bune 
întrebări, dar ce început nu e oare dificil? Timpul le rezolvă însă pe toate — şi vei 
vedea că, perseverând, întrebările vor apare în curând de la sine. Şi tot de la sine 
se vor clarifica. 

Aşa fiind, tânărul din cazul al treilea — cel care îşi pune întrebări — poate 
acționa diferit, după cum sunt împrejurările. Tânărul învaţă pentru un post —- eo 
precizare importantă. Adesea pentru ocuparea unui post se organizează o 
comisie din specialişti şi nespecialişti, iar aceştia urmăresc, în lipsă de ceva mai 
bun, fidelitatea reproducerii. Orice amănunt față de buchea cărții îi derutează 
derutează pe nespecialişti, şi atunci răspunsurile la întrebări e mai bine să fie 
păstrate pentru sine. Se pot păstra întrebările pentru mai târziu, mai ales când 
timpul de pregătire e puţin. 

Dacă însă, aşa cum e la firmele serioase, comisia e formată mai ales din 
specialişti, căutarea răspunsurilor e benefică; trebuie ca tânărul să înveţe cât mai 
multe ore, să repete mult, ca să răspundă şi la întrebări ale căror răspunsuri nu se 
găsesc în bibliografie. E limpede că tânărul trebuie să se intereseze şi de modul 
de derulare al examenului — dar aceasta va face subiectul unui alt ghid, ARTA 
SUCCESULUI ÎN EXAMENE, care îţi va arăta cum să obţii nota dorită la 


cxamen. 

CAPITOLUL AL IV-LEA 


CALEA SUCCESULUI E ÎN FAŢA TA! 


“Mai bine să înţelegi puțin decât să înţelegi prost” 


(B. Franklin) 
4.1. Dilemele începătorului 


Un răspuns bun este în general scopul oricărui tânăr care se pregăteşte să 
susțină un examen - teză, răspuns oral, ori admiterea în învățământul superior şi 
chiar un “banal” examen dintr-o sesiune studențească. Fiecare îşi doreşte o 
aducere aminte cât mai bună, cât mai fidelă. 

Pentru a şti ceva bine, e nevoie să înveţi acel ceva bine. Dar pentru unii a 
învăţa înseamnă a sta pur şi simplu cu cartea sau cu cursul în faţă şi cu gândul în 
altă parte. Ca urmare reactualizarea lasă de dont. 

Între metodele de învăţare eficientă, disputa se dă între memorarea prin 
metoda globală şi memorarea pe fragmente, fiecare având avantajele şi 
dezavantajele ei. Memorarea cu mintea pe dealuri nu se regăseşte printre 
metodele de învăţare eficientă. 

În timpul examenului memoria este în faza de reactualizarea materialului 
-— de fapt a fragmentelor de material — care constituie obiectul lucrării scrise sau 
al răspunsului oral. O etapă pe care o dorim cât mai fidelă şi care depinde în 
mod crucial de celelalte două care o preced: întipărirea şi conservarea. Acestea 


le-am mai arătat. 








Acum ştii că reactualizarea depinde de 


modul în care se efectuează întipărirea şi 

conservarea, după o ecuaţie foarte simplă: 
întipărire + conservare bune = reactualizare 
bună. Urmarea e logică: în momentul în care 
înveți concentrează-te asupra întipăririi şi 
memorării, iar nicidecum direct asupra 
felului în care vei prezenta materialul, cum 
îşi vei organiza timpul, cum..., cum..., 
cum..., Căci va veni şi vremea răspunsurilor 


la aceste întrebări. 




















4.2. Care e varianta corectă? 


Deocamdată concentrează-te asupra întipăririi şi conservării datelor. Atât. 
Pentru că şi aceste două procese dau mult mai multă bătaie de cap decât îţi 
închipui. Imediat ce începi să înveţi probabil că va apare o întrebare: cum e mai 
eficient să memorezi: totul dintr-o dată, sau, dimpotrivă, pe fragmente? Tu ce 
părere ai, tinere cititor? 

Memorarea globală are avantajul că reliefează structura de ansamblu a 
textului, organizarea şi logica lui internă. Memorarea globală se aplică cu succes 
în cazul fragmentelor, capitolelor, materialelor de dimensiuni relativ reduse. În 
schimb, un volum mare de material sau un material abstract, nesistematizat, este 
greu de reținut dintr-o dată. 

Memorarea parţială are avantajul nu numai că relhefează structura de 
ansamblu a textului (ca în cazul memorării globale), dar şi delimitează ideile 
principale în mod foarte riguros şi oferă satisfacţii cu fiecare etapă depăşită cu 
succes; dificultatea apare în multe cazuri când se pune problema asamblării 
părților, a punerii “cap la cap” a fragmentelor care au fost învăţate izolat unele 


de altele. 

Atunci... ce e de făcut? 


4.3. Bătăile de cap se rezolvă uşor 


Eliminând dezavantajele şi cumulând avantajele ambelor metode, s-a 
impus aşa-numita “metodă combinată”. În ce constă ea? 

După o privire de ansamblu asupra lecției, în timpul căreia ar fi bine să 
reliefăm ideile principale, şi după ce am formulat necesarele întrebări, delimităm 


primul fragment pe care vrem să-l reținem. Atenţie, însă! 








Fă delimitarea respectând ideile 
principale (sau, dacă fragmentul este prea 
întins, chiar ideile secundare). Delimitarea 


nu se face arbitrar, la întâmplare. 




















Nu învăţa grupe de rânduri (8 - 10 - 15) ci unităţi logice. Unii învaţă direct 
fragmentele delimitate prin idei principale, alții preferă să meargă încet, dar 
sigur, pe baza ideilor secundare, sau pur şi simplu să împartă fragmentele în 


două-trei paragrafe logice, urmând a le “asambla” mai apoi fără probleme. 








Deoarece rezultate foarte bune se obţin 
atunci când repetițiile se fac la 10-15 minute 
şi la 24 de ore, concluzia este una singură: 
cel mai bine ar fi să împarți materialul în 
fragmente pe care să le poți "digera" în 10- 
15 minute şi apoi să le repeţi după metoda pe 


care o să ţi-o expun în cele ce urmează. 

(Reamintesc că în acest moment ai trecut atât de privirea generală asupra 
întregului material, cât şi de etapa întrebărilor — unele clarificate pe măsura 
înaintării în materie. Cu alte cuvinte, acum eşti în faza învăţării efective. Din 
acest moment — şi nu din altul! — începe să se deruleze “reţeta”.) 


Aşa încât a venit momentul să vedem... 


4.4. “Reţeta” de la A la Z... 


1. Înveţi primul fragment. După ce l-ai reţinut suficient de bine, îl repeți 
încă o dată integral. În această fază nu e deloc necesar să îl reproduci pe de 
rost, aşa cum fac - total greşit - mulți elevi şi studenți, ci e important să îţi 
fixezi şi să reţii reperele importante. 

După ce ai trecut peste fragment, repetă totul în gând (trecem deci la faza 
aducerii-aminte), fără să priveşti cartea, pentru că dacă înveţi cu ochii pe carte, 
graniţa dintre învăţarea adevărată şi o simplă lectură e foarte subțire. A repeta 
fără carte înseamnă a avea un scop - reținerea cât mai fidelă -, în timp ce lectura 
este lipsită de un asemenea scop, deci lipsită de rezultate concrete. 

În timp ce repeţi primul fragment, încearcă să vezi unde şi de ce reţii greu 
ceea ce ai de învăţat (“reperele” fixate). Nu insista în acest moment în vederea 
corectării problemelor. Constată-le doar (eventual marchează-le cu ajutorul 


unui semn de întrebare pus deasupra frazei sau reperului “încăpățânate”). 


2. Învață al doilea fragment, reţinând ideile principale sau nişte repere, la 


fel ca la primul fragment. 
3. AI trecut şi peste al doilea fragment. 


In continuare repetă primul fragment împreună cu al doilea, cu două 


scopuri distincte: pentru primul fragment, o fixare mai clară a ideilor principale, 

o reducere sau o eliminare a inexactităților, concomitent cu o apropiere mai 
mare de litera textului, în timp ce pentru al doilea pasaj urmăreşti doar sesizarea 


eventualelor inexactități. 


4. Procedează la fel şi cu al treilea fragment. Învaţă-l şi apoi repetă-l cu 
celelalte două (fragmentul I - încercare de redare şi mai fidelă, fragmentul II - 
apropiere de litera textului, fragmentul III - semnalarea inexactităţilor etc.) În 
acest mod fiecare fragment va trece, pe rând, prin toate etapele pe care tu, 


cititorule, ţi-ai propus să le atingi. 








Posibile etape: 

- fixarea ideilor secundare din fragment 
şi a detaliilor mai importante (etapă despre 
care am discutat) 

- înlăturarea inexactităților în memorare 

- memorarea cât mai fidelă, mai 
apropiată de litera textului 

- redare aproape de perfect 

- verificare finală (cu rol de sedimentare 
a reţinerii, chiar dacă această reţinere nu este 


perfectă) 




















4.5. O cale verificată pentru randamentul tău 


Această metodă este folosită cu succes de cei care sunt la începutul 
pregătirii, indiferent dacă este vorba despre un examen de sesiune sau de un 
examen de admitere în facultate. Am încercat-o şi cu şi am recomandat-o 


multora, iar rezultatele au fost de fiecare dată foarte bune. 

E drept, să înveți în acest ritm cere mult timp la început, dar să ne 
reamintim că această metodă e foarte potrivită în perioada de acomodare cu 
materialul şi mai ales atunci când materialul de memorat ocupă un volum mai 
redus. Metoda pe care ţi-am recomandat-o înlătură dezavantajele majore atât ale 
învățării globale, cât şi ale celei prin simpla învăţare a fragmentelor în mod 
izolat: pe de o parte reții mai bine şi mai repede materialul, chiar cel de volum 
mare (ceea ce cu ajutorul metodei globale e posibil numai cu un efort destul de 
mare), iar pe de altă parte fragmentele “se leagă” între ele, planul lecţiei este 
clar, iar memorarea - fidelă. Cine şi-ar dori mai mult? 

Tocmai pentru că metoda combinată este folosită de obicei în perioada de 
acomodare, ea duce, dacă este aplicată corect, la o mai mare putere de 
cuprindere, astfel încât etapele necesare pentru reținerea unui fragment să se 
reducă până la numărul pe care tu îl consideri optim. Fireşte, nu pe seama 


calității memorării! 

















Eficienţa creşte în timp 











Cele cinci etape în învăţarea unui fragment pot 
fi benefice în momentele de început ale pregătirii, 
în momentele de trecere spre ritmul optim. O dată 
atins însă acest ritm, ar fi foarte bine să îţi fixezi 
cam trei etape, astfel încât să repeți de fiecare dată 
ultimele trei unități de studiu (fragmente, 
paragrafe, idei). Este recomandarea psihologilor: 
evită supraînvăţarea! Dacă s-ar repeta de fiecare 
dată toate fragmentele anterioare celui nou 
abordat, atunci, cu cât un fragment se află mai 
aproape de început, cu atât el ar fi supus unui 


număr mai mare de repetări inutile. 

4.6. Vechi şi nou împreună 


Metoda repetării combinate este redată schematic în tratatele de 
psihologie prin tere simbolizând fragmentele: a+b+abr+crabe+dtabecd+ 
e + abcde +... Combinând metoda cu gradarea fidelității memorării (fixare - 
înlăturare inexactităţi -...), nu vom forţa creierul să rețină perfect ceea ce era 
străin cu câteva momente înainte, ci îi dăm posibilitatea să rețină pe parcurs, din 


ce în ce mai bine, informaţiile respective. 








E absurd să pretinzi cuiva să rețină cuvânt cu 
cuvânt chiar de la început (unii aşa doresc), fără a 
avea voie să treacă la învăţarea celui de-al doilea 
fragment până când nu l-a reţinut perfect pe primul. 
Dar, mai ales în cazul materiilor mai greu de 
asimilat - din cauza volumului mare, a lhpsei de 
organizare, a abstractizării înalte sau din alte cauze 
similare -, a dori să reții totul perfect de la început 
de la prima încercare ar fi ceva absolut nerealist şi 


ţi-ai consuma inutil energie şi timp. 




















Metoda e deosebit de eficace în cazul materiilor de “real”, unde 
specializarea tehnică îşi pune foarte clar amprenta asupra modului de prezentare. 
Înțelegerea unui proces fizic, a unei sinteze chimice, uneori chiar rezolvarea 
unei probleme sau demonstrația unei teoreme “pe etape” necesită, vrând- 
nevrând, o fragmentare şi o reluare frecventă a celor asimilate. 

Având în vedere că metoda cere timp pentru a fi aplicată cu succes. la în 


considerare aceasta când îţi elaborezi programul de lucru, atât cel pe termen 

scurt, cât şi cel pe termen lung (inclusiv când îți calculezi timpul total necesar 


pentru pregătire). 


4.7. Vrei să creşti eficienţa? Alege varianta potrivită 


Am spus că atât memorarea globală, cât şi cea parțială (pe fragmente 
izolate unele de altele) au avantaje şi dezavantaje. De aceea, mai înainte de a te 
întreba “ce metodă să folosesc?” stabileşte condiţiile în care fiecare din aceste 
metode este eficientă. 

Psihologii susțin că eficacitatea memorării globale creşte o dată cu vârsta 
cronologică şi cu coeficientul de inteligenţă (cei dotați memorează mai uşor prin 
această metodă). Este eficientă în cazurile memorării unui material simplu, 
familiar sau restrâns ca volum; în schimb, memorarea pe fragmente este mai 
economicoasă în cazul materialelor cu volum mare. 

Cu toate acestea, ultimul cuvânt îl are obişnuința, care întotdeauna 
avantajează metoda care “ţi-a intrat în sânge”. 

Pentru cei care nu se pot mândri cu un asemenea antrenament, metoda 
“combinată”, cu îmbunătățirile pe care le-am prezentat mai sus, este cea mai 


indicată, cea mai eficientă şi cea mai rapidă. 


4.8. TU răspunzi de rezultatele tale! 


Totuşi, nu trebuie să fu sclavul unor standarde. Nici un standard nu poate 
cuprinde diversitatea naturii umane. 

Prin exercițiu vei găsi cele mai bune etape, cea mai bună metodă, de la 
caz la caz. Şi te vei mira cât de puţin va trece! 

Când vei ajunge să înveți eficient folosind programul gândit de tine, 


adaptat necesităţilor tale reale (chiar dacă după un timp acestea nu vor mai fi 

incluse în standarde), vei fi mult mai câştigat şi mult mai ataşat de rodul propriei 


A SR > i SAU Ş = 12 
gândiri decât cei care preferă să primească totul de-a gata -. 








Dacă tu doreşti să restrângi etapele sau, 
dimpotrivă, să le măreşti numărul - perfect! 
Nu există un număr standard de repetări sau 
de etape, multe depinzând de caracteristicile 
celui care învață, precum şi de 
caracteristicile materialului care trebuie 
memorat (familiar/nefamiliar, 
abstract/concret, cu volum mare sau cu 


volum mai Mic şi aşa mai departe). 




















Tu eşti responsabil de crearea unor metode de repetare pe care să le 
gândeşti, care să ţi se potrivească, deci nu te complace în a aplica mecanic 
etapele pe care le-ai citit. 

De pildă, să presupunem că ai ales cinci etape în studiul fiecărui fragment. E 
evident că la al şaselea fragment va trebui să schimbi stilul de repetare, deoarece 
în această fază primul fragment a trecut prin toate etapele pe care ţi le-ai propus. 
De aceea, după ce treci la al şaselea fragment, revezi doar ultimele cinci 


fragmente (respectiv cele de la numerele 2 - 6) ... şi tot aşa. 








Apoi, cu privire la ultimele fragmente, care nu 
beneficiază de un număr egal de repetări cu primele, 
să ne aducem aminte că începutul şi sfârşitul se rețin 


mai bine decât mijlocul. Oricum, pentru a fi siguri de 

















12 Reciteşte, în capitolul al XVI-lea, cele ce am spus despre motivaţia internă ! 

calitatea omogenă a reţinerii, ultimele 2 - 4 fragmente 


le poţi repeta separat la sfârşit. 








AI înţeles. Succes! 


CAPITOLUL AL V-LEA 


AJUTOARELE FĂRĂ RIVAL ALE MEMORIEI 


Memorarea nu poate fi accelerată şi în alt fel? Dacă folosim culori, 
subliniem. încercuim şi marcăm pasajele importante, ne ajută sau ne 
încurcă? În ce fel ne aduc sublinierile un deserviciu? E adevărat că sunt 
culori “bune” pentru memorare şi culori “rele”? 

Ca să răspundem la astfel de întrebări se cuvine să discutăm despre 


cel mai puternic garant al bunei învăţări. 


Mulţi tineri o intuiesc, dar nu o aplică, iar alții o aplică incorect şi se 
mulțumesc cu nişte rezultate parțiale. După câțiva ani de contact cu candidați la 
admiterea în învăţământul superior şi cu studenții din primii ani de facultate am 
ajuns la concluzii pe care experienţa le confirmă sesiune după sesiune. Aşa încât 
astăzi îți pot propune o metodă care - o spun de la început - vine să prin 
punctarea, în timpul învăţării, a celor mai importante idei, cuvinte, date dintr-o 
frază sau dintr-un fragment, ceea ce are ca rezultat o reactualizare deosebit de 


eficientă, în fond întreaga justificare a efortului de învăţare. 

NOȚIUNI 




















La acest capitol vom opera cu trei noțiuni 
diferite. Prima este “sublinierea”, care ştie oricine 
ce înseamnă. A doua — “încercuirea”, noţiune 
care din nou nu are nevoie de definiţie. În fine, a 
treia noțiune folosită este “marcarea”, care se 
referă la evidențierea cuvintelor prin “colorare”, 
prin trecerea creionului colorat pe toată suprafața 


ocupată de cuvântul pe care vrei să îl reţii. 




















5.1. Sublinierea şi marcarea 


Metoda mult uzitată de tinerii care s-au obişnuit să înveţe eficient este 
metoda sublinierii unor cuvinte atent alese. Tehnică simplă şi logică. Folosită 
cu artă, sublinierea cuvintelor cheie va deveni curând o obişnuinţă, ba chiar o 
necesitate. 

De la istoric la fizicianul care, la rândul său se pregăteşte din teorie, 
nimeni nu este uitat, metoda permite tuturor celor care se pregătesc, pentru 
orice tip de examen, să tragă concluzii utile. 

Metoda poate fi aplicată aşadar de toți cei care au de memorat un material, 
indiferent de natura lui. Aparent singurii care ar fi privaţi de binefacerile 
metodei ar fi cei care se pregătesc pentru examenele de matematică (pură, cum 
spun €i) şi care ar avea nu de reprodus ceva, ci de gândit. Cu toate acestea, în 
ultimii ani s-a accentuat tendința ca la matematică examenul de admitere să 
constea şi din puncte de teorie. În acest caz ar fi bine ca şi matematicienii să 
arunce o privire asupra modului în care pot reține uşor şi trainic întortocheatele 


condiţii ale vreunei teoreme sau etapele demonstrației. 

5.1.1. Pornind de la o remarcă... 


Pe când eram student am auzit o remarcă a unui coleg de facultate către o 
colegă: “Tu ai cursurile colorate ca la... Walt Disney. Nu mai spune că nu ai 
învățat nimic, că numai din ce ai subliniat trebuia să reții ceva”. Fără să ştie, prin 
remarca sa ironică, prietenul a surprins două aspecte. 

În primul rând, sublinierea este considerată de mulți o dovadă de 
imaturitate în gândire, de imposibilitate de a reține ceva fără ajutorul unor 
culori care fac cursurile să arate ca un papagal. Departe de a fi o dovadă de 
slăbiciune intelectuală, sublinierea corectă are rolul de a ajuta memoria, fiind 
în acest fel o dovadă de maturitate a unei gândiri pentru care metodele de 
învăţare eficientă ar trebui să fie preocupare permanentă. 

În al doilea rând, sublinierea nu duce în mod automat la reținere, dar o 
accelerează mult. Selectarea datelor ce trebuie evidenţiate cere un grad mare de 
concentrare, dar această concentrare este orientată spre total alt scop decât 
reținerea datelor. E la fel de adevărat că atenția necesară selectării datelor 
conduce, volens-nolens, la reținerea unora dintre acestea (uneori în volum destul 
de apreciabil). Însă numai concentrarea orientată spre scopul întipăririi va 


produce rezultatul deplin”. 
5.1.2. De ce e eficientă sublinierea? 
Culorile bine alese încântă întotdeauna ochiul. Ideea e obsesiv folosită în 


comerț — şi pe bună dreptate: dintre două produse identice va fi preferat de 


13 : R . i ă SE . su : X 

Orientată spre scopul deplin şi spre... reţinere trainică. În al doilea volum găseşti tratată 
acea situație descurajantă, care apare după ce ai parcurs prima dată lecţia şi care constă în 
senzaţia de uitare completă a ceea ce ai învăţat. reciteşte capitolul şi află cauzele! Te va ajuta 


să înţelegi mult mai bine capitolul de faţă. 

cumpărători cel cu ambalajul mai viu şi mai armonios colorat. Ambalajele 
cenuşii pot ascunde produse bune, dar sunt adesea ignorate. 

Aceeaşi situație se întâmplă şi când învăţăm: ochiului îi fac plăcere doar 
anumite culori, într-o anumită dispunere. ȘI, ca orice lucru plăcut, culorile 
aranjate corect pe foaia de curs sau de carte sunt fixate în memorie uşor - mult 
mai repede decât informația propriu-zisă. Avem de a face deci cu o memorare 
involuntară. Cum adică involuntară? Scopul nostru e să reținem nu modul în 
care sunt dispuse culorile cu care am subliniat pe foaia de curs, ci conţinutul 
informațional al cursului însuşi. Numai că, atrasă de frumuseţea unor culori, 
memoria vizuală le reține tocmai pe acestea. Apoi e simplu: amintirea dispunerii 
culorilor în pagină generează automat amintirea datelor subliniate cu aceste 


culori. 








Memorarea involuntară este de multe ori 
începutul celei voluntare: un început mai uşor şi 
mai plăcut, un mare avantaj când este vorba de 
învăţare, pentru că memorarea voluntară, acest 
medicament atât de amar pentru unii, este 


cea 

ndulcită” de plăcerea produsă ochiului. 




















În plus, fixarea acestor puncte de reper permite memoriei vizuale să facă 
foarte uşor diferențieri între o pagină şi alta, între un curs şi altul şi să evite 
confuziuile de subiecte la examene. Nu de puţine ori auzim pe cei care învață 
spunând: “văd pagina” sau “ştiu că mai e ceva de spus aici, pentru că pe carte e 
subliniat cu galben”. Asemenea diferențiere e cam greu de făcut atunci când 


pagina rămâne în alb şi negru, identic vizual cu zeci - sute de pagini. 

În cazul celor mai mulţi dintre noi memoria reţine mai bine imaginea, 
astfel încât reamintirea culorii cu care a fost marcat un cuvânt poate duce la 
reamintirea întregului pasaj. 

În cadrul aceleiaşi lecţii o serie de aspecte pot fi tratate după un plan 
comun. Profită imediat de ceea ce altora li se pare un chin prea mare — învăţarea 
unei materii prea monotone — şi subliniază situațiile paralele cu aceeaşi culoare, 
pentru ca oricând să poţi identifica uşor elementele diferite. 

Spre exemplu: în cazul unei lecţii despre cele cinci zone ale unei ţări, 
subliniază în fiecare din cele cinci zone, cuvântul “munţii” — cu maro, 
“câmpiile” — cu verde, “apele” — cu albastru, “vegetația” — cu galben, “fauna” — 
cu roşu şi aşa mai departe. Dacă asociezi acesta cu tabelul pe care ţi l-am 
recomandat la “Secretele memoriei”, la “Organizarea şi omogenizarea materiei”, 


înseamnă că ai mai făcut un pas mare către învăţarea inteligentă. 


PRECIZARE 








Incearcă să eviți supraîncărcarea paginii cu culori! 




















Sugestia de subliniere de mai sus îşi atinge finalitatea numai dacă 
noțiunile subliniate sunt suficient de îndepărtate unele de altele, cu alte cuvinte 
dacă există text suficient între noțiuni astfel încât să poți evita supraîncărcarea 
cu culori. 

Pe de altă parte exemplul ipotetic pe care ţi l-am dat a avut menirea de a 
cristaliza principiul identității de tratament al noțiunilor similare, principiu 
care se recomandă singur prin denumire. Un om inteligent îl înțelege şi îl aplică. 

Fireşte, nu e chiar atât de uşor de la început. 

Este nevoie şi de multă concentrare, din două motive: 

a) pentru că sublinierea se face de multe ori o dată pentru totdeauna 


(carioca sau pasta de pix sunt aproape imposibil de şters), iar în cazul 

acesta orice greşeală în subliniere (de genul sublinierii unui detaliu în 
locul ideii principale are tendinţa de a se răsfrânge asupra eficienței în 
învăţare) 

b) pe de altă parte, pentru că sublinierea se efectuează în general în 
timpul privirii generale asupra lecției al cărei rezultat este direct 


influenţat de nivelul concentrării. 


5.1.3. Cum să nu te încurci singur 


Să revenim asupra unei reguli pe care începătorii o încalcă adesea: evită 
cu orice preț încărcarea paginii cu culori! Ce-ar fi dacă un cuvânt ar fi 
subliniat cu roşu, altul cu maro, altul cu negru, altul cu galben? S-ar ajunge, de 
la “monotonia în alb şi negru” la tirania culorilor, care, în loc să ajute, aduce şi 
mai mari deservicii. Şi o durere de cap bonus. 

Iar dacă totuşi ai reuşit “performanţa” să subliniezi tot ce ai văzut tipărit, 
atunci mai fă-ți rost de un alt manual sau curs şi ia-o de la început, dar mai 
ponderat. 

Mai degrabă orientează-te înspre sublinierea celui mai important cuvânt 
dintr-o frază, aşa-numitul cuvânt-cheie. În momentul reactualizării vizuale va 
“trage” după sine toată fraza. Dar - repet - nu sublinia în nici un caz toată fraza. 

Acest cuvânt important poate fi: 

- subiectul frazei (se subliniază cel mai adesea) 

- atributele şi complementele care aduc o precizare absolut necesară 

- criteriile de clasificare 


- alte cuvinte a căror semnificație este foarte importantă în context. 


Să luăm ca exemplu un pasaj din manualul de Istoria Românilor, clasa a 


XII-a, ediţia 1992: 

“Fără îndoială, principalul factor de unitate a triburilor geto-dace îl 
constituie originea lor etnică. Astfel, Herodot (în Istorii, IV, 93), cum ştim, scrie 
despre obârşia tracică a geților, ceva mai înainte (IV, 17), însă, “părintele 
istoriei şi geografiei” îi aminteşte pe “calipizi” (ka/lipidai), care trăiesc la 
vărsarea Borysthenes-ului. 

Ulterior, istoricul Ephoros arată că “primii (locuitori) de pe lângă Istru 
sunt carpizii (karpidai)”. Este vorba de un trib daco-getic identificat de W. 
Tomaschek şi V. Pârvan cu “carpodacii” (karpodakai), despre care relatează 
Zosimos în secolul V d. Hr. 

Cea dintâi menţiune sigură a principalului etnonim nord-tracic, dacii, se 
păstrează însă de la Caesar (101-44 î.Hr.); în “Însemnările” sale despre războiul 
din Gallia (Comentarii de bello Gallico), renumitul istoric, general şi om politic 
roman arată, la un moment dat (VI, 25), că “Pădurea Hercinică începe de la 
hotarul helveţilor”, continuă “paralel cu fluviul Danubius” (Dunărea) şi se 
încheie “la hotarele dacilor şi anarților” (ad fines Dacorum et Anartium)). 

Un alt vestit istoric latin, Sa//ustius (87-34 î. Hr.), într-o operă (Istorii) 
păstrată fragmentar, precizează că Danubius este numele pe care Istrul îl poartă 


cea 

în cursul său superior, unde “îmbrățişează (...) pământul germanilor”; pe cursul 
inferior, Istru străbate teritoriul locuit de moesi, care “sunt tot una cu vechiul 
neam aprig al geților”. Mult mai ample sunt referirile cuprinse în opera lui 


Strabon (...)” 


In această prezentare, textul este greu de reținut: puzderia de nume mai 
mult sau mai puţin cunoscute are darul de a zăpăci complet pe cel care vrea să 
înveţe această materie. Vom face textul mult mai accesibil, stabilind de la 


început o regulă clară: vom evidenția (“colora”) cu roşu numele istoricilor, cu 

galben - precizările importante, iar ideile de o importantă secundară - cu 


creionul. Deci: 


“Fără îndoială, principalul factor de unitate a triburilor geto-dace îl 
constituie originea lor etnică. Astfel, Herodot (în Istorii, IV, 93), cum ştim, scrie 
despre obârşia tracică a geților, ceva mai înainte (IV, 17), însă, “părintele 
istoriei şi geografiei” îi aminteşte pe “calipizi” (kallipidai), care trăiesc la 
vărsarea Borysthenes-ului. 

Ulterior, istoricul Ephoros arată că “primii (locuitori) de pe lângă Istru 
sunt carpizii (karpidai)”. Este vorba de un trib daco-getic identificat de W. 
Tomaschek şi V. Pârvan cu “carpodacii” (karpodakai), despre care relatează 
Zosimos în secolul V d. Hr. 

Cea dintâi menţiune sigură a principalului etnonim nord-tracic, dacii, se 
păstrează însă de la Caesar (101-44 î.Hr.); în “Însemnările” sale despre războiul 
din Gallia (Comentarii de bello Gallico), renumitul istoric, general şi om politic 
roman arată, la un moment dat (VI, 25), că “Pădurea Hercinică începe de la 
hotarul helveţilor”, continuă “paralel cu fluviul Danubius” (Dunărea) şi se 
încheie “la hotarele dacilor şi anarților” (ad fines Dacorum et Anartium). 

Un alt vestit istoric latin, Sallustius (87-34 î. Hr.), într-o operă (Istorii) 
păstrată fragmentar, precizează că Danubius este numele pe care Istrul îl poartă 

în cursul său superior, unde “îmbrățişează (...) pământul germanilor”; pe cursul 
inferior, Istru străbate teritoriul locuit de moesi, care “sunt tot una cu vechiul 
neam aprig al geților”. Mult mai ample sunt referirile cuprinse în opera lui 


Strabon (...)” 
Să recunoaştem că în această formulă textul este deja mai atrăgător. 


Pentru că e mai organizat şi mai atractiv sub aspect cromatic. Jar memoria 


vizuală, la rândul ei, te va ajuta să reţii că lui Herodot i s-au dedicat x rânduri, 

pe care, după ce le-ai prezentat, treci mai departe, fără să-ți mai pui întrebarea 
care pe mulți îi macină: “oare ar mai fi ceva de spus aici?”. Timpul e prețios în 
examen şi a-l pierde cu asemenea întrebări înseamnă a-ți semna, de cele mai 
multe ori, căderea!*. 

Iubite cititorule, aş vrea să ne înțelegem: poate că tu, nefiind atras de 
domeniul istoriei (sau chiar fiindu-ți antipatic), exemplul de mai sus ţi s-ar putea 
părea nerelevant, pentru că nu e ceea ce te interesează pe tine. Într-adevăr, 
motivația e un stimul al învățării, despre care vom discuta în cea de-a doua parte 
a acestui curs pentru succesul tău. 

Urmăreşte însă principiile generale, aplicabile în orice materie, dincolo 
de anumite exemple mai mult sau mai puţin corespunzătoare trebuinţelor sau 
preferințelor tale. Poţi să extragi din exemplele date esenţa modelului de urmat, 
drept pentru care, cu deplină încredere, vom mai face un pas pe drumul 


succesului. 


5.1.4. Principiile de aur 


A venit momentul să enunţăm principiile generale referitoare la cele mai 


importante situații întâlnite în timpul învăţării: 


1. Am mai spus-o şi o repet, spre binele tău: atributele şi complementele 
care aduc o precizare foarte importantă trebuie subliniate pentru a nu pierde un 
detaliu care poate conta enorm. Şi aici am un exemplu dramatic cu privire la 


rezultatul la care poate duce scăparea unui amănunt. 


+ Despre cum să îţi foloseşti timpul la examen vom vorbi în alt loc, în alt curs pentru succes 


pregăteşte cu primul pas corect. Sau greşit. 

În toamna lui 1996, la examenul de Istoria Românilor pentru admiterea la 
facultatea de Drept din Sibiu li s-a cerut concurenţilor să trateze subiectul 
“Prima constituție internă românească”. Mulţi concurenți au tratat la acest 
subiect Regulamentele Organice din 1831, într-adevăr primul aşezământ cu 
caracter constituțional din Ţările Române. Numai că se cerea să se trateze nu 
prima Constituţie românească, ci prima Constituţie internă românească, şi 
anume Constituţia lui Carol I, de la 1866, cu adevărat prima constituţie 
neinfluențată de interese străine (Regulamentele Organice suferiseră mari 
influenţe externe, unele impuse forţat de “amicul” de la Răsărit şi nu numai de 
el). Cei care au luat aminte la acest detaliu, care se găsea ca atare în titlul unui 
capitol de lecţie din cartea de Istorie, şi-au păstrat şansele de a fi admişi la 
facultate. Ceilalţi, care au considerat detaliul prea lipsit de importanţă, au pierdut 
un an sau doi de muncă intensă din chiar primele minute ale examenului. Puteau 
să ştie pe de rost, de la cap la coadă, ambele manuale de Istorie: nu au luat 
aminte la un singur cuvânt din zecile de mii reținute, ceea ce i-a aruncat în 
prăpastie. Un “simplu” atribut, în fapt o precizare extrem de importantă dacă ar 
fi fost marcat corespunzător, altfel s-ar fi prezentat situația... 

Atenţie deci la detalii! Subliniază-le pe acelea care aduc o precizare, astfel 
încât ori de câte ori treci peste pasajul respectiv să fii atenționat de existența 


unui detaliu de extremă importanţă. 


2. În toate manualele se întâlnesc frecvent fraze dispuse pe rânduri întregi, 
în care ideile principale se încurcă cu ideile secundare şi cu explicaţiile, 
amănuntele sunt “vârâte” între ideile principale. Senzaţia de haos e atât de 
accentuată, încât preferi să le treci cu vederea decât să-ți baţi capul să înţelegi 
“îmbârlgătura”. Numai că, ştii foarte bine că detaliul poate conta enorm. Şi în 
acest caz te salvează culorile, prin care se pot scoate foarte uşor în evidență 


ideile principale şi cele secundare. 

Să luăm un exemplu dintr-un manual de filosofie în care apare situația 


amintită: 


“Făcând abstracţie atât de accepțiunea etnografică a conceptului de 
civilizație (care desemnează  particularitățile unei colectivități umane 
determinate, în virtutea cărora vorbim despre civilizația aztecă, etruscă sau daco- 
getică), cât şi de accepțiunea istorică (vizând un stadiu evoluat atins în 
dezvoltarea umanității, deosebit de sălbăticie şi barbarie prin apariția scrisului, a 
oraşelor şi creşterea complexităţii organizării vieţii sociale), filosofia culturii 
conferă un alt sens conceptului de civilizație, desemnând universul valorilor 


înscrise în orizontul satisfacerii trebuinţelor umane”. 


Dacă ţi-ai propune să înveți un asemenea fragment năpădit de explicaţii, 
n-ai reuşi în timp scurt. Spre a-ţi uşura munca ai putea sublinia cuvintele-cheie 
în acest fel (vezi textul de mai Jos): 

- cuvintele-cheie “abstracție” şi “alt sens” scoate-le în evidență prin 
marcare să zicem cu galben 

- cuvintele de importanță ceva mai redusă, precum “accepțiunea 
etnografică” şi “accepțiunea istorică” - doar subliniate (nu marcate!) cu o 
culoare deschisă, alta decât cea folosită anterior (să zicem cu verde) 

- expresiile “particularitățile unei colectivități umane”, “stadiu evoluat în 
dezvoltarea umanităţii” şi “universul valorilor înscrise în orizontul satisfacerii 
trebuinţelor umane” - din nou doar subliniate cu o altă culoare, deschisă, dacă e 


posibil (verde deschis, oranj sau galben). 


Încercăm? Să reluăm textul: 


“Făcând abstracţie atât de accepțiunea etnografică a conceptului de 
civilizație (care desemnează  particularitățile _unei colectivităţi umane 

determinate, în virtutea cărora vorbim despre civilizația aztecă, etruscă sau daco- 
getică), cât şi de accepțiunea istorică (vizând un stadiu evoluat atins în 


dezvoltarea umanității, deosebit de sălbăticie şi barbarie prin apariția scrisului, a 





oraşelor şi creşterea complexităţii organizării vieţii sociale), filosofia culturii 
conferă un alt sens conceptului de civilizație, desemnând universul valorilor 


înscrise în orizontul satisfacerii trebuintelor umane”. 





Parcă textul e mai accesibil, nu-i aşa? Amănuntele nu îţi mai dau bătaie de 
cap. Din ploaia de detalii tu ai ales deja ce e important. La rândul lor ideile 
principale (în cazul nostru diferitele accepţiuni ale conceptului de “civilizație”) 
sunt clar delimitate, iar definirea accepţiunilor, subliniată cu verde, nu lasă loc 
de dubiu nici asupra definirii ca atare, nici asupra locului acesteia în frază şi nici 
măcar asupra “lungimii” acestor definiții. 

Aşa te descurci în hățişul amănuntelor mult mai uşor decât dacă ai învăţa 
neorganizat. 

Exemple aş mai putea să dau destule, dar mă opresc aici, deoarece 
exemplificările sunt pur orientative; fiecare are un stil propriu de a sublinia, 
după cum fiecare are un stil propriu de a lua notițe, scoțând în evidență ce e 
important pentru el. Tocmai de aceea te mai îndemn o dată, cititorule, să te axezi 


pe înțelegerea principiilor generale şi nu pe memorarea exemplelor ca atare. 


3. In cazul titlurilor care conţin enumerări (ca, spre exemplu, “Noţiunea, 
obiectul, trăsăturile şi funcţiile...”), sublinierea va viza fiecare cuvânt în parte şi 


nu întregul titlu, de la cap la coadă (subliniezi “Noţiunea, obiectul, trăsăturile şi 





ce 


funcțiile “, şi nu “Noţiunea. obiectul. trăsăturile şi funcțiile”), ca să scoţi în 


evidenţă fiecare element în parte. 

“care” etc.)! Subliniază doar noţiunile principale, la fel ca în cazul enumerării 
analizate mai sus, căci numai acest procedeu va permite o reliefare a cuvintelor 


care într-adevăr merită reținute. 


5. Este foarte important ca ideile principale să iasă - prin subliniere - mai 
puternic în evidenţă decât ideile secundare, şi nicidecum invers. Deşi situația 
pare logică, totuşi, “furaţi” de strălucirea unor culori plăcute, s-ar putea să 
cădem în capcană. Să luăm un exemplu din manualul de Geografia României, 
clasa a XII-a, ediţia 1994, şi să vedem cum nu trebuie făcute sublinierile. Să 
marcăm o serie de cuvinte cu culoarea galbenă (cu toate că au o importanță 
secundară sau chiar nulă pentru domeniul amintit), în timp ce ideile cu adevărat 
importante să le subliniem cu creionul sau chiar deloc. Exemplul e 


“contraexemplu”: 


de la oile merinos şi ţigăi din ţară. Ea are vechi tradiţii în cele două oraşe din 
sudul Transilvaniei: Sibiu şi Braşov, având fiecare câteva centre asociate în jur 
(Cisnădie, Sălişte, aproape de Sibiu, specializate în producţia de covoare; 
Prejmer şi Covasna, aproape de Braşov). Alte unități importante sunt la Buhuşi, 
Bacău, Timişoara, Azuga şi Ploieşti. Pe lângă întreprinderile care produc stofă şi 
postavuri, au fost construite şi alte unități ale industriei lânii, cum sunt 


întreprinderile de sortare a lânii de la 7ă/maciu, cea de sortare, spălare şi 





pieptănare de la Bucureşti, precum şi întreprinderea integrată de prelucrare a 
lânii de la Constanța. 


Industria tricotajelor s-a dezvoltat mult în ultimele două decenii, fiind 


localizată în întreprinderile de la Buicureşti, Arad, Timişoara, Cluj-Napoca, 

Industria confecțiilor reprezintă o subramură mai nouă. Principalele 
întreprinderi sunt la Bucureşti, cea mai mare din ţară, Craiova, Oradea, Brăila, 
Botoşani, Satu Mare etc., mai noi fund cele de la Focşani, Vaslui, Miercurea 
Ciuc ş.a.” (pag. 76) 

E bine? Nu e bine! 

A fost doar un exemplu ca să vezi la ce rezultat dezastruos poate duce o 
subliniere iraţională. 

Să reluăm acum textul (vezi mai jos), subliniind de data aceasta în mod 
rațional. Adică: 

- marcăm (“colorăm”) numele ramurilor industriale cu galben, căci sunt 
cuvintele cele mai importante din fragment, cuvinte care “nasc” ideile dezvoltate 
ulterior 

- cuvinte mai puțin importante, dar care totuşi aduc precizări necesare 

unei bune reţineri, precum “lâna fină şi semifină”, “sortare”, "sortare, spălare şi 


pieptănare”, “prelucrare”, “perdele”, pot fi subliniate cu creionul (cum subliniezi 
"sortare, spălare şi pieptănare”?) 

- subliniem centrele industriale cu roşu sau roz 

Reţine deci o idee foarte importantă: ceea ce e important în cazul unei 
materii poate fi insignifiant pentru alta şi viceversa. Ca urmare marcările, 
sublinierile, încercuirile e normal să vizeze acele cuvinte care pentru o materie 
pot fi de extremă importanţă, în timp ce în cazul altor materii importanța lor e 
scăzută sau inexistentă. Pentru un istoric al ştiinţelor poate fi foarte important 
anul naşterii lui Blaise Pascal, în timp ce pentru un matematician sau un fizician 
exactitatea unei astfel de informaţii prezintă prea puţină importanţă. 

Sau să revenim la geografie: în cazul altor obiecte de studiu enumerarea 
unor localități nu prezintă importanţă pentru tine; geografia este însă prin 


specificul ei tributară exactității în consemnarea şi reținerea toponimelor, 

hidronimelor etc., aşa încât acestea dobândesc o importanță mult sporită în 
comparaţie cu situația obişnuită la alte discipline). 
Să ne întoarcem aşadar la textul luat ca exemplu, text pe care te invit să îl 


prelucrezi după sugestiile pe care le-am dat mai sus: 


“Industria lânii foloseşte ca materie primă lâna fină şi semifină, provenită 
de la oile merinos şi țigăi din ţară. Ea are vechi tradiţii în cele două oraşe din 
sudul Transilvaniei: Sibiu şi Braşov, având fiecare câteva centre asociate în jur 


(Cisnădie, Sălişte, aproape de Sibiu, specializate în producţia de covoare; 





Prejmer şi Covasna, aproape de Braşov). Alte unități importante sunt la Buhuşi, 
Bacău, Timisoara, Azuga şi Ploieşti. Pe lângă întreprinderile care produc stofă şi 
postavuri, au fost construite şi alte unități ale industriei lânii, cum sunt 


întreprinderile de sortare a lânii de la Tă/maciu, cea de sortare, spălare şi 











pieptănare de la Bucureşti, precum şi întreprinderea integrată de prelucrare a 


lânii de la Constanta. 


Industria tricotajelor s-a dezvoltat mult în ultimele două decenii, fiind 
localizată în întreprinderile de la Bucureşti, Arad, Timişoara, Cluj-Napoca, 
Suceava, Sighetu Marmaţiei ş.a. La Paşcani se produc perdele. 


Industria confecțiilor reprezintă o subramură mai nouă. Principalele 


întreprinderi sunt la Bucureşti, cea mai mare din ţară, Craiova, Oradea, Brăila, 








Botoşani, Satu Mare etc., mai noi fiind cele de la Focşani, Vaslui, Miercurea 
Ciuc ş.a.” (pag. 76) 


6. Să reluăm o idee cu valoare de principiu: în limita posibilului, foloseşti 


aceleaşi culori pentru aceleaşi idei. Spre exemplu ideile principale cu galben, 

ideile secundare cu verde. Sau ideile principale cu roşu, iar ideile secundare cu 
galben. 

Imediat vom vedea şi rolul culorilor în asimilarea cunoştinţelor şi atunci 
vei şti care dintre culori ţi se par potrivite sau de ajutor în învăţare. Până atunci 
să reținem că memorarea ajutată de sublinierea textului şi reliefarea unor cuvinte 
sau idei este foarte asemănătoare cu “nodul de la batistă” care ne aduce aminte 
de un lucru foarte important. La fel se întâmplă şi cu sublinierea: după ce 
subiectul ne este suficient de familiar, apariția pe “ecran” (în faţa ochilor) a 
imaginii paginii subliniate corect ne aduce aproape întotdeauna în memorie 


informaţiile pe care le-am prelucrat astfel. 








ce 


Psihologii numesc metoda aceasta “a 
dublei stimulări” şi îi acordă o eficienţă de 
1,5-2 ori mai mare decât în cazul învăţării 
care nu face apel la aceste mijloace. Adică 


timp de învăţare de 1,5-2 ori mai scurt. 




















5.2. Incercuirea 


5.2.1. O ilustrare necesară 


Foarte apropiată de metoda sublinierii, încercuirea unor cuvinte este 
procedeul care, pe lângă efectele similare sublinierii, mai are un avantaj de loc 
de neglijat: folosită în cazul unor lecţii sau cursuri deosebit de încărcate în date, 
are rolul de a scoate în evidență aceste date, dar fără a încărca pagina de culori. 
În felul acesta cuvintele-jalon vor fi reţinute cu uşurinţă, şi în plus va dispărea 


senzația de oboseală generată de culorile prea luminoase. 

Uneori din neatenție, alteori din grabă sau din 








alte cauze specifice, cuvântul “nu” dintr-o frază 
e de multe ori neglijat, chiar dacă detaliul 
reflectat de verb este mai important. Încercuieşte-l 
pe “nu”, ca să sară în ochi. Fraza capătă în mintea 
ta sensul dorit de autor şi se subliniază automat 


mesajul corect al ideii. 




















ȘI acum luăm un exemplu: 


“Specia este o comunitate de populaţii care se pot încrucişa între ele şi 
care sunt izolate reproductiv de alte comunități similare. Indivizii care alcătuiesc 
o specie se pot încrucişa sexuat nelimitat între ei, având un fond de gene comun. 
Dimpotrivă, indivizii aparținând unor specii diferite nu se pot încrucişa sexuat, 
sau, dacă se încrucişează, hbrizu sunt sterili. Speciile care sunt alcătuite dintr-o 
singură subspecie se numesc monotipice, iar cele având mai multe subspecii se 
numesc politipice. Speciile se diferențiază unele de altele prin anumite 
caracteristici anatomo-morfologice, fiziologice, comportamentale şi biochimice, 
precum şi prin particularități ecologice”. 

( Biologie, cls. A XII-a, Editura Didactică şi Pedagogică, Bucureşti, 
1994, pag. 4). 


Să trecem peste faptul că textul de mai sus este un exemplu tipic de 
nesistematizare a materiei, căci informația ar fi fost mult mai accesibilă dacă 

înaintea cuvintelor “indivizii”, “speciile” şi (din nou) “speciile” ar fi existat câte 

un alineat care să deceleze ideile diferite în succesiunea lor. Dar pe noi ne 
interesează principiile eficienţei, nu să criticăm pe alți. 

Mai întâi îți voi arăta cum nu este bine să colorezi, ca să vezi diferența 
dintre o utilizare exagerată a culorilor — menită să obosească ochiul — şi 
utilizarea lor corectă, combinând nu doar culorile, ci şi metodele de relefare: 
sublinierea propriu-zisă, marcarea şi încercuirea. 

lată deci cum nu este indicat să foloseşti în exces culorile (ca şi până 
acum, te invit să “colorezi” tu însuţi): 

- marchează cu galben cuvintele: “specia este o”, “fond de gene comun”, 
“caracteristici”,  “anatomo-morfologice”, “fiziologice”, “comportamentale”, 

“biochimice”, “ecologice”; 

- marchează cu roşu cuvintele “încrucişa” (de la “se pot încrucişa între 
ele”) şi “izolate” (de la “izolate reproductiv”); 

- marchează cu verde cuvintele “încrucişa sexuat” şi “sterili”, iar cu 
albastru cuvintele “monotipice” şi “politipice” care, de asemenea, exprimă idei 
simetrice în două situaţii comparate sub acelaşi aspect; 


- în sfârşit, subliniază cu galben expresia “comunitate de populații”. 


Ce a ieşit? 

“Specia este o comunitate de populatii care se pot ÎNBIBIŞĂ între ele şi 
care sunt ÎBBIBII reproductiv de alte comunităţi similare. Indivizii care alcătuiesc 
o specie se pot Încrucişa sexuat nelimitat între ei, având un fond de gene comun. 
Dimpotrivă, indivizii aparținând unor specii diferite nu se pot încrucişa sexuat, 
sau, dacă se încrucişează, hibrizii sunt sterili. Specule care sunt alcătuite dintr-o 
singură subspecie se numesc monotipice, iar cele având mai multe subspecii se 
numesc politipice. Specule se diferențiază unele de altele prin anumite 
caracteristici anatomo-morfologice, fiziologice, comportamentale şi biochimice, 


precum şi prin particularități ecologice”. 

Probabil că în primă fază ochiul se va simți atras de paleta de culori 
etalată pe foaie. În timp însă, multiplicată la scara unei pagini întregi şi 
desfăşurată pe multe pagini sau zeci de pagini, toată această desfăşurare de 
culori poate deveni obositoare. În orice caz, e inutilă. 

Există însă o soluție deopotrivă eficientă şi plăcută ochiului, fără a fi 
obositoare. Ce-ai zice dacă, în loc să foloseşti în mod exclusiv marcarea, ai folosi 
în anumite locuri încercuirea unor cuvinte sau sublinierea altora? Nu ştii ce să 
ZICI?! 

E foarte normal. Nu vrei să luăm totul de la capăt şi vei obţine un rezultat 
de care să fii mulțumit şi mândru? ŞI te asigur că vei fi cu adevărat mulțumit şi 
mândru, chiar dacă — o spun de la bun început — explicarea în detaliu a tehnicii va 


lua ceva timp. Dar e mai simplu decât crezi. 


Să reluăm puțin textul: 


“Specia este o comunitate de populaţii care se pot încrucişa între ele şi 
care sunt izolate reproductiv de alte comunități similare. Indivizu care alcătuiesc 
o specie se pot încrucişa sexuat nelimitat între ei, având un fond de gene comun. 
Dimpotrivă, indivizii aparținând unor specii diferite nu se pot încrucişa sexuat, 
sau, dacă se încrucişează, hibrizi sunt sterili. Speciile care sunt alcătuite dintr-o 
singură subspecie se numesc monotipice, iar cele având mai multe subspecii se 
numesc politipice. Speciile se diferențiază unele de altele prin anumite 
caracteristici anatomo-morfologice, fiziologice, comportamentale şi biochimice, 


precum şi prin particularități ecologice”. 


Începem prin a colora cu galben cuvântul “specia” - întregul paragraf 


gravitează în jurul acestui subiect. Nu există nici un alt cuvânt de o importanță 

asemănătoare în paragraf, iar din acest motiv, o dată ales galbenul pentru 
“colorare”, nu mai avem voie să îl folosim decât pentru utilizarea cuvintelor- 
cheie asemănătoare din paragrafele următoare (pe care nu le-am redat mai sus) 
sau cel mult o subliniere a unei afirmaţii importante din exemplul pe care 
lucrăm. lar, analizând textul, observăm că e important să sesizăm de la început 
cele două ramuri principale pe care “merg” ideile, respectiv elementul comun al 
tuturor speciilor (faptul că sunt o comunitate de populații) şi elementul de 
diferenţiere (către sfârşitul fragmentului există verbul “se diferențiază”. 
Subliniază-l cu galben, te rog, /a fel ca şi pe elementul comun). 

De acum înainte nu vom mai folosi culoarea galbenă, deoarece am 
folosit-o la sublinierea elementelor esenţiale (subiectul paragrafului şi 
elementele comune, respectiv distinctive). 

O dată diferențiate ideile, să începem să studiem prima ramură de idei, 
respectiv faptul că specia reprezintă o “comunitate de populaţii”. Să ne gândim, 
să ne întrebăm: chiar orice comunitate de populații alcătuieşte o specie? Spre 
exemplu toate animalele unei păduri, de la cel mai mic la cel mai mare 
alcătuiesc o comunitate de populaţii? Ursul e din aceeaşi specie cu cucul? Nu. 
Dar cum poți să ştii exact care sunt de aceeaşi specie şi care sunt de specii 
diferite? Care este criteriul infailibil de diferenţiere? Uitându-te mai atent pe 
paragraf vei extrage imediat cele două elemente specifice care determină 
caracterul de specie al unei populaţii: posibilitatea de a se încrucişa şi izolarea 
reproductivă. Întrucât sunt caracteristici de o deosebită importanță, după cum 
singur te-ai convins, (şi după cum reiese şi din faptul că autorul le dezvoltă pe 
parcurs), propun să le marcăm cu roşu, ca să iasă puternic în evidenţă la rândul 
lor şi să nu scape din vedere la nici o repetare. 

Și cu aceasta am o veste bună: am terminat cu “colorarea”. De ce? Dacă 


te uiţi atent, restul materialului din partea de paragraf referitoare la comunitatea 

de populaţii e alcătuit din idei secundare (dezvoltătoare) şi detalii. Să le 
subliniem, să le scoatem în evidență, dar prin alt procedeu. 

Adâncind analiza noastră, observăm că în continuare se face diferenţa 
dintre indivizii care alcătuiesc o specie şi cei din specii diferite. Să încadrăm 
(într-un chenar) aceste două aspecte — sens în care ţi-aş sugera culoarea 
portocalie. Ai încadrat? Nu-i aşa că începe să devină totul mai clar? 

Să mergem însă mai departe, din nou pe prima idee secundară din cele 
două — şi anume pe firul caracteristicilor indivizilor dintr-o specie. Principala 
caracteristică este că “se pot încrucişa sexuat nelimitat între ei”. Nu sublinia 
încă: dacă ai sublinia întreaga idee ai pierde din vedere esenţialul, pe care numai 
două cuvinte îl exprimă: “încrucişa sexuat”. Cred că eşti de acord că atributul 
“nelimitat” poate fi reținut fără probleme, chiar dacă nu îl subliniezi (deşi, dacă 
doreşti să îl subliniezi, e OK!). 

Și acum vine problema: cu ce culoare subliniem? (Ai observat deci că nu 
e vorba nici de încercuire, cu atât mai puţin de marcare). Eu aş sugera fie 
creionul, fie carioca neagră, din considerente de contrast cromatic. Tu poţi folosi 
orice culoare doreşti, deşi riscul supraîncărcării cromatice ar fi destul de 
ameninţător (mai avem destul de mult de analizat din text). 

În sfârşit, am terminat cu indivizii dintr-o specie. Lăsând totul în ordine 
pe această ramură, vom trece, ca oameni organizați ce suntem, la cea de-a doua 
idee secundară, care se referă la indivizii din specii diferite. 

După cum era destul de logic, aceşti indivizi prezintă caracteristica 
opusă, de a nu se încrucişa sexuat, dar şi o alternativă: “dacă se încrucişează 
sexuat, hibrizii sunt steril”. Avem două variante şi va trebui să le nuanțăm pe 
amândouă, astfel: înainte de “nu” de la “nu se pot încrucişa” scrie cu creionul, în 
stânga, un “1” încercuit, iar înainte de “dacă” (de la “dacă se încrucişează”) scrie 


A 


un “2” încercuit. 

Ajunge atât ca ideea să fie bine reliefată? Parcă ... nu prea. Păi, dacă am 
subliniat cu negru caracteristica indivizilor dintr-o specie de a se încrucişa 
sexuat, considerente de simetrie a ideilor ne obligă să facem exact acelaşi lucru 
cu cele două caracteristici ale indivizilor din specii diferite. Dar îți propun un 
lucru: nu sublinia întreaga expresie “nu se pot încrucişa sexuat”, căci din nou 
rişti să încarci inutil textul; încercuieşte-l doar pe “nu” (îţi mai aduci aminte de 
ce? — îți garantez că nu vei scăpa din vedere ideea). Subliniază în schimb ideea 
centrală din a doua variantă: “hibrizii sunt steril” — şi vei realiza astfel o 
evidențiere, deopotrivă plăcută, eficientă şi odihnitoare, a ideilor, care te va ajuta 
de fiecare dată să sesizezi automat, fără nici cea mai mică pierdere de timp, 
organizarea ideilor şi ierarhizarea lor. 

Dar să stăm puţin şi să ne tragem suflarea, căci groaznic efort şi demn de 
slavă am făcut până acum. O dată cu suflarea să tragem însă şi două linii 
ondulate: sub cuvintele “monotipice” şi respectiv “politipice”. Gata, acum chiar 
că facem o pauză. 

Oricum, până la sfârşitul caznei nu mai e mult. 

Gata cu pauza? Să vedem ce ispravă am făcut până acum. Vedem deci cu 
bucurie că am biruit prima idee principală, aceea cu comunitatea de populaţii. 
Trecem aşadar la a doua mare idee a paragrafului, anume la e/ementele de 
diferenţiere dintre specii. Care... câte grupe alcătuiesc, după părerea ta? Una? 
Două? Eu zic că două: “caracteristicile” şi “particularitățile”. Să le numerotăm, 
ca să nu le uităm: scriem un “1” încercuit în partea stângă-sus a cuvântului 
“caracteristici” şi un “2” încercuit în fața cuvântului “particularități”. lar dacă 
vom observa că sunt patru caracteristici de diferențiere (număr pe care nu îl vom 
uita în examen dacă vom nota caracteristicile cu a), b), c), d) ), înseamnă că 
misiunea a fost dusă la bun sfârşit. 


lată ce avem: 

“Specia este o comunitate de populaţii care se pot încrucişa între ele şi 
care sunt izolate reproductiv de alte comunităţi similare. Indivizii care alcătuiesc 


o specie se pot încrucişa sexuat nelimitat între ei, având un fond de gene comun. 











Dimpotrivă, indivizii aparţinând unor specii diferite (1) nu| se pot încrucişa 





sexuat, sau, (2) dacă se încrucişează, hibrizii sunt sterili. Speciile care sunt 
alcătuite dintr-o singură subspecie se numesc monotipice, iar cele având mai 
multe subspecii se numesc politipice. Speciile se diferenţiază unele de altele prin 
anumite (1) caracteristici a) anatomo-morfologice, b) fiziologice, c) 


comportamentale şi d) biochimice, precum şi prin (2) particularități ecologice”. 


A fost chiar atât de greu? Poate că da, poate că nu. 
Mai fă o dată comparaţia cu prima variantă de subliniere. Nu e mai bine? 
Începutul e greu întotdeauna. A doua oară va fi mai uşor, a treia şi mai 


Uşor. 


5.2.2. Experienţa îşi spune cuvântul 


Nu e întotdeauna simplu, prietene, să reliefezi cum se cuvine ideile 
principale şi secundare. Uneori textul trebuie recitit de multe ori, trebuie 
reorganizat — adu-ţi aminte că noi am reuşit să distingem ideile principale 
doar după ce ne-am dat seama că textul suferă din cauza nesistematizării, 


din cauza lipsei unor paragrafe care l-ar fi făcut mai accesibil. 








Cu timpul vei observa că exercițiul va 
naşte siguranță. Tehnica aceasta aduce 
satisfacţii uriaşe. Vei reuşi să îmbunătăţeşti 
simțitor timpul necesar pentru învăţare, iar 


trăinicia reţinerii va fi uluitoare. 

Reţine şi o precizare: dacă în exemplele pe care ţi le-am dat mai sus ai fi 
preferat să subliniezi în loc să încercuieşti, să marchezi în loc să subliniezi, sau 
să foloseşti alte culori, nu e nici o problemă: e o opţiune personală, demnă de 
respect şi de încurajare, ca orice inițiativă bună, venită din partea ta. 

ȘI reiau un sfat: nu te avânta încă de la început în “colora” întregi cuvinte! 
S-ar putea să iţi dai seama abia mai târziu că un alt cuvânt e mai important 
decăt cel pe care l-ai evidenţiat - şi atunci ce faci? Nu mai poți şterge cuvântul 
inițial marcat, iar a-l evidenția şi pe cel de-al doilea ar putea conduce, mai ales 
dacă procedeul este repetat, la “tirania culorilor”, generatoare de oboseală şi 
implicit de randament scăzut. 

Sfatul meu este ca într-o primă etapă să subliniezi uşor, cu creionul, ideile 
care ţi se par principale. Nu este o etapă mai potrivită pentru o astfel de operație 
decât etapa privirii generale asupra lecţiei. Este etapa care are tocmai rolul de a 
limpezi imaginea generală despre lecţie, pentru ca în cea de-a doua (etapa 
întrebărilor) să ştiu, printre altele, dacă primele sublinieri sunt corecte. Dacă nu 
sunt corecte, urma lăsată de creion poate fi ştearsă mai uşor. lar dacă atenţia şi 
intuiţia te-au ajutat să depistezi ideile care aduc un mesaj cu adevărat 
semnificativ, atunci poate că ar fi momentul, dacă tot suntem la etapa 
întrebărilor, să te gândeşti bine: care dintre aceste idei aduc cel mai important 
mesaj? Nu cumva unele sunt mai... principale decât altele? 

Dacă răspunsul este că, într-adevăr, unele cuvinte-cheie sunt mai încărcate 
de mesaj decât altele, atunci le evidenţiem (““colorăm”) pe primele, iar pe cele 
secundare doar le încercuim, sau chiar numai să le subliniem (îţi reamintesc: 
pentru idei de acelaşi fel foloseşte aceeaşi culoare!). 

Se poate întâmpla totuşi ca şi acum să nu fii sigur asupra diferenţelor de 
mesaj purtat de cuvintele pe care tot încerci să le relefezi. Nu e nici o ruşine, 


tinere prieten: ruşine este să te crezi deştept şi învăţat, dar să faci greşeli mult 

mai mari decât cel care îşi recunoaşte ignoranţa. Aşadar, reciteşte textul mai 
atent, încadrează-l în context, lasă — dacă timpul îți permite — mintea să lucreze 
peste noapte şi vei descoperi cu siguranță soluția cea mai bună. 

Și mai ales reaminteşte-ţi mereu: modul în care vezi tu raporturile dintre 
idei (principal-secundar sau secundar-detaliu) poate fi câteodată diferit de 
modul în care percepe realitatea colegul tău. Aveţi alte cunoştinţe (poate că el 
avea deja fixat în minte un “schelet” pe care tu abia acum îi descoperi), altă 
experiență sau pur şi simplu un grad diferit de apreciere a valorilor. Nu te 
nelinişti, prietene, când vezi diferenţe: din unele vei avea ce învăţa — şi atunci 
înveți. Sigur în multe cazuri sistemul tău e mai eficient. Dar nu uita: dincolo de 


toate, tu şi numai tu eşti artizanul propriilor realizări. 


5.2.3. Ce culori favorizează viteza de învăţare? 


Facem o încercare. Fă două copii după o pagină de lecţie sau de curs, din 
cele pe care trebuie să le înveţi. Pe ambele copii subliniază aceleaşi cuvinte, idei, 
aspecte pe care tu le consideri importante, dar pe o copie subliniază-le cu culori 
precum galben, roşu, portocaliu, verde deschis, roz (îţi poți alege oricare dintre 
ele, nu este neapărată nevoie să le foloseşti pe toate), iar pe cealaltă copie 
foloseşte la subliniere culorile negru, maroniu, verde închis, gri. Chiar dacă nu 
vei face experimentul, ci numai vei trasa nişte dungi pe o foaie cu cele două 
variante de culori, îți poţi imagina care dintre foi îi va place mai mult? Prima 
foaie, cea cu roşu, portocaliu, galben, roz - culorile care dau senzaţia de cald şi 
creează în subconştient o dispoziție psihică stimulativă. 

Roşul, portocaliul şi galbenul percepute şi trăite ca şi culori “calde” sunt 
de fapt culori ale unor obiecte şi fenomene din natură pe care oamenii le-au 
perceput dintotdeauna şi care generează senzaţii de cald, deschidere, lumină: 


soarele, focul, flacăra, sângele. Şi aceasta spre deosebire de culorile “reci” 

(verde, albastru, violet), care sunt culori ale spaţiilor imense, ale cerului, ale 
întinderilor de apă, ale umbrei sau frigului. 

Tocmai de aceea ochiul preferă culorile calde, luminoase. lar dacă ne 
gândim că ochiu sunt oglinda sufletului, ne putem da seama cât de multe procese 
psihice - printre care şi memorarea - pot fi îndreptate în sensul dorit de noi. 

Să vedem însă calităţile principalelor culori şi să deducem astfel modul în 


care ele vor fi folosite în procesul atât de complex al învăţării. 


Culoarea roşie este o culoare vie care dă senzații specifice de cald, de 
creştere a temperaturii, de efervescenţă intelectuală. Radiațiile specifice lungimii 
de undă a acestei culori fiind în vecinătatea spectrului infraroşu, au marea 
calitate de a pătrunde în țesutul organic şi de a declanşa anumite procese fizice şi 
biochimice care duc la menținerea tonusului muscular. Efectele psihologice ale 
roşului sunt senzația de mişcare, de activitate alertă, cu un rol foarte important în 
stimularea învățării. Roşul este un excelent stimulator intelectual, tacilitând 
asociaţiile de idei şi inducând o stare de însuflețire propice învăţării. Este una 
din culorile care semnifică “forța voinţei” — excită, provoacă, însufleţeşte, mereu 
incitând la acţiune. Datorită acestor efecte folosirea culorii roşii la subliniere are 
un efect deosebit. Este însă de preferat să nu o foloseşti excesiv, deoarece în 
cantități mari provoacă stări de iritabilitate şi chiar impulsivitate care pot dăuna 


învăţării. 


Galbenul este adevărata culoare caldă ale cărei caracteristici o înalță la 
rangul de favorită a celor ce învaţă eficient. Galbenul stimulează nervul optic - 
foarte important, dacă ne gândim la rolul memoriei vizuale în învăţare. Rolul său 
stimulativ nu se opreşte totuşi aici, deoarece culoarea galbenă întreţine starea de 
vigilență şi sporeşte capacitatea de investigaţie, mobilizare şi concentrare. 


Privită mult timp însă, dă senzația de oboseală, şi de aceea eu am sugerat ca 

galbenul să fie folosit ca să scoţi în evidență ideile principale sau ca să 
accentuezi detaliile şi cuvintele cheie. Desigur, fiecare dintre noi are preferințele 
sale cromatice, dar trebuie să ţinem seama de anumite cerinţe generale pentru ca 


nimic să nu afecteze viteza cu care acumulezi cunoştinţele. 


La rândul său, portocaliul (culoarea optimismului) are aceleaşi 
caracteristici psihologice ca şi roşul (“forţa voinţei”, senzația de alertă, 
facilitarea asociațiilor de idei şi inducerea unei stări de însuflețire propice 
învăţării). În cantități mari însă, portocaliul devine dulceag şi iritant, astfel încât 


nu trebuie folosit nici el în exces. 


Culoarea roz induce aceeaşi stare de optimism, dar, din nou, nu 


excesului! 


5.2.4. Acum ai înţeles 


În urma celor spuse până acum deducem că utilizarea unei singure culori 
în marcarea ideilor de pe o pagină de carte sau curs este contraindicată - pe de o 
parte pentru că, folosite în exces, culorile produc stări de iritare sau oboseală, iar 
pe de altă parte pentru că, dacă s-ar sublinia cu o singură culoare, ideile 
principale nu s-ar mai putea deosebi de cele secundare şi de detalii. Deserviciul 
ar fi imens pentru tine, mult mai mare decât dacă asupra paginii nu ai fi acționat 


deloc. 








In al doilea rând, utilizarea unui câmp 
cromatic variat sporeşte randamentul 
învăţării — înveţi mai repede şi reții mai 


trainic - şi influențează conduita umană prin 

declanşarea de stări afective, intenții şi 
atitudini pozitive. Este un fapt confirmat că 
elevii şi studenţii care studiază materiale 
didactice (lecţii, cursuri etc.) “colorate” 
obțin performanțe în învăţare cu mult 
superioare celor care studiază fără a 


sublinia, marca, încercui. 

















În al treilea rând, folosirea culorilor “reci” nu este contraindicată; ele 
pot avea un efect pozitiv doar dacă sunt folosite în cantități mici, intercalate 
între culorile “calde”. Explicaţia e simplă: materialul marcat cu roşu, portocaliu 
sau galben este un material omogen din punct de vedere al memoriei vizuale 
(cheia randamentului sporit în învăţare). Or, ştim de la Secretele memoriei că un 
element aparte, intercalat într-o serie omogenă, cum este cazul culorii reci 
printre culorile calde, se reţine foarte bine. Aminteşte-ţi când vrei să subliniezi 
anumite detalii! 

Să aruncăm deci o privire asupra culorilor “reci” şi să vedem cum le 


putem folosi în învăţare. 


Verdele este o culoare cu însuşiri contradictorii: pe de o parte, poate 
induce liniştea şi relaxarea, iar pe de altă parte, favorizează concentrarea. Dă 
senzația de echilibru şi favorizează asociațiile mentale de idei. La nevoie, 
culoarea verde deschis poate fi folosită, însă în nici un caz singură. Experienţa 
confirmă că de multe ori combinaţia galben (idei principale) - verde deschis 
(idei secundare) - roşu (detalii, precizări) este foarte bine primită de ochi, iar 
învăţarea folosind aceste combinaţie este printre cele mai eficiente, dacă nu cea 


mai eficientă. 

In schimb, verdele închis produce o stare de relaxare accentuată, de 
deconectare, şi ca urmare trebuie folosit cu precauţie, şi numai în combinaţie cu 


culori “calde”. 


Albastrul este o culoare foarte rece, ale cărei efecte negative se referă la 
dezvoltarea proceselor de inhibiţie şi de încetinire a ritmului activităţii. Folosit 
în exces, albastrul duce la depresie şi din această cauză este contraindicat în 
procesul de învăţare, cu excepţia unor cantități extrem de limitate, mai ales în 


condițiile în care notițele au fost luate cu cerneală sau pix albastru sau negru. 


Acelaşi efect descurajator determină şi violetul, care induce în plus față 
de albastru o stare de neliniște. Nu folosi violetul în rolul de culoare dominantă, 


nici măcar în cantități mici, dacă în acelaşi timp se foloseşte şi albastrul. 


Negrul, în schimb, are un rol deosebit în delimitarea şi contrastul față de 
celelalte culori, ceea ce favorizează reținerea amănuntelor subliniate sau 


încercuite cu această culoare. 


Cam acestea ar fi de spus în legătură cu rolul culorilor în învăţare. De 
multe ori însă, cei care le utilizează riscă să fie ţinta ironiilor unor colegi 
“atotştiutori”, care consideră sublinierea “un moft”, un lucru nefolositor şi bun 
de luat în râs. Tu, însă, prietene, nu-i lua în seamă: ai drumul tău, ai metodele 
tale, cu mult mai bune decât ale lor. Nu riposta împotriva unor atacuri venite din 
partea unora care nu înțeleg, dar ajută-i totuşi atunci când vor veni să-ţi ceară 
sfatul. 


Pentru că unii vor veni - ţi-o spun din experiență! 

CAPITOLUL AL VI-LEA 


MĂRUNȚIŞURILE CARE ÎŢI ADAUGĂ TIMP 


(D La un examen de la Facultatea de Drept George dă o probă de 
măiestrie, arătând în într-o problemă sunt trei opinii a trei autori diferiţi, în 
altă problemă patru opinii, dar cu nuanțări; apoi la un capitol sunt opt 
precizări (lucru confirmat de colegii care le numără, aşteptând să intre şi ei în 
examen). Și, culmea, mai ştie şi în ordinea corectă cele opt precizări, fără să 


le încurce! Colegii zic că e tocilar. Aşa e? 


(2) Pe drumurile de munte există marcaje anume făcute spre a puncta 
drumul corect şi popasurile ori locurile primejdioase. Pe şosele există 
indicatoare de toate felurile. Doar aruncând o privire asupra lor, şoferul ştie 
ce trebuie să facă, e ferit de pierdere de timp şi de multe pericole. Există astfel 
de “borne” când înveţi, aşa încât să economiseşti timpul şi să nu te rătăceşti în 


hățişurile amănuntelor? 


(3) Înainte de concursul pentru un post important la o bancă, doi 
candidaţi, salariaţi, se pregătesc fiecare după metodele lor. Unul îşi face fişe, 
ataşează una lângă alta informaţii şi, chiar dacă nu are timp să le 
Sistematizeze, totuşi, trece prin materie de mai multe ori, aşa cum ştie că e bine 
să facă spre a reţine eficient. 

Cel de-al doilea nu face astfel de fişe şi se mulţumeşte să recitească 
cursurile din facultate, să mai “ciugulească” de ici, de colo, dar nu îşi petrece 


vremea cu fişe. La concurs se dovedeşte mai odihnit şi mai bine pregătit şi... 

câştigă postul. Celălalt îşi explică prin aceea că a acut “pile”. Mai târziu S-a 


aflat că nu era adevărat. Şi atunci?... 


6.1. Semne... 


Un procedeu foarte bun, dar rar folosit, este cel al semnelor care uşurează 
memorarea. Procedeul are cam acelaşi scop ca şi sublinierea (şi se apropie mult 
în unele privinţe de încercuire), însă se bazează pe folosirea unor semne, fără ca 
acestea să fie făcute neapărat cu culoare. Cele mai importante semne de acest fel 


sunt: 


1. adnotările pe marginea manualului sau cursului. Aceste adnotări se 
pot referi la faptul că autorul dă un exemplu. Exemplul poate fi marcat printr-o 
acoladă, linie dreaptă, verticală etc., plasată la marginea stângă a foii. În cazul în 
care această linie este bine evidenţiată (prin îngroşare sau prin trasarea ei cu o 
culoare), exemplul are rolul de a fragmenta materialul, creând impresia de 
accesibilitate mai mare. Este bine ca, cel puţin la început, pentru a evita confuzia 
cu privire la rolul liniei sau al acoladei, să scrii “ex.” la stânga acestena. 
Memoria va dobândi un bun ajutor. 

Metoda poate fi aplicată şi în cazul definiților (eventual cu notația “def.”), 


boi 


în cazul trecerii la altă idee (când pe margine se pot aşeza semne precum: ” ”, 


ce 99 


*”, ŞI altele, în funcție de preferințe. 


2. Foarte importantă este maniera în care scoţi în evidenţă detalule aparent 
nesemnificative, însă în fapt de o importanță deosebită. O metodă simplă este 
marcarea acestor cuvinte printr-un semn de exclamare încercuit, aşezat în rând 


lateral stânga faţă de cuvântul cheie, semn care “sare” în ochi. Vei sesiza acel 


Partea | -— De ce să înveţe alţii mai repede ca tine?! 


amănunt ori de câte ori se repeţi textul, astfel că până la urmă amănuntul cu 


pricina “sare” singur din camera memoriei când vei răspunde la examen. 


3. O repetare eficientă este aceea în care ştii ce anume să repeţi, asupra 
căror aspecte anume să revii sau să insişti. E dificil şi neeconomicos să o iei de 
la capăt cu căutarea de fiecare dată când vrei să revezi anumite aspecte. Pentru a 
evita asemenea situaţii, pune cu creionul un mic semn de întrebare deasupra 
cuvântului sau frazei care îți dă bătaie de cap sau, dacă e vorba de ceva extins pe 
mai multe rânduri (0 teorie, o idee, un fapt), lângă marginea fiecărui rând, 
întocmai ca la însemnarea exemplelor. Acest semn aparent banal are rolul de a 
atrage automat atenția asupra a ceea ce nu ştii. O simplă privire te va ajuta să-ți 
dai seama rapid dacă ar fi bine să îţi programezi o repetare specială a lecţiei sau, 
dimpotrivă, ritmul de repetare programat este suficient pentru a înlătura 
lacunele. 

Un al doilea avantaj al acestui mic semn este că privirea generală asupra 
lecție: te va face să-ți reaminteşti amănunte care “ți-au scăpat” atunci când ai 
învăţat sau ai repetat. În condiţiile în care reţii din ce în ce mai mult la fiecare 
repetare te vei concentra aproape fără să-ți dai seama asupra acelor amănunte 
“refractare”. În lipsa micului semn de întrebare ar fi fost mult mai greu şi ai fi 
pierdut timp. Or, să nu uităm că noi discutăm acum metodele cele mai bune 
pentru a uşura învăţarea şi pentru a o face o plăcere. Alții văd în ea o activitate 
epuizantă. Fiecare cu viziunea lui. 

Un alt avantaj, deloc de neglijat, al micului semn de întrebare este că, în 
momentul în care amănuntul cu pricina s-a fixat bine în minte, aşa cum ţi-ai 
dorit, vei putea şterge semnul de întrebare pus cu creionul. E o mică satisfacție: 


al învins încă un obstacol în calea siguranţei pregătirii tale. 


Partea | -— De ce să înveţe alţii mai repede ca tine?! 


4. Anumite subpuncte ale lecţiei (cursului) nu sunt întotdeauna scoase în 
evidenţă prin tipărire sau prin expunerea profesorului, însă o învăţare eficientă 
cere tocmai ca aceste subpuncte să iasă în evidenţă. Aşa vor fi învăţate mai uşor. 
Ceea ce poţi obține foarte uşor marcând (cum am văzut) cuvântul principal, dar 
şi scriind pe marginea paginii de carte sau de curs acest cuvânt. 

Spre exemplu, dacă un capitol tratează, conform titlului, Noțiunea, 
trăsăturile şi rolul unui aspect oarecare, s-ar putea ca aceste trei probleme să nu 
fie strict delimitate în cuprinsul textului, impunându-ţi astfel ție această operație. 
În momentul în care sesizezi trecerea de la un aspect la altul marchează această 
trecere prin cuvântul care exprimă aspectul nou, respectiv “trăsături” sau “rol” 
dacă revenim la exemplul dat. La fel se poate proceda în cazul unei lecții la 
geografie (“Clima, solul, apele şi pădurile zonei X”, spre exemplu) şi în general 
în orice domeniu în care există astfel de situaţii. 

Sau la istorie: de multe ori datele, anii de domnie, secolele în care au avut 
loc evenimentele pot fi mai uşor memorate dacă se scriu pe marginea paginii. În 
acest fel vom avea un rezumat “codificat” al unor evenimente sau al celor mai 
importante date istorice, un fel de sinteză foarte folositoare ulterior, în examen, 


când de multe ori departajarea este hotărâtă de detaliile de acest tip. 


5. Reamintesc că dacă “nu” dintr-o frază este de multe ori neglijat, s-ar 
putea să se răzbune la examen. Ori de câte ori apare un “nu” încercuieşte-l “ca 


să sară în ochi”, cum spun unii. Vei reţine foarte uşor ideea corectă. 


6. De multe ori enumerările dau multă bătaie de cap. Există aspecte care 
trebuie stăpânite perfect: anumite condiţii în care are loc un proces (fizic sau 
chimic spre exemplu), legi ce trebuie cunoscute integral în cazul psihologiei sau 
logicii, condiţii necesare în teoremele matematice, excepţiile gramaticale în 


cazul limbilor străine, şi chiar al limbii române, în fine, fel de fel de alte 

enumerări care trebuie reținute ca atare. De multe ori, asemenea enumerări 
ridică, atât elevilor, cât şi studenților, eterna întrebare “Mai e ceva de spus aici? 
N-am uitat cumva o lege? N-am uitat o condiție?”. Nu-ţi vei pune astfel de 
întrebări dacă vei numerota ideile, condiţiile, legile (îţi aduci aminte de 
sfârşitul exemplului referitor la specii?). Ataşând un 1, 2, 3... fiecărei condiţii, 
legi, caracteristici, precizări (dintr-un şir), ştim sigur ce avem de spus la un 
subiect. Ştim că sunt 7 idei sau condiţii sau legi - atunci ne vom scormoni 
mintea să ne aducem aminte de cele pe care le-am uitat. În schimb, lipsa 
enumerării face ca întrebarea “Mai e ceva de spus?”, pe lângă timpul preţios 
pierdut în examen, să ne determine să mergem mai departe cu o îndoială dintre 
cele mai grele. Şi cu o încredere mai mică în reuşită. De aceea, răspundem la 
prima întrebare de la începutul acestui capitol prin ceea ce am mai arătat o dată: 
a învăța nu înseamnă “a toci” şi nici a-ţi strivi creierii. În schimb, înseamnă 
a-ți organiza şi a-ți uşura munca. Continuitatea şi ritmicitatea, pe care le învăţ să 
le foloseşti în capitolul al XIX-lea din acest curs (în partea a doua), au la bază 
organizarea şi au ca ţintă uşurarea muncii. Adică reținerea aceleiaşi materii într- 
un timp mai scurt decât alții. 

De ce să trebuiască să ne îndoim, chiar dacă toţi din jurul nostru se 
îndoiesc? Dimpotrivă, ai mai descoperit un mijloc care îţi sporeşte siguranța 


când mulţi din jurul tău sunt copleşiți de întrebări deprimante. 
6.2. ... şi codificări 
Multe alte semne te pot ajuta, dragul meu cititor. Important e să le 
foloseşti constant, spre a nu fi derutat de ele; unele adnotări ale tale pot să 


corespundă cu ale colegilor tăi, altele să aibă o folosire diferită. Spre exemplu, 


iată ce adnotări folosea Andre Maurois, adnotări dintre care unele se potrivesc 

poate cu ale tale, altele sunt total diferite (repet, nu e nici o nenorocire. 


Dimpotrivă!): 


! - surpriză, de reținut, ceva nou, interesant 

? - neclar, îndoielnic, de clarificat, de verificat 

+ - pozitiv, acceptat, de acord, progres 

- - negativ, neacceptat, în dezacord, regres, greşit 

I - principal, important 

V - incomplet, de completat, de dezvoltat 

< - puţin, redus, mic 

> - mult, redundant, în plus 

AA - cu aplicație imediată şi actuală 

AP - cu aplicaţii posibile 

O; R - se repetă 

(1) - de rezumat 

x - se contrazice în contextul lucrării 

N.B - foarte bun, cu intenția de a fi folosit la valorificare 

C - de criticat, criticabil 

E - experienţe personale 

= - de utilizat în textul unei lucrări personale (referat, sinteză, expunere 
etc.) 

W - opinie personală contrarie 

ii - idee principală 

il - 1dee secundară 

III1, CZ. - cu valoare de concluzie 


| ]- de reţinut ca şi citat, de extras 

Diferiţi autori propun alte semne, sau variante ale acestora, dintre care 


amintesc doar câteva: 


+ - credit, activ, pozitiv, pozitivism 

- - debit, pasiv, negativism, nihilism 

/- pe (spre exemplu: locuitori/ km”) 

5 - idem, acelaşi lucru, ibidem 

=> - de unde, deci, în consecinţă 

A,A  - creştere, ascensiune, sporire, avânt,dezvoltare, progres 
Y - tot, în totalitate, global, în ansamblu 

? - De ce? Chestiune, problemă, întrebare (interogare), incertitudine 
Y - psihologie 

O - rezistență (nu numai de natură fizică) 

A - dirijare, a comanda, monarhie, regalitate 

V - a asculta, a se supune, ascultare, supunere 

ts - termen (durată) scurt(ă) 

tm - termen mijlociu (mediu) 

tl - termen lung 

O - centru, centrare, centrism 

= -echivalent cu 

N — descreştere, declin, recesiune 


> — stabilitate, stabilizare, creştere zero 


După toate aceste prezentări rămâne să analizezi aceste semne, să le 
adaptezi sau să le înlocuieşti cu cele care îți plac. 
Vei observa că aceste semne aduc sistematizare şi o ordonare foarte 


precisă a succesiunii ideilor, ceea ce adeseori ajută peste aşteptări. E limpede că 

va trebui să foloseşti astfel de semne şi codificări, dacă nu permanent, măcar la 
textele mai abstracte sau acolo unde densitatea prea mare de informaţie riscă să 


te năucească (aproape) de tot. 


6.3. Unde e indicat să facem adnotările? 


Unii autori recomandă ca fiecare pagină a caietului de notițe să fie 
împărțită, înainte de începerea cursului, în trei spații: 

- spațiul principal - cel mai mare, pentru notițe; 

- spaţiul marginal din stânga - pentru cuvinte cheie sau rezumate foarte 


bi 


succinte ale expunerilor (de genul “ex.”, “def.” sau de genul datelor istorice, 
numerotării legilor, etc.); 

- spațiul marginal din dreapta sau din partea de jos a paginii, care va fi 
folosit la o ulterioară revedere a materialului înaintea sesiunii. 

De acord cu necesitatea primelor două spații. Spaţiul din dreapta, însă, 
fără a fi inutil, poate fi înlocuit, cu mai mare succes, printr-o fişă ataşată cu o 
agrafă de foaia respectivă. lar folosirea unor astfel de fişe este foarte utilă în 
cazul în care avem un set de condiții cu conținut dezvoltat pe mai multe rânduri 
sau chiar pagini (ceea ce îngreunează destul de mult identificarea lor rapidă). 
Enumeră de la început toate condițiile pe o singură fişă, fără amănunte, ca să le 
ai în faţă. O dată fixate condițiile pe foaia ataşată de pagina unde începe tratarea 
acelor aspecte, tu vei şti perfect câte condiții sunt (te poate ajuta mult şi 
numerotarea lor!) şi care anume sunt acelea. Operația te ajută să preîntâmpini 
foarte curioasele “goluri în memorie”, legate de necunoaşterea numărului şi a 
naturii exacte a unor condiții, afirmaţii, etc. Nu de puţine ori mi-a fost dat să văd 
elevi şi studenţi care la răspuns ziceau aşa: “Principiile (sau condiţiile, criteriile) 
fundamentale ale... sunt: 1,2,3...”. După ce le explica pe toate (pe care şi le 


amintea), profesorul îi punea de cele mai multe ori întrebarea: “Mai e vreun 

principiu?” sau “După ce criterii mai poţi face clasificarea?”, întrebare la care 
elevul, care învățase nesistematizat, se bloca. În mintea elevului începeau să se 
deruleze întrebări la care răspunsul de cele mai multe ori nu apărea: “Ce criterii 
ar mai fi? Dar oare, o fi într-adevăr vreunul, sau e o întrebare capcană? 
(profesorii mai obişnuiesc să facă aşa ceva - e dreptul lor). Dacă nu am spus 
totul, câte condiţii sau criterii sunt? Şi care ar fi acelea?”. Prea multe întrebări 
când de fapt tu trebuie să dai răspunsul! Ca să nu mai vorbim de examenele 


scrise, fie cele din sesiune, fie cele de admitere, în care asemenea întrebări irită 


şi consumă un timp drămuit la secundă. 








Și când te gândeşti că toate aceste neajunsuri, 
atât de frecvente în orice examen, pot fi înlăturate 
cu ajutorul unei banale foi de hârtie prinse cu o 


clemă! 




















Foile ataşate cursului pot fi folosite cu succes şi în cazul în care avem de 
notat explicaţii, lămuriri, exemple, etc. din alte surse. Rolul surselor este acela 
de a completa anumite aspecte mai puţin înțelese, de a lămuri aspecte mai 
dificile sau pur şi simplu de a oferi completări manualului de studiu. 

Observăm că în cazul manualelor şcolare spațiul din dreapta este 
inexistent, datorită modului tipizat în care se tipăresc cărțile. Cu excepția unor 
margini nesemnificative şi de cele mai multe ori necesare pentru adnotări, 
tipografia nu oferă din start astfel de spații elevilor, ceea ce e foarte firesc. 

Apoi, sursele sunt variabile ca număr şi ca întindere. Două surse pot fi 
mai întinse decât alte cinci luate la un loc. Nu înghesui pe marginea foii de 
manual într-un adevărat “pat al lui Procust” toate sursele de informare! Aşează- 
le clar şi organizat câte una pe fiecare fişă ataşată. Informaţiile înghesuite pot fi 


cu greu utilizate corespunzător. 

O serie de surse se pot adăuga pe parcurs, tecare repetare putând aduce 
cu ea consultarea unor noi surse şi deci extragerea unor noi date, informații, 
explicaţii. Aceasta te va scuti să manipulezi la fiecare repetare câteva cărți, 
dicționare, cursuri, tratate, în loc să ai totul în faţa ochilor, duce din nou la 
pierdere de timp. Vei câştiga timp folosind fişa, pe care poți ataşa orice 
informaţie de care ai nevoie, fără să înghesui nimic. 

Să ne gândim şi la faptul că o sursă poate fi incompletă şi se impune să fie 
înlăturată în momentul în care o altă sursă mai completă sau mai utilă, sau un alt 
exemplu, mai bun, îi va lua locul, sau dacă explicaţia sau informaţia cuprinsă pe 
fişă nu mai e necesară. Ce ne-am face să tot ştergem şi să tot rescriem informații 
pe marginea foii de manual? lar dacă apare o altă informaţie care trebuie 
intercalată printre cele existente să o ştergem pe cea veche şi să o rescriem? 

Avantajul major al fişelor este că unele pot să cuprindă scheme, în timp 
ce altele să aducă explicaţii sau completări. 

Poţi reaşeza fişele în ordinea dorită după fiecare nouă schimbare 
(completare, schematizare, eliminare a unor surse, etc.), ceea ce nu se poate 
întâmpla dacă respectivele informaţii sunt trecute pe marginea cursului. Să 
lăsăm aşadar marginea cursului pentru adnotări mai mărunțele, semne şi 
codificări. 

Dar bănuiesc că nu mai e cazul să discutăm despre necesitatea fişelor în 


învăţarea eficientă. 








Alcătuirea corectă a unor fişe este o investiție 
ce va da roade frumoase când va veni vremea 
culesului. 

Foloseşte constant metoda în pregătirea ta. 
Rezultatele unor examene dificile vor fi hotărâte 


de modul în care ai reuşit să organizezi datele din 

curs, să dai explicaţii din alte surse sau, pe baza 
aceloraşi surse, să anticipezi unele întrebări ale 


profesorilor. 




















6.4. Vreme e pentru a creşte... 


Ascultă şi un sfat de om păţit: alcătuieşte aceste fişe încă din primele 
momente ale învățării! Nu lăsa pe sesiune alcătuirea lor la materii pentru care 
te-ai pregătit un an întreg sau un semestru, căci s-ar putea să nu mai ai vreme să 
le revezi — şi atunci la ce bun să-ți mai pierzi timpul? Fii înţelept şi, pe măsură 
ce parcurgi cursurile şi sursele de informare corespunzătoare, notează tot ce ţi se 
pare util şi interesant. Vei ajunge astfel în presesiune cu un bagaj impresionant 
de cunoştinţe. Vei fi mândru de paginile doldora de adnotări, care au avut timpul 
necesar să se sedimenteze în minte. 

Aici e explicația celei de-a treia probleme de la începutul capitolului. 
Salariatul ce a reuşit la bancă avea, încă din studenţie, pregătite fişele ataşate la 


cursuri, iar informațiile erau deja sedimentate în memorie, aşa ample cum erau. 








Repetarea a ceea ce am învăţat o dată bine şi 
am uitat e mult mai uşoară decât învăţarea de la 


capăt. 




















Celălalt candidat s-a obosit să le alcătuiască în timp ce ar fi trebuit să 
înveţe pentru un concurs cu miză mare şi, pe moment, a pierdut de două ori: o 
dată timp şi o dată concentrare. În loc să repete doar, aşa cum a făcut primul, 
efortul său (mare, mai mare decât al primului) s-a împrăştiat în mai multe 


direcții deodată. 

Dar de ce am zis că al doilea candidat a pierdut pentru moment? La un 


concurs viitor va fi gata pregătit şi va surclasa candidații care vin “la noroc”. 


6.5. ... dar nu repeta greşelile altora! 


Am folosit această metodă constant în pregătirea mea, atât în pregătirea 
pentru admiterea la facultate, cât şi ulterior, când rezultatele unor examene 
dificile au fost hotărâte de modul în care am reuşit să organizez datele din curs, 
să dau explicaţii din alte surse sau, pe baza aceloraşi surse, să anticipez unele 
întrebări ale profesorilor care mă examinau. De cele mai multe ori alcătuiam 
aceste fişe în presesiune, respectiv în perioada în care mă familiarizam cu 
cursurile de peste semestru sau an. Dacă se întâmpla totuşi ca la câteva materii 
să învăţ curs de curs, aceste fişe apăreau în momentul în care învățam cursul 
respectiv. 

La acest sfat e bine să ia aminte mai ales candidații la admiterea în 
facultate. În condiţiile unei concurenţe uneori covârşitoare şansa depinde enorm 
de eficiența cu care ai reuşit să îți gestionezi timpul afectat acumulării 
cunoştinţelor ?. Iar unul din secretele eficienţei este să înveți la timpul potrivit şi 
să laşi altora “plăcerea” învăţării “în salturi” — şi îi vei remarca pe aceşti fericiți 
după cât de nesiguri pe ei sunt în timpul examenului. 

Avantajul mare al reţinerii unor date pe fişe este că în timp ce de cele mai 
multe ori sursele de informare sunt împrumutate şi vor trebui restituite, fişele 
tale vor rămâne la tine, ordonate pe teme şi ataşate la fiecare pagină acolo 
unde este necesar. Vei avea mai puțină bătaie de cap în viitor. Profesiunea îţi va 
cere o informare completă şi rapidă, uneori prea rapidă, pentru a putea rezista în 
domeniu. Aceasta e diferenţa dintre cel care şi-a adunat datele la timp şi cel care 


s-a mulţumit doar “să ciugulească” câte ceva din cursuri: primul “pierde” câteva 





15 E în i eta A E A Ad : 
Deşi unii sunt ferm convinşi că şansa depinde de modul în care îşi store memoria. 

zile înainte de sesiune, dar câştigă decisiv ori de câte ori are nevoie de informaţii 
complete, în timp ce al doilea va trebui să împlinească în condiții de criză de 
timp ceea ce n-a binevoit să facă atunci când timpul mai avea răbdare. Şi, de 
cele mai multe ori, leneşul mai mult aleargă. Din păcate pentru el, de cele mai 


multe ori, inutil. 


CAPITOLUL AL VII-LEA 


METODA REȚINERII TRAINICE - SCHEMA LECŢIEI 


(1) Un elev sistematizează printr-o schemă ceea ce are de învăţat. 
Prietenul lui spune că nu e de acord cu aşa ceva, pentru că “în manual 
oricum e scris ce trebuie să ştii”. Când are dreptate unul, când are dreptate 
celălalt? 

(2) Silvia schematizează un text din manual, dar la sfârşit constată că 
nu a înțeles mare lucru. Unde a greşit? 

(3) La scheme ne ajută culorile, la fel ca la învăţarea din manual? Ce 


reguli se aplică la fel, ce reguli sunt diferite? 


În multe tratate sau cărţi în care se prezintă metodele de învăţare eficiente 
se sugerează elevilor şi studenților ca, atunci când învaţă, să facă o schemă a 
lecției, spre a înţelege lecţia mai bine. Numai că, la fel ca de fiecare dată când e 
vorba să pună degetul pe rană, autorii uită să spună cum anume să alcătuiască o 
schemă într-adevăr eficientă, într-adevăr de ajutor în învăţare. lată o întrebare 


grea. 

7.1. Ce este schema? Chiar foloseşte la ceva? 


Schema reprezintă un plan al ideilor esenţiale care se desprind din ceea ce 
trebuie să reţii. Întotdeauna există o ierarhizare a datelor în idei principale, idei 
secundare şi detalii. Tu ştii că învăţarea eficientă depinde de fixarea corectă 
inițial a “scheletului” lecției, a pilonilor ei de susținere şi abia mai apoi de 
memorarea cunoştinţelor cu grad mai mic de importanţă. 

Dacă vrei ca datele pe care le memorezi să se aşeze ordonat în mintea ta, 
nu ezita să foloseşti schematizarea. Dacă vrei să ai cunoştinţe sistematizate, iar 
recapitulările să meargă fără probleme, schematizează. Căci, corect întocmită şi 
corect folosită, schema lecție te va feri de coşmarul uitării vreunei idei esențiale 
în atmosfera încinsă a examenului. Te va ajuta să îți valorifici la maximum 
şansele, căci îți va aduce aminte când şi cum să prezinți lucruri pe care 
neîndoielnic le cunoşteai bine.'* De aceea, schema nu e pierdere de timp, aşa 
cum pretinde în primul exemplu al doilea elev că ar fi. Când are totuşi dreptate 


al doilea elev? Vom vedea. 
7.2. Un exemplu de rapiditate 


lată cum poți extrage noţiunile esenţiale dintr-o lecţie de logică despre 


felurile judecăților”: 


' Şi din nou ajungem la acea "situaţie descurajantă", de care vorbim în capitolul al XIV —lea 
(în partea a II-a) a acestui curs pentru succesul tău. lată o nouă metodă de a o atenua! Dar câți 
o ştiu? Sunt mai mulţi cei care o ştiu sau sunt mai mulţi cei care sunt disperaţi că după prima 
învățare nu mai rețin aproape nimic? 

7 Exemplul acesta, precum şi următorul (uşor adaptat) îl găseşti şi în studiul “Elevii trebuie 
învăţaţi cum să înveţe” — Caiet de pedagogie modernă, coordonator E. Fischbein, Editura 


Didactică şi Pedagogică, 1973. 

Felurile judecăților 


Î. După calitate: 
-  afirmative 


- negative 


II. După cantitate 
- universale 


- particulare 


I-II. După cantitate şi calitate 
-  universal-afirmative 

-  universal-negative 

-  particular-afirmative 


-  particular-negative 


Î; După relaţie 
-  categorice 
- ipotetice 


-  disjunctive 


II. După modalitate 
-  asertorice 
- problematice 


-  apodictice 

Aceasta este cea mai simplă schemă, un fel de plan simplificat al lecţiei. 
În el nu se găsesc explicaţii de nici un fel. Un astfel de plan este un ajutor 
neprețuit în cazul materialelor foarte întinse, când ai nevoie să sintetizezi 
cuprinsul câtorva zeci de pagini, sau în cazul materialelor mai puţin întinse, dar 
“stufoase”. 

Probabil că un astfel de plan este insuficient, schema materialului de 
învăţat fiind prea complexă pentru a putea fi cuprinsă doar în ideile principale. 
Următorul pas e o schemă. Ceva mai complexă, ceva mai elaborată, care să 


cuprindă, pe lângă enunțări ale noţiunilor principale, scurte explicaţii. De pildă: 


Felurile judecăților 


III. După calitate: 
-  afirmative: se afirmă ceva despre subiect 


- negative: se neagă ceva  ------- || oo 


IV. După cantitate 
- universale: se afirmă sau se neagă ceva despre toată sfera subiectului 


- particulare: se afirmă sau se neagă ceva d. o parte din ----------- || = 


I-II. După cantitate şi calitate 

- universal-afirmative (A): se afirmă ceva despre întreaga sferă a 
subiectului 

-  universal-negative (E): se neagă  —------- || onoare 

-  particular-afirmative(l): se afirmă ceva despre o parte din sfera 
subiectului 


- particular-negative (O): se neagă  —--------- || onoare 


mie 

II. După relaţie 

-  categorice: ceea ce se afirmă/neagă despre subiectul judecății nu este 
supus nici unei condiții 

- ipotetice: === || none m este supus 
unei condiţii determinate, exprimate prin “dacă” 

-  disjunctive: oo || one se 
exprimă prin două sau mai multe judecăţi categorice, legate între ele 


prin “ori” 


IV. După modalitate 

-  asertorice: constată o realitate 

- problematice: exprimă o posibilitate 

-  apodictice: exprimă un raport necesar 

Ca exercițiu: încearcă să faci cu cele de mai sus un tabel precum cel de la 
exemplul din Marketing de la “Secretele memoriei”. Îţi va fi de mare ajutor! 

Exemplele de mai sus sunt ilustrative şi urmându-le te vei descurca în 

orice situație. Să nu mergem însă intuitiv. Să mergem la sigur, căci învăţarea nu 
se face “după ureche”, şi să vedem ce reguli trebuie să ai mereu în vedere pentru 


a alcătui o schemă de ajutor. 
7.3. Cum întocmim corect o schemă 
Alege cuvintele-cheie 
O schemă constă în reținerea cuvintelor cheie din fiecare frază. Vei 


obține claritatea şi “aerisirea”, caracteristici fără de care schema nu îşi va putea 


îndeplini menirea. 

Imediat logica ne conduce la concluzia că pentru ca o simplă privire să fie 
suficientă spre a reţine fără dificultate “scheletul” (ideile principale) zrebuie să 
elimini cuvintele de legătură, cum ar fi “de asemenea”, “precum şi”, “la fel de 
important”, şi altele de acest gen. 

Să exemplificăm, pentru o mai bună înţelegere, cu un text pe care l-am 


prelucrat când a fost vorba de subliniere: 


“Făcând abstracţie atât de accepțiunea etnografică a conceptului de 
civilizație (care desemnează  particularitățile _unei colectivităţi umane 
determinate, în virtutea cărora vorbim despre civilizația aztecă, etruscă sau daco- 
getică), cât şi de accepțiunea istorică (vizând un stadiu evoluat atins în 
dezvoltarea umanității, deosebit de sălbăticie şi barbarie prin apariția scrisului, a 
oraşelor şi creşterea complexităţii organizării vieţii sociale), filosofia culturii 
conferă un alt sens conceptului de civilizație, desemnând universul valorilor 


înscrise în orizontul satisfacerii trebuintelor umane”. 


Observăm că, deoarece am prelucrat textul cu atenție, cuvintele-cheie 
(“abstracţie ” şi “alt sens”) ies în evidenţă, ca şi diversele accepţiuni, fiecare cu 
definiția el. 

Dar... dacă am elimina cuvintele de legătură şi am sistematiza ceea ce e 


cu adevărat de sistematizat? Dacă am proceda în acest mod, ar ieşi cam aşa: 


EXEMPLUL nr. 1 
Civilizație 
- abstracţie de: 
e accepțiunea etnografică 
= particularitățile unei colectivități umane determ. 


e accepțiunea istorică 

= stadiu evoluat în dezvoltarea umanităţii — scris 
- oraşe 


- ? complexit. organiz. v. soc. 


- alt sens — filos. culturii 


= univ. val. înscris în orizontul satisf. trebuinţelor umane 


Nu e greu să observi că această schemă nu urmează mot-a-mot 
organizarea textului. Este firesc: rolul unei scheme nu e de a copia textul, ci de 
a-l organiza, de a-l sistematiza pentru ca să-l înţelegi mai bine. Aici a greşit 
Silvia din al doilea exemplu de la începutul capitolului: s-a limitat la eliminarea 
cuvintelor de legătură din manual, fără a organiza textul, deşi era o lecţie grea, 
ce se cerea automat împărțită pe idei principale, secundare etc. 

Dacă doreşti să reții nu doar organizarea textului, ci şi forma literară a 
acestuia, nimic nu te împiedică — ba, chiar te ajută perfect textul pe care atât de 
bine l-ai prelucrat prin marcare, încercuire, subliniere. 

Îţi propun încă o variantă care diferă într-un singur loc de cea de mai sus. 


Alege-o pe cea care îşi place: 


EXEMPLUL nr. 2 


Civilizație 
- abstracție de accepțiunea: 
e etnografică 


= particularitățile unei colectivități umane determ. 


e istorică 


= stadiu evoluat în dezvltarea umanităţii — scris 

- oraşe 


- ? complexit. organiz. v. soc. 


- alt sens — filos. culturii 


= univ. val. înscris în orizontul satisf. trebuinţelor umane 


Multe cuvinte pot fi înlocuite prin semne, cu rol de a scoate în evidență 
cuvintele cheie 
Dacă ţi se întâmplă şi ție să mai faci scheme încărcate, atunci, la o nouă 
repetare, întocmeşte-ți o nouă schemă a lecției sau cursului, mai clară, mai 
cc ÎL... . . ... A .. .. a 5) 5) . 
aerisită”. Va fi o investiție în propriile tale succese viitoare. Învață să faci 


treaba bine şi aşa vei continua. Altfel, o schemă “îngrămădită” s-ar putea să-ți 


aducă mai multe dezavantaje decât avantaje. 








CONTRAEXEMPLU 


Înainte de a alcătui însă în mod corect schema lecţiei, să- 
ți arăt cum nu se face o schemă, adică cu cuvinte de 
legătură: 

“ Făcând abstracţie atât de: 

- accepțiunea efnografică a conceptului de civilizaţie 
(care desemnează particularitățile unei colectivităţi umane) 

- accepțiunea istorică (vizând un stadiu evoluat atins în 
dezvoltarea umanității 

- filosofia culturii conferă un alt sens conceptului de 
civilizație = universul valorilor înscrise în orizontul 


satisfacerii trebuinţelor umane” 

Alcătuită în acest fel, schema parcă... nu mai e schemă, căci nu redă 
esențialul, chiar dacă e restrânsă față de text. De aceea al doilea elev din primul 
exemplu de la începutul capitolului avea dreptate: o schemă proastă e o pierdere 


de vreme şi mai mult te încurcă... inclusiv la repetare. 


De-a lungul anilor poți încerca pe rând multe variante de semne; de 
fiecare dată reţine-le pe cele mai eficace şi foloseşte-le ori de câte ori vei avea 
nevoie să înveţi rapid şi sistematic. Pentru început le poţi folosi pe cele pe care 


99 ce 


le-am arătat la capitolele “Semne...” “... şi codifică”. 

Folosirea “săgeților” este calea prin care elimini multe cuvinte inutile sau 
formulări ce nu întotdeauna prezintă importanţă şi îngreunează înţelegerea. 

Imediat desprindem o a doua concluzie, pe care am mai subliniat-o 
cândva: cuvintele de legătură, cum ar fi “de asemenea”, “precum şi”, “la fel de 
important”, şi altele de acest gen trebuie eliminate pentru ca schema să fie într- 
adevăr “aerisită” şi să reții dintr-o singură privire “scheletul”, ideile principale. 
Multe cuvinte pot fi înlocuite prin semne. Pe unele le-am arătat şi la capitolul 


despre notițe, altele sunt noi: 


e a5b-'dina rezultă b”, “a este cauza lui b”, “b este determinat de a”; 

e a<b -"a este rezultatul / efectul lui b”, “b este cauza lui a”, “a are loc în 
scopul b”; 

e a—b-'a devineb”, “a se transformă în b”; 

e a<-/-b-”a nu se datorează b”, “a nu este rezultattul lui b”, “b nu este cauza lui 
a”, “a nu este determinat de b”; 

e aVb-“asaub” 

e aAb-“aşib” 


e a=b-"a este echivalent cu b”, “a este similar cu b”; 

e a=... -mai ales în cazul definiţiilor când prin semnul “= se elimină cuvinte 
precum “este”, “reprezintă”, “poate fi considerat”, “se defineşte ca”, şi alte 
expresii care pot foarte bine să fie înlăturate sau, mai bine zis, înlocuite; 

e a-/->b-"a nu duce la b”, “a împiedică pe b”, “din a nu rezultă b”, “a nu 
înseamnă că b”; 

e a<-/-b-"a nu este determinat de b” (ci, de exemplu de c), “a nu se datorează 


lui b”, “a nu este efectul lui b”; 


e at>b -”a nu a dus la b”, “a nu a devenit, nu s-a transformat în b”.etc. 








Nu încărca schema cu cuvinte de legătură, aşa 
cum se găsesc în carte. Schema e o simplificare, 


nu o încărcare! 




















Cele de mai sus sunt exemple care pot fi combinate între ele. E chiar 
necesar acest lucru, de cele mai multe ori, fiindcă de fapt rolul schemei este să 
ofere multe informaţii în puţine semne. Abia când vei ajunge la “performanţa” 
de a cuprinde informaţie multă în puţine cuvinte, schema va fi cu adevărat 
momentul satisfacerii depline. 

Te întrebi de ce am pus cuvântul “performanța” între ghilimele? Pentru că 
atunci când vei reuşi să faci totul aşa cum scrie aici, vei vedea că "perfecțiunea” 


e un lucru banal. Mult mai la îndemână decât credeai... 
Foloseşte culorile, te rog! 
La această oră te-ai deprins cu avantajele pe care le oferă folosirea 
culorilor atenția e mai mare şi învăţarea e mai rapidă, structura logică a 


materialului iese pregnant în evidenţă, la fel ca şi unele cuvinte sau grupuri de 


cuvinte-cheie. 

Dar, dacă foaia de curs poate fi “colorată”, cu rezultatele pe care le simţi 
foarte bine, de ce să nu extinzi principiul şi în cazul schemelor? Folosirea 
culorilor e la fel de indicată, cu aceeaşi precizare: nu excesului de culori! Cel 
mult două culori la întocmirea schemelor! 

Ca să observi rolul culorilor în economia unei scheme, propun să reluăm 
textul ales anterior ca exemplu şi să facem schema în culori. Preferabil ar fi ca 
majoritatea schemei să o scrii cu mină neagră. Foloseşte culoarea roşie pentru 
scrierea cuvintelor “etnografică” şi respectiv “istorică”; vei realiza atât 
contrastul cromatic dorit, cât şi evidențierea fără cusur a celor două accepțiuni, 
atât în contextul schemei (“sar în ochi”, cum se spune — şi tu ştii că tot ceea ce 
impresionează ochiul se întipăreşte mai uşor în memorie) cât şi ca elemente care 
urmează a fi dezvoltate; dacă vrei să adânceşti contrastul, încearcă să scrii 
definițiile accepțiunilor cu creionul. 

Las la aprecierea ta gradul de atractivitate al noilor scheme în comparaţie 
cu cele vechi. Există oameni care preferă schemele sobre, scrise de la cap la 
coadă cu o singură culoare, după cum există şi tineri cărora folosirea culorilor le 
măreşte considerabil randamentul memorării. Și, dacă aceştia din urmă se pare 
că sunt cei mai mulți, te îndemn din nou, tinere cititor, să îți alegi singur calea 


cea mai convenabilă ochiului tău şi calea cea mai de folos pentru memorie. 


Schemă eficientă = schemă redusă 


Nu trebuie să uiţi niciodată acest lucru. Toate exemplele pe care ţi le-am 
dat până acum reflectă principiul pe care l-am enunțat, atât sub aspectul 
dimensiunii, cât şi sub aspectul exprimării. lar dacă asupra acestui din urmă 
aspect nu există dubiu în privința modului de materializare a obiectivului 


(folosirea semnelor: Pi ei sui Me abia cai ” evitarea cuvintelor de legătură 


etc.), primul aspect poate ridica probleme mai ales în cazul unui material de 

dimensiuni foarte mari. Cred însă că ai reținut soluția: întrucât materialul de 
mari dimensiuni poate fi fragmentat (trebuie!), de ce să nu schematizezi fiecare 
fragment pe o coală de hârtie separată? Frumos, ordonat, aerisit. Altfel nu vei fi 
eficient, iar al doilea elev din primul exemplu de la început... ar avea dreptate. 
Dar numai în acest caz. 
Nu e de ajuns numai să vrei să schematizezi. Mai trebuie să şi ştii 
cum. 


Acum ştii. Alţii poate nu ştiu... încă. 


CAPITOLUL AL VIII-LEA 


UN EXEMPLU DE LA CAP LA COADĂ 


Repetarea este mama cunoştinţei. Aşa fiind, dacă până acum am 
prezentat în mod separat tehnicile de prelucrare a textului, a venit vremea 
să punem totul cap la cap, pentru ca totul să fie limpede, iar tu să ai mereu 
un exemplu de lucru bine făcut de la A la Z. 

(Acum să-ți fac o mărturisire, tânărul meu cititor: m-am gândit că textul 
pe care îl voi alege va trebui să prezinte intercalări, detalii amestecate cu idei 
principale, mă rog, un text prost scris, într-un stil total antipedagogic. Şi ce carte 
poate fi mai ilustrativă, decât manualul de Istorie a Românilor, ediția 1992? Iar 
căutările asidue prin alte materii mi-au confirmat zi de zi că acest manual 
conduce în topul cărților scrise ca să fie coşmarul liceenilor şi al candidaților la 


admitere —bineînţeles, asta dacă trec de proba de Istorie de la bacalaureat). 

Textul pe care la începutul anilor '90 trebuia să-l ştie cuvânt cu cuvânt un 
candidat la admiterea la Facultatea de Drept, pentru a fi sigur că nimic nu 1-a 
scăpat, suna astfel (se pare că totuşi, între timp autorii au venit la sentimente mai 


bune): 


“Predominarea cultului zalmoxian este dovedită de existența unor grote 
rituale şi puțuri votive (de genul celui cercetat la Ciolăneştii de Deal - 
Teleorman), de amenajările subterane ale unor complexe de cult (la Ocniţa - 
Vâlcea, Limanu, deja menţionat). Totodată, o serie de sanctuare circulare de pe 
valea Mureşului (la Pecica), din Munţii Șureanu (Grădiştea Muncelului, 
Pustiosu) sau din stânga Prutului (la Dolinean, de exemplu), dar şi cele 
rectangulare(de la Bârca Doamnei - Neamţ, Costeşti - Hunedoara, Piatra 
Craivei - Alba ş.a), mult mai numeroase, ilustrează caracterul complex şi unitar 


al cultului zalmoxian”. 


Poftim: tu, nespecialist, reține un astfel de text! 
Dar să încercăm totuşi să vedem ce putem face (niciodată nu e frumos să 


arunci vina pe alții). 


8.1. Analizăm textul... 


Despre ce este vorba — care este deci ideea-cadru a întregului fragment? 
E clar: predominarea cultului zalmoxian. Marcăm cu galben chestiunea, pentru a 
avea mereu în față ideea de bază. 

Mai departe: care ar fi cuvintele dezvoltătoare ale ideu principale? Eu 
zic aşa: “este” (de la “este dovedită”), “ de Deaf” şi “Vâlcea”. Nu eşti de acord 


cu mine? Nuuu?... 

A1 dreptate, cititorule: aceste cuvinte nu exprimă nimic important pentru 
tine, pentru scopul tău. Mesajul se află cu adevărat în cuvintele “grote rituale şi 
puțuri votive”, “amenajările subterane ale unor complexe de cult”, “sanctuare 
circulare” şi respectiv “rectangulare”. Dar, dacă le-am sublinia, încercui, marca 
pe toate, la grămadă, ne-ar dansa culorile în faţa ochilor şi ne-ar durea capul. 

Prima întrebare este aşadar: subliniem, încercuim sau marcăm? 

Opţiunea mea ar fi să marcăm. Dar tu poți alege singur oricare dintre 
procedeele de reliefare a ideilor, după metoda: prima dată subliniezi, iar dacă e 
suficient de evidențiat totul, e în regulă. Dacă nu, încadrează în chenar. (Eu am 
folosit culoarea roşie — purpuriu — şi nu mi s-a părut suficient, dar fiecare vede 
lucrurile în mod difenit). 

Observăm încă de la început că, cuvintele-cheie sunt de fapt ... expresii 
(“grote rituale şi puțuri votive”, “amenajările subterane ale unor complexe de 
cult”, “sanctuare circulare” şi respectiv “rectangulare”), drept pentru care e 
evident că ar fi greşit să le subliniem pe toate, căci am umple pagina cu culori şi 
nu ne-ar folosi la nimic. 

Primul grup este deci cel cu “grote rituale şi puțuri votive”. În cazul 
acesta ne amintim de ceea ce am spus: nu subliniem cuvintele de legătură, iar 
unitățile de mesaj le evidențiem separat. Aşa încât marcăm pe de o parte 
ansamblul “grote rituale”, “şi”-ul îl lăsăm nemarcat, iar apoi marcăm ansamblul 
“puțuri votive”. Numai aşa vom şti că sunt două ansambluri de idei şi nu o 
singură unitate informaţională. 

Trecem la “amenajările subterane ale unor complexe de cult”. Dacă ar fi 
să mai învăţ o dată acest text aş alege să marchez (din nou cu roşu, pentru că 
ideile sunt din aceeaşi categorie cu cele subliniate puțin mai înainte) numai 
cuvintele “amenajările subterane”, promiţându-mi ferm să ţin minte că este 


vorba despre complexe de cult, şi nicidecum de complexe en-gros (de fapt, în 

vremea dacilor, en-gros-urile nici nu luaseră un avânt extraordinar) sau de 
complexe de inferioritate. 

Ajungem astfel la sanctuare. Care sunt de două feluri: circulare şi 
rectangulare. Drept pentru care, ca să nu umplem pagina de culori, “colorăm” 
doar cuvântul “sanctuare”, iar cu - să spunem — portocaliu subliniem “circulare”, 
respectiv “rectangulare”. 


ce 


Aşa... deci: “... mult mai numeroase (mă rog, informația nu prezintă 
prea mare utilitate)... aşaaaa... ilustrează caracterul complex şi unitar al cultului 
zalmoxian”. Hopa! Atenţie mare, că aici avem o idee pe care n-am detectat-o 
încă de la început. O idee care în nici un caz nu e secundară, ci, dacă ne 
concentrăm mai bine, vedem că este de “rangul” celei cu “predominarea cultului 
zalmoxian” — cu alte cuvinte, nu numai că acest cult predomina, dar era şi unitar. 
Clar: având acelaşi rang, o marcăm cu galben, ca pe prima. 

Parcă aşa mai merge. Şi totuşi, mie personal, cititorule, nu îmi dă pace 
întrebarea: cum de nu am sesizat de la început că sunt două idei principale, iar 
nu una? 

Ne facem autocritică: nu am citit cu atenție textul. Am trecut în grabă şi 
peste privirea de ansamblu şi mai ales peste întrebări. Ehei, dacă nu am fi trecut 
atât de uşor, câte lucruri nu am fi văzut la acest anost text de istorie! Spre 
exemplu: ce înseamnă “puțuri votive”? Repede la dicţionar, unde aflăm că 
“votiv” înseamnă “închinat divinității” (acesta este sensul căutat de noi, căci mai 
există unul, ca spre exemplu în “tablou votiv” — pictură murală reprezentând pe 
ctitorul unei biserici). Bun, dar cum era cu grotele rituale? Ce se făcea în ele? 
Servicii divine? (cu sau fără participarea publicului?) În ce ocazii — în orice 
ocazii sau numai în ocazii speciale, cum ar fi înnoirea anotimpurilor, 
declanşarea războiului, încoronarea regelui sau alegerea marelui preot?). Aveau 


loc ritualuri de magie? Sacrificii umane? 

Mai departe: cum arată un complex de cult? Unde poţi găsi o schiță, o 
fotografie? De ce amenajările erau subterane, iar nu la suprafaţă? Aveau cumva 
un caracter secret? De apărare? Apoi: de ce unele sanctuare erau circulare, iar 
altele rectangulare — ce înţeles ascuns are forma lor? În fine, de ce a trebuit să 
sublinieze autorul caracterul complex şi unitar al cultului? Ce sens are aici 
cuvântul “complex”? Şi mai ales era necesar să se sublinieze caracterul unitar? 
(aici începem însă să deducem răspunsul: chiar şi în vremea noastră multe religii 
sunt destul de neunitare — să ne gândim numai la formele budismului sau la 
faptul că în brahmanism, pe lângă zeii comuni tuturor adepților, există o 
multitudine de zei personali: ocrotitori, strămoşi etc.) lată deci — mergem noi 
mai departe pe firul conexiunilor — că la acea vreme geto-dacii prezentau o 
unitate spirituală de invidiat, care, după cum ştim din alte lecţii a fost o premisă 
puternică pentru unirea lor politică. Cu puţină bunăvoință, am găsit răspunsul! 

Trecând de întrebări (care e bine să apară mereu), ne dăm seama că nu 
am reuşi decât cu un efort mare şi cu o uriaşă risipă de timp să reținem toate 
localităţile înşirate acolo (la 15 concurenți pe un loc, candidaţii la Facultatea de 
Drept nici nu-şi permiteau luxul să treacă peste astfel de amănunte!). Dar oare 
nu există ceva care să ne scutească de pierderea de timp şi, în plus, să ne ofere 
exact necesarul de date şi nimic mai mult? Bineînţeles că există, şi cred că ai 
răspuns instantaneu: e vorba, fără doar şi poate, de etern salvatoarea schemă a 


lecție. 
8.2. ... şi schematizăm pe fişă 


Să alcătuim schema, eliminând ceea ce e de eliminat şi ținând cont de 


data aceasta că textul are nu una, ci două idei principale: 

1. Predominarea cultului zalmoxian 


- grote rituale şi puțuri votive 


- Ciolăneştii din Deal 


- amenajări subterane ale unor complexe de cult 
- Ocniţa 


- Limanu 


2. Caracterul complex şi unitar al cultului 


- sanctuare 


- circulare 
- v. Mureşului - Pecica 
- m. Șureanu - Grădiştea Muncelului 
- Pustiosu 


- stânga Prutului - Dolinean 


- rectangulare 


- Bâtca Doamnei 
- Costeşti 


- Piatra Craivei 


Repede mergem la harta din manual (o sursă de informare ce te ajută să 


memorezi vizual mult mai repede localtățile!), marcăm localitățile şi... gata! 

Mare lucru e să fii organizat! Dar, după cum îți dai seama, e nevoie de 


ceva timp pentru a învăţa temeinic. Nu te speria, însă! 








Ceea ce noi am prezentat pe multe 
pagini din prezentul ghid sunt lucruri care 
se petrec automat după o perioadă de 
“acomodare” cu noul regim. În cele din 
urmă vei ajunge să reții, în aceeaşi perioadă 
de timp ca şi colegii tăi, o cantitate de 
informaţii poate de 2-3 ori mai mare şi mult 


mai temeinic decât ei. 




















Am rămas dator cu o explicaţie la sfârşitul unui capitol anterior, când am 
afirmat că cel de al treilea spaţiu al foii de curs nu este de loc eficient în această 
formulă şi că există o formulă mult mai eficientă de a o schematiza nişte date: 
ataşarea la pagina de curs sau de manual a unei fişe care să cuprindă o schemă 
referitoare la aspectul care te interesează. Acest aspect poate fi tocmai o 
enumerare dificilă, ale cărei elemente pot fi cu greu reţinute , aşa cum stau 
lucrurile în exemplul pe care tocmai l-am analizat. 

Cu aceasta am cam încheiat discuția despre tehnicile de analizare a 
textului. Mai sunt şi alte probleme de abordat. 


ȘI vom rezolva totul la fel de elegant şi la fel de eficient. 

CAPITOLUL AL IX-LEA 


EVITĂ ÎNVĂȚAREA MECANICĂ! 


(1) E adevărat că uneori dacă înveți două cursuri de 17 pagini e ca şi 
cum ai învăţa unul singur de 23 de pagini? E adevărat. Cum îţi explici? 

(2) Crezi că poți să înveţi într-o vară cât alții într-un an? Când înveţi 
mai repede: când stai să înţelegi ce înveţi sau când înveţi cu atenţie ca să fii 
cât mai aproape de litera cărţii? 

(3) Există “scurtături” în memorarea unor şiruri plictisitoare de 
date? Sau a unor date enumerate una după alta? Bunăoară a unor şiruri de 
munți, a unor elemente ale costului de producție etc.? Cum poți cădea în 


prăpastie mergând pe Sscurtătură? 


Într-o definiție fără prea mari ambiţii ştiinţifice, “a învăţa mecanic” 
înseamnă a memora materialul în hpsa unei înţelegeri prealabile, preluând fără 
discernământ datele în forma şi ordinea în care ți-au fost “servite”, fără a încerca 
să le prelucrezi prin analizare, regrupare, schematizare. 

Probabil că te-ai confruntat cu învăţarea mecanică şi cu efectele ei. Totuşi, 
doar bănuieşti că această formă de învăţare consumă mult prea multă energie şi 
trebuie stârpită din rădăcini. Numai că, dacă ai aplica “reţete” fără a cunoaşte 
adevăratele cauze ale fenomenului, n-ai obține prea mare lucru. Răul trebuie 


tăiat de la rădăcină şi trebuie să îi cunoşti cauzele. Deci... 
9.1. De ce învăţăm mecanic? 
a) Materialul este /ipsit de semnificație logică 


Se poate întâmpla ca materialul să fie hpsit pentru oricine de o 

semnificație logică. Spre exemplu, a memora nişte numere de telefon înseamnă 
aproape întotdeauna a apela la învăţarea mecanică — de unde deducem că există 
situaţii în care denumiri, ani, formule, reguli, trebuie reținute întocmai — şi 
atunci trebuie să recurgem la o memorare mecanică, avem nevoie de acest 
procedeu. 

Se poate întâmpla însă ca materialul să fie lipsit de semnificație logică 
doar pentru tine, în timp ce pentru alții totul e limpede. Vezi atunci dacă nu 
cumva fundația e prea şubredă. Dacă îţi lipsesc pietre prea mari din baza de la 
care vrei să porneşti, dacă pilonii se clatină, nu căuta să înaintezi, căci mai 
devreme sau mai târziu edificiul se va nărui, iar eforturile tale se vor pierde în 
van. Mai întâi consolidează baza, ca să fie cu adevărat trainică. De multe ori 
acest lucru ia ceva minute care îți vor readuce liniştea. Alteori s-ar putea să ai 
nevoie de ore de căutări şi de reveniri, dar tot nu trebuie să amâni momentul. 
Pentru că dacă eşuezi cu înţelegerea la un nivel, vei eşua mereu, pe măsură ce 


înaintezi în materie. Un petec pus la vreme bună scuteşte de alte şapte. 


b) nu ai dispoziția necesară învăţării logice. Indispoziţia poate fi de natură 
fizică — boală, convalescență — sau de natură psihică — plictiseală, lipsă de 
interes sau de voinţă'*, incapacitate de concentrare, agitaţie. 

În cazurile de indispoziție psihică trebuie să te ajuţi singur. Opreşte-te 
din citit: închide cartea, pune deoparte cursul şi încearcă să găseşti adevărata 
cauză, pentru că numai găsind-o vei fi în stare să elimini sursele insuccesului. 
Nu cumva îţi lipseşte timpul necesar pentru a “diseca” informaţia aşa cum 
doreşti, iar acest lucru te conduce la stres? Sau poate, urmare a unor insuccese 
repetate la una sau la mai multe materii ţi-ai pierdut capacitatea de a învăţa 


metodic? Sau eşti descurajat? 





1 Şi totuşi, voinţa se educă aşa de uşor! Vezi capitolul respectiv, din partea a doua acestui 


Curs. 

Totul are un remediu, pe care trebuie să îl găseşti: plictiseala poate fi 
înlăturată prin consultarea mai multor surse de informare; lipsa de interes pentru 
materie — prin descoperirea aspectelor practice, a legăturilor utile cu alte 
discipline; la rândul ei incapacitatea de concentrare va fi spulberată rapid prin 
căile mai mult decât generoase de educare a atenției, de călire a voinţei şi de 
activare a motivaţiei (nu uita de autosugestie!) pe care le găseşti în partea a doua 
a ghidului de față; chiar pentru agitație există remedii cât se poate de variate: 
medicamentoase (spre exemplu medicamentele multiminerale; în nici un caz 
însă tranchilizante, chiar dacă sunt foarte tentante! !*), alimentare (miere, lapte, 
ceaiuri calmante) sau ... psihice (includem aici şi rugăciuni care te liniştesc”, 
dar şi autosugestia, în genul “Sunt calm, sunt foarte calm”, “Sunt liniştit, sunt 
din ce în ce mai liniştit”). Pentru necazurile în dragoste au scris alții cărți. Nu 
perioada examenelor e cea mai potrivită să le consulți. Doare, dar impune-ţi să 


rezolvi după examene. 


c) Se mai poate întâmpla să cedezi ispitei învăţării mecanice din cauză că 
eşti lipsit de încredere în forțele tale, în special în propria ta capacitate de a 
învăţa şi de a te “descurca” învățând logic. 

Rădăcinile şi remediile acestor realități le cunoşti dacă faci o analiză 
cinstită. Nu mai zăbovim, pentru că sunt convins că singur vei descoperi sursa 
răului şi vei reteza de la rădăcină pornirile greşite. lar în ce priveşte capacitatea 
ta de a te “descurca” după ce ai făcut efortul de a învăţa logic, acesta este un 
19 Revezi capitolul despre somnul chimic şi somnul natural (capitolul XXIII din Arta de a 
învăța). 

* Nu vom dezvolta aici subiectul. Există o carte, ieşită relativ recent de sub tipar, care îţi arată 
cum să dobândeşti lumina minţii prin credinţă, ce să faci în caz de succes şi de eşec — totul în 


sens duhovnicesc, spiritual. Sunt rugăciuni care vindecă, sunt rugăciuni care deschid mintea... 


vom vedea. Există o credință care aduce succesul. Cum am spus, pe larg... în cartea despre 

aspect despre care vom discuta, dar nu în acest ghid, ci în cel de ARTA 
SUCCESULUI ÎN EXAMENE ”. 


Trebuie să reții deocamdată că 








dacă vei memora mecanic câteva cuvinte-cheie, 
ca să dai impresia că ai înțeles şi ai învăţat, 
procedeul îţi va dăuna în timp, chiar dacă 


rezultatele de scurtă durată sunt “liniştitoare”. 




















Citind acestea toate, te vei întreba poate, tinere cititor: “Bine, învățarea 


DI fps ea ate pă 
“Dacă aţi asistat vreodată la desfăşurarea unui examen scris sau oral, dar nu ca 


protagonist, ci în calitate de simplu spectator, observând ce se întâmplă înainte de examen, 
în timpul desfăşurării lui şi mai ales la ieşirea din examen, concluzia nu poate fi decât una 
singură: ne aflăm încă în plină epocă "romantică" de abordare a examenelor. Tinerii nu ştiu 
în general cum "să-şi vândă marfa", şi obțin din această cauză de foarte multe ori calificative 
sub nivelul real al cunoştinţelor, ceea ce le ridică multe întrebări şi naşte deseori derută, 
pentru că răspunsurile nu sunt la îndemâna oricui. 

De astăzi însă, capul sus, tinere cititor: dacă vrei tu, nici o problemă de acest fel nu va mai 
apare în examene, căci ghidul a cărui primă filă o parcurgi acum va risipi enigmele 
neelucidate care au înnegurat suflete multor promoţii de elevi şi studenți. 

Ai văzut, tinere cititor, oameni mai slab pregătiți pentru examen decât alţii. Dar 
tocmai ei ieşeau cu rezultate uluitoare! Ai văzut colegi care ratau examenul, deşi erau 
bine pregătiți. 

Înainte de a ajunge la concluzia că nu e dreptate în Iumea asta, întreabă-te prietene, dacă 
nu îți scapă ceva. 

Oare chiar nu te-ai gândit că există elevi şi studenți care se folosesc în examen de tactici 
ascunse majorităţii? ”. 

Sunt aspecte dintr-un alt ghid, aflat de asemenea în curs de pregătire, ARTA 
SUCCESULUI ÎN EXAMENE „care arată ce să faci în sala de examene ca să obţii succesul, 


cum să te comporți şi cum să eviţi eşecul. 

mecanică e prea costisitoare şi prea puţin eficientă. Dar oare învăţarea logică e 
chiar atât de trainică, de economică şi de eficientă pe cât se vorbeşte?” 
Convinge-te singur! Până la acest capitol ai găsit principii, explicații, 
exemple pe drumul către trăinicie şi eficiență. 
Vei mai găsi şi de acum înainte şi te vei bucura de roadele propriei tale 


Munci. 


9.2. Fidele prietene ale memoriei 


Experiența mai multor ani în care am urmărit tânăra generație 
“strofocându-se” şi dându-se de ceasul morții în lupta pentru un loc într-o 
facultate mi-au întărit convingerea că tinerii nu ştiu să înveţe şi, ca urmare, au 
nevoie de o perioadă de pregătire aproape dublă față de cea efectiv necesară. Cât 
despre consumul de energie, ce să mai vorbim! 

Să revedem puţin ce am descoperit împreună până acum: am descoperit ce 
înseamnă privirea de ansamblu asupra lecţiei, ţi-am dezvăluit o “cale regală” 
pentru a fi eficient şi a-ţi putea cu adevărat materializa dorinţa de a reţine cât 
mai multe, totul culminând cu prezentarea celor mai bune metode de conservare 
şi de reactualizare a cunoştinţelor - metoda sublinierii şi încercuirii şi apoi 
metoda schematizării datelor. Toate aceste tehnici se referă, prin natura lor, la 
memorarea datelor, memorare care se poate face pe două căi: mecanică sau 
logică. Revenind la ceea ce am spus, majoritatea tinerilor din zilele noastre 
preferă, inexplicabil, cea mai dezavantajoasă variantă, cu rezultatele cele mai 
puţin durabile, şi anume memorarea mecanică. 


ȘI totuşi, nu aceasta este calea. Dimpotrivă: 








Raportează permanent materialul învăţat la 


alte materiale deja însuşite! 

Îţi mai aminteşti citatul de început de la “Secretele memoriei”? Ce ar 
însemna pentru om imposibilitatea de a reține o cât de mică informație? 

“EI n-ar avea posibilitatea de a utiliza rezultatele cunoaşterii, 
dimpotrivă, aceasta ar trebui luată de fiecare dată de la început (un copil care 
s-a fript punând mâna pe plită ar putea repeta acest gest la infinit fără a învăţa 
nimic); gândurile şi acțiunile lui n-ar putea fi legate unele de altele; n-ar putea 
înțelege şi învăţa, n-ar putea rezolva problemele ivite în calea lui; viaţa sa 
psihică ar fi constituită din elemente disparate. Un asemenea om ar fi un 


neajutorat şi viaţa sa ar fi nu numai dificilă, dar şi imposibilă ”. 


Acum să “răsturnăm” citatul şi să aflăm răspunsul: 

“Un om care şi-ar folosi bine memoria ar avea posibilitatea de a utiliza 
rezultatele cunoaşterii sale, iar aceasta (cunoaşterea) nu ar trebui nicidecum 
luată de fiecare dată de la început (...); ar putea înțelege şi învăţa, ar putea 
rezolva problemele ivite în calea lui; viața sa psihică ar fi constituită din 
elemente sudate, dintr-un tot organizat. Un asemenea om ar fi perfect adaptat 
succesului, iar viaţa sa ar fi nu numai posibilă, ci şi uşoară ”. 

Frumoasă perspectivă, nu? Mai ales că acest citat oferă “pe tavă” şi 
soluţia: buna folosire a memoriei. Deci avem în vedere nu îngrămădirea de date 
disparate, între care legăturile să fie nule, ci asocierea acestora, în scopul 
folosirii lor ori de câte ori este nevoie. Modalităţile de asociere formează metoda 


numită a conexiunilor. 


9.3. Deşteaptă toate colțurile memoriei! 


je. vu. 


memorare ale unui om, căruia 1 se cerea să rețină zeci de cuvinte fără legătură 

între ele, după care prezentatorul îi cerea: să le redea în ordine, apoi în ordine 
inversă, apoi în ordine inversă dar din două în două etc. Repet: era vorba de 
câteva zeci de cuvinte, fără vreo legătură logică între ele. Cu toate acestea, omul 
respectiv le-a redat în funcție de cerinţele prezentatorului emisiunii aproape fără 
greşeală. “Fenomenul” a fost explicat chiar de cel în cauză: nu memora mecanic 
cuvintele, ci vizualiza imaginile acestora, legate una de alta. Spre exemplu, dacă 
avea un fragment - din respectiva serie de cuvinte - care suna astfel: "măr” - 
“scaun” - “maşină” - “copac”, el îşi imagina un măr aşezat pe un scaun, care la 
rândul său era aşezat pe capota unei maşini aflate sub un copac etc. Şi de fiecare 
dată când prezentatorul mai adăuga un cuvânt la serie, omul respectiv repeta 
mental traseul seriei pe care o reținuse până atunci (ceea ce, ştim de la metoda 
de învăţare combinată: a+b+ab + c + abc...), aşa încât imaginea se fixa din ce 
în ce mai bine în memorie, cu toate elementele sale), după care adăuga, prin alte 
asociaţii ingenioase (uneori chiar bizare), noul element al seriei la cele existente. 
În felul acesta, “traseul” mental - din obiect în obiect - era fixat, cu rezultate 


spectaculoase pentru telespectator. 








LEGE 


























Legate între ele, informaţiile se rețin de 
zeci de ori mai uşor decât dacă ar fi reținute 


disparat. 




















Și noi putem folosi acest “truc” atunci când învăţăm: e de ajutor să 
foloseşti cunoştinţele mai vechi atunci când, învățând o lecție sau un curs, legi 
ceea ce ştii deja de ceea ce e nou, sau faptul că, în explicarea unor situații sau 
fenomene, faci apel la tot ceea ce deja cunoşti şi aranjezi totul în noul mod cerut 


de împrejurări. 

9.4. Vrei să fii copilul care nu se frige? 


În general în cursurile de facultate se repetă elemente de bază comune 
mai multor materii. Dar, cu toate acestea, aidoma copilului care se frige de 
fiecare dată, mulţi privesc cu mirare ceea ce au "învăţat" (spun ei) de mai multe 
ori înainte. Pentru ei memoria nu este decât un depozit cu sute de cămăruţe 
complet izolate. Cu totul altfel se prezintă situația în cazul celor care corelează 
permanent ceea ce ştiu cu ceea ce învaţă, care îşi aduc aminte: “dar cursul 
acesta l-am avut şi la materia X! Aproape că Sunt identice! la să văd dacă e 
ceva nou, totuşi. Este: aici şi aici şi aici. Restul e identic, deci nu mai trebuie să 


învăţ douăzeci de pagini de curs, ci numai aceste trei fragmente. In total trei 


pagini.” 
Ce face deci un astfel de tânăr? 


1) “scormoneşte” prin memorie după informaţii care i se par similare 


unora anterioare. 


Procedeul are un efect dublu instantaneu. Pe de o parte faptul că, aşa cum 
e normal, nu găseşte informaţia chiar imediat, procesul de căutare are ca rezultat 
(inconştient) reactualizarea unor date, chiar şi a altora decât cele necesare. 
Numai că, în procesul de căutare prin labirinturile memoriei sunt bătute înainte 
de a se ajunge la țintă, şi alte drumuri, care altfel ar fi căzut în uitare. Pe de altă 
parte, un om care învaţă astfel nu învaţă ceva nou, ci îşi aduce aminte de ceea ce 
are nevoie. Or, după cum spun psihologii, a reactualiza ceva ce a fost parțial 
uitat e incomparabil mai uşor decât a reține ceva nou. 

O altă economie de timp şi un alt pas către eficiență. 


Şi o observaţie: întotdeauna reactualizezi numai... dacă ai ce reactualiza. 

Reaminteşte-ţi că reactualizarea depinde crucial de întipărire şi conservare, aşa 
încât numai celui ce are i se va mai da. Numai cel ce a învăţat sârguincios şi 
temeinic se poate bucura de eficiență mereu sporită. Acest mic bulgăre format 
din efort şi conştiinciozitate va declanşa avalanşa rezultatelor tale foarte bune. În 
hpsa micilor semințe numite dorință şi efort de învăţare trainică nu pot răsări 
decât buruieni şi spini, cu atât mai mari cu cât e mai roditor ogorul — cu cât e 


mai înzestrat creierul. 


2) apoi, tânărul care învaţă eficient compară ceea ce cunoaşte cu ceea 


ce i se cere nou 


Din comparație, aşa cum am arătat când am discutat despre necesitatea 
mai multor surse de informare, rezultă pe de o parte un fond comun ambelor 
materiale de memorat, iar pe de altă parte - elementele specifice fiecărei situaţii. 
În acest caz, dacă e să folosim tot exemplul de dinainte, cele două surse au în 
comun 17 pagini de curs şi fiecare are 3 pagini de date specifice. Cât învaţă - în 
total - cel ce memorează datele, legându-le de cele anterioare? 17 pagini 
(comune) + 3 pagini (sursa veche) + 3 pagini (sursa nouă) = 23 pagini. Cât 
invaţă în total la cele două materiale, cel care consideră totul o noutate absolută? 
20 + 20 = 40 de pagini. Aproape dublu!!! Automat, efort aproape dublu afectat 
învăţării, pentru a reţine acelaşi material! Şi timp aproape dublu! Dar şi aceasta 
în condițiile în care, simplificând cu multă bunăvoință, am considera calitatea 
celor două procese de memorare ca fiind egală. 

E clar acum cine e eficient? E clar cine memorează mai rapid şi mai 


trainic? Pentru că aici intervine al treilea avantaj. 
3) materialul anterior este revăzut automat 


Se reţine atât fondul comun, cât şi, vrând-nevrând, situațiile distincte. Cu 

alte cuvinte, într-un interval de timp egal cu al “tocilarului” vei sistematiza un 


volum de două ori mai mare. 








REGULĂ 


Tu şi colegul tău care învaţă mecanic, vă desfăşuraţi 
activitatea după trei coordonate variabile, dar aflate în 
strânsă corelaţie una cu alta: volumul de informaţie, efortul 
de reținere şi timpul. Raportând la un interval de timp 
comun, tu înveţi un volum dublu cu acelaşi efort. Sau înveți 
volumul comun cu jumătate din truda colegului. Dacă vom 
considera factorul comun ca fiind volumul comun de 
informaţie pe care trebuie să îi “acoperiţi”, vei vedea că tu 
vei reține cu un efort de două ori mai mic şi într-un timp 
de două ori mai scurt. Şi te las pe tine să faci calculul luând 
ca bază comună efortul necesar. Vei înțelege cât de mult ai 


de câştigat învățând conştiincios şi mereu temeinic. 

















Iți dau un exemplu foarte frecvent întâlnit în rândurile celor care învaţă. 


Să luăm în scop ilustrativ o definiţie din domeniul pedagogic: 


“Legile educaţiei exprimă raporturile esenţiale, generale, 
necesare, relativ stabile şi repetabile între laturile, aspectele şi 


elementele interne ale procesului educaţional, ca şi între stadiile 


succesive ale desfăşurării lui, raporturi care îi asigură 


orientarea realizării lui elevate şi eficiente în planul gândirii şi 


practicii pedagogice”. 

Unui student care a învăţat constant, cu scopul de a valorifica nişte 
cunoştinţe în viață şi nu doar pentru a trece nişte examene, cuvintele “raporturi 
esențiale, generale, necesare, relativ stabile şi repetabile între laturile, aspectele 


Ae 


şi elementele interne” îi aduc aminte instantaneu şi exact de definiția 
principiului, a legii (luată în sens de “legitate”, “necesitate” şi mai puțin în sens 
Juridic), de care s-a izbit la filosofie, la logică, la psihologie, la studiul 
fenomenelor economice sau al dreptului în general, şi la... şi la... Tot ceea ce 
diferă este, în esenţă, ceea ce în logică se numeşte “diferența specifică”, 
respectiv faptul că aceste raporturi se stabilesc nu în orice domeniu, ci în cadrul 
procesului educaţional, şi că ele au o finalitate practică nu în orice domeniu, ci 


cea 
1 


în ceea ce ne interesează: “în planul gândirii şi practicii pedagogice”. 

Astfel gândeşte un om care ştie cu adevărat să-şi structureze 
cunoştinţele. În schimb, unul care uită imediat după examen tot ce “ştia”, va 
învăţa definiţia ca şi pentru prima dată. Primul o învaţă într-un minut şi probabil 
că o reţine foarte bine, iar al doilea o învață în zece minute şi o uită după 
examen. lar data viitoare, când se va izbi, spre exemplu, de “legile pieţei” sau de 
“principiile dreptului” sau de “legile percepției”, va proceda la fel de greşit ca şi 
prima şi a doua oară. Cu ce se alege omul acesta? Şi cine e de vină că nu reține 


nimic? 


9.5. Promisiunea trăiniciei 


Nu insist prea mult, deoarece le-am tratat şi la începutul "Artei de a 
învăţa". Diferenţa dintre un om care învaţă conectând informațiile între ele şi 
unul care nu se “oboseşte” cu aşa ceva e similară diferenţei dintre o ţară cu o 
rețea bine dezvoltată de şosele, în care toate localităţile sunt legate între ele şi o 
alta, cu foarte puţine şosele între localități (să spunem că localitățile ar 


corespunde grupurilor de date memorate) sau cu şosele întreținute defectuos şi 

sporadic. În care dintre cele două ţări ţi-ar fi mai uşor să călătoreşti rapid dintr- 
un punct în altul? Fireşte că ai prefera şoselele largi şi bine întreţinute ale primei 
țări. De ce? Simplu: pentru că oriunde ai fi, ai ajunge acolo unde îți doreşti cu 
minimum de efort şi de cheltuială. Investiţia celor ce conduc acea ţară îți 
economiseşte ție efortul; în schimb, delăsarea celor ce conduc cealaltă ţară te fac 
să te orientezi greu, să te rătăceşti, să îți consumi inutil timpul şi energia în 
căutarea țintei dorite, dacă nu cumva să te împotmoleşti de tot. La fel, efortul tău 
inițial, atunci când “investeşti” în legăturile dintre informaţiile din creierul tău, 
va fi răsplătit mai târziu, căci memona te va ajuta oricând vei avea nevoie, 
prompt şi corect. 

E drept, metoda e mai uşor de aplicat - e vitală, chiar - în domeniul 
ştiinţelor “reale”: matematică, fizică, chimie, în care ar fi o catastrofă să nu 
gândeşti problemele, comparând ceea ce ştii cu ceea ce trebuie să afli, ci de 
fiecare dată să reiei nişte raționamente, nişte variante pe care le-ai mai întâlnit de 
câteva ori înainte (am întâlnit situaţii în care unii chiar învățau rezolvările 
problemelor pe de rost!), dar care de fiecare dată ţi se par străine într-o situație 


similară. 








Testele — grilă joacă un rol extraordinar de 
important în acest domeniu al conexiunilor. 
Utilitatea testelor este de acum pe deplin 
confirmată: prin natura lor ele fac legături între 
diferitele părți ale materialului învăţat, care devine 
un tot sudat, iar accesul la informaţiile de orice 


natură se face rapid şi economic. 

9.6. Bizarerii care te fac să reţii perfect 


Practic, imaginaţia tinerilor în a descoperi şi aplica diverse metode 
pentru valorificarea experienţei e inepuizabilă. Să ne amintim doar de asociațiile 
bizare, dar excepţional de eficiente, ale omului despre care am amintit! Te 
asigur, prietene, că asemenea asociaţii bizare, în domeniul tău profesional, pot 
dura ani de zile. Nu luni. ANI! 

Spre exemplu, acum vreo câțiva ani mă dam de ceasul morţii ca să ţin 
minte topica frazei în limba engleză. Mă descurcam eu cu subiectele, atributele 
şi predicatele, dar nu nimeream nicicum locul complementelor de loc, de timp şi 
de mod. Până când am apelat la o soluție simplă şi eficientă: am reținut rapid şi 
fără greşeală de atunci locul complementelor de loc, timp şi mod (în engleză - 
“manner” - “place” - “time”) gândindu-mă la consoanele numelui Păpuşilor 
Muppet (m, p, t). Şi astfel, de câţiva ani, problema e cât se poate de clară - 
pentru mine, cel puţin. Sigur, exagerănile pot fi nocive (nu putem învăţa un curs 
pentru examen doar reţinând combinaţiile consoanelor sau primelor litere ale 
cuvintelor! — deşi unii aşa fac, după cum vei vedea la sfârşitul acestui capitol), 


dar până la exagerare mai avem de parcurs drumul lung al eficienţei. 


9.7. Ce spune experienţa altora 


Mai mulți autori care s-au ocupat de problematica învăţării au selectat o 
serie de metode de memorare cu ajutorul unor asociaţii de cuvinte sau de idei, 


metode pe care le redau mai jos: 


a) Asociaţii prin concatenare (lanț de cuvinte inventate pentru a ajuta 
memoria în procesul de reținere) - de exemplu Cesautica - Cesar, August, 


Tiberiu, Caligula (pentru întipărirea succesiunii primilor împărați romani) 

b) Asociere prin analogie cu semne grafice -de exemplu Zama, o, 
Zama (literele subliniate amintesc de anul 202 î.Hr. - căderea oraşului punic 
Zama şi cucerirea punilor de către romani). 
c) Asociere prin succesiunea cifrelor (căderea Bastiliei - 14 iulie 1789 - 
7, 8,9) 
d) Memorarea facilitată de ritm (trohaic): 
Ante, apud, ad, versus, 
Circum, circa, citra, cis (prepoziţii care cer acuzativul) 
e) Memorare facilitată de rimă: 
Cadaver, iter, uber, 
Verber, ver şi tuber (substantive masculine de 


declinarea a treia) 


= ce 


Aşadar există “scurtături” care ajută la o memorare rapidă, aşa cum am 
sugerat în al treilea exemplu de la începutul capitolului. Pentru cei care învăţă o 
limbă străină (se pare că sunt privilegiații domeniului): învăţaţi cuvintele nu 
izolat, ci în expresii, sau integrate în fragmente care să conțină mai multe 


cuvinte ce trebuie reținute. 








Psihologii afirmă că memorarea frazelor se face de 25 de 


ori mai uşor decât memorarea unor cuvinte izolate! 




















Dar câţi dintre contracandidaţii tăi, tinere, ştiu acest lucru (în orice 
domeniu ai lucra)? Te asigur că nu prea mulți - deocamdată. 


Profită cât e timp... 
9.8. Aplicaţii? Câte nu gândeşti 


Încă puţin şi încheiem acest subcapitol: vorbeam de randamentul 

extraordinar al omului prezentat în acea emisiune TV, obţinut prin folosirea 
imaginilor în locul cuvintelor. Metoda este folositoare în special celor care se 
pregătesc din istorie sau geografie, cărora le dau o sugestie: nu memoraţi 
mecanic date de genul traseelor unei armate, al dispunerii unor culturi istorice 
timpurii, al dispunerii geografice a unor zone de climă, a căilor ferate, rutiere 
sau aeriene, a hidrocentralelor, centrelor turistice şi aşa mai departe, ci urmăriți 
pe hartă ceea ce vi se indică în manual (parcă am mai zis aşa ceva?). Cei ce se 
pregătesc la biologie (cu toate ramurile ei) pot folosi cu real succes atlasul, 
electroniştii - schema unui aparat şi mai puţin descrierea lui teoretică... Oricum, 
o dată stabilite prin imagine (la început sprijinită de indicaţiile hărții, ale 
atlasului sau ale schemei şi apoi în lipsa acestora) date de genul celor de mai sus, 
poți fi sigur că te poți mândri cu o memorie de... elefant. Cu toate că se pare că 
uneori pentru unii e atât de dificil să se orienteze pe hartă, încât se lasă păgubaşi. 
Nu râdeţi, că am văzut destule — spre exemplu unii caută Finlanda prin Asia, 
când toată lumea ştie că Finlanda e lacul în care se varsă Himalaya. Sau nu?! 

La sfârşitul acestui capitol vei găsi exemplul amuzant amintit deja, 
despre ce înseamnă memorarea mecanică, dar “cu metodă”... şi unde duce. 

Nu numai cunoştinţele teoretice, dobândite pe băncile şcolii sau ale 
facultății pot fi interconectate. La fel de bune rezultate se obțin când ne 
reamintim, cu prilejul prezentărilor teoretice, de experiența noastră practică 
obținută în diferite situații sau în diferite medii: laboratoare, ateliere, centre de 
cercetare experimentală, respectiv prin diferite metode: observație, experiment, 
practică. Legate între ele în acest fel cunoştinţele au o “şansă de viaţă” mult mai 
mare: chiar dacă un timp nu ai folosit nişte cunoştinţe într-un domeniu, grupate 
deci într-o anumită formă, prin simplul fapt că acele cunoştinţe au fost “rulate” 
în acest timp în alte domenii, mereu revăzute în mod automat, ele vor putea fi 
reconstituite oricând fără probleme. Astfel dispare “fişierulţ X - o luăm de la 


capăt! Iar multora li se întâmplă această... bucurie într-un timp uluitor de scurt! 

Concluzia e una singură: atunci când vrei să reţii ceva, foloseşte-ți 
întreaga experienţă. Nu o lăsa să ruginească, nu o lăsa să se distrugă. Tu nu eşti 
un automat, ci un om care gândeşte. Un om original din multe puncte de vedere. 
Un om pentru care interconectarea informațiilor e mult prea prețioasă pentru a 
putea fi ignorată. Un crâmpei de ştire auzită sau citită undeva te poate ajuta, prin 
cxaracterul ei practic, uneori mai mult decât câteva pagini de curs. Şi astfel, 
dragă prietene, iată că am ajuns, mai pe ocolite, la o lege a firii care îi separă pe 
oamenii de succes de cei mediocri: nu lăsa să treacă nimic pe lângă tine 
neobservat şi necercetat! 

Nu te îndemn să te risipeşti în sute de direcții, ci doar să nu scapi ocaziile 
pe care ţi le oferă viața! 

Mi-aduc aminte că, pe când învăţam pentru admiterea la Facultatea de 
Drept, datele istorice aruncate “cu lopata” în cele două manuale de istorie mi s- 
au părut enorm de greu de reținut. După un timp au început să devină din ce în 
ce mai mediatizate anumite evenimente istorice, atât în presă, cât şi la Radio sau 
TV. Reflectate fiecare în parte, cu imaginile de rigoare, cu explicaţii “la obiect”, 
evenimentele respective mi se păreau mult mai uşor de reținut. Desigur că la 
potopul de date istorice cu care trebuia să mă lupt era imposibil să le rețin pe 
toate în acest mod. Dar pe cele mai importante (la rândul lor destul de multe) le- 
am putut reţine foarte uşor. În plus, ori de câte ori mergeam la “meditații” în 
Sibiu (oraş-emblemă pentru câteva secole de istorie), eram atent la plăcile 
memoriale de pe casele pa lângă care treceam, plăci pe care au fost dăltuite cele 
mai importante evenimente ale unei istorii care s-a scris între acele ziduri. lar 
când era să repet evenimentele respective, datele reținute în acest fel îmi 
reveneau mult mai uşor în minte. 

Exemplul pe care ţi l-am dat din experienţa proprie s-ar putea să îţi pară 
unul cu totul particular, dar într-un fel asemănător poate proceda şi un candidat 


la Academia de Studiu Economice (emisiunile sau comentariile economice oferă 

date foarte utile celui interesat) sau unul la Litere (în special limbi străine - 
important e să dea drumul televizorului şi să caute canalul de limbă respectiv, ca 
să nu mai vorbim de cursurile de limbi străine pentru începători şi avansați), la 


Jurnalistică (chiar că nu mai e nevoie de explicaţii) şi aşa mai departe. 


9.9. Sunt unii care... 


Mai jos e un exemplu despre păţaniile altora. Am ales un pasaj dintr-o 
carte a unui autor pe nedrept lăsat în uitare, dar foarte fin psiholog şi bun 
îndrumător a multor elevi. Într-una din povestiri se referă la un elev care cam 
trăgea chiulul înainte de un examen şi care s-a decis să compenseze lipsa de timp 


: Su : = A 22 
printr-o metodă ingenioasă. Cu efectul pe care îl vom vedea”. 


“Aşa nu merge, cugeta Griguţă. Trebuie să câştig timp, altfel... Nu la 
secunde. La citit! Ce rost are să citesc cuvânt cu cuvânt? Şi mai ales frază cu 
frază? Totul trebuie prescurtat. Pus în formulă totul: ca la algebră. La geografie, 
de pildă, e prea multă vorbărie. Important este să ştii numele proprii, munții, 
lacurile, râurile, oraşele... Asta-i esențialul. O să le scot în caiet şi o să le pun în 
formulă”. 

Lui Griguţă îi bătea inima de emoție când se aşternu pe lucru. Munţii 
Apuseni de pildă: Zarand, Metalici, Trascău, Gilău, Bihor, Codru... Aşa sunt 
greu de ținut minte. Dar dacă iau numai prima silabă din fiecare? Za-me-tras-gi- 
bi-co. Zametrasgibico. Sau afluenții Siretului: Suceava, Moldova, Bistriţa, 
Trotuş, Putna, adică Sumolbitropu. Am bălțile de pe malul Dunării, sau 
localitățile petrolifere, sau orice. Totul se poate pune în formulă. Asta e 
economie de timp, se bucura Griguţă, continuând zorit să extragă silabe, să le 


potrivească, să le prescurteze. In trei ore epuizase manualul. Il avea în întregime 





” Mircea Sântimbreanu, Recreaţia Mare, povestirea “Examenul lui Griguţă”. 

pe o bucată de hârtie. Răspunsese la toate biletele. Acum le pronunța pe sărite, 
cu glas tare, accentuând fiecare silabă. 

Mama lui trebăluia prin curte. Deodată fu izbită de nişte sunete ciudate, 
ce se auzeau dinspre fereastra lui Griguţă. Păreau cuvinte... Dar asemenea 
cuvinte nu mai auzise în viaţa ei. Din când în când auzea un mormăit, iar apoi 
din nou acele cuvinte fără noimă, repetate, silabisite: 

- Zametrasgibico... Sumolbitropu... Greneposuca... Socrimur... 

Se apropie mirată de fereastră. Griguţă, adâncit în sine, cu ochii închişi, 
încruntat, se rotea în jurul mesei, ţinând în mână o foaie de hârtie. 

- Pepelonani... Cofrunghie... Cofrunghie... 

Din când în când deschidea ochii, se uita la foaie, apoi iar începea 
rotirea. 

“Ce face oare Griguţă? Se-ntreba mama nedumerită. Învață o limbă 
străină? Dar ce limbă? Şi tocmai acum?”. 

Mama veni la fereastră, tocmai când Griguţă repeta în neştire: 

-  Cofrunghie... Păpiatrrab... 

- Ce frânghie, Griguţă, ce piatră? întrebă mama. 

- Nicio frânghie... 

- Dar ce spui tu acolo? 

Griguţă zâmbi superior: 

-  Învățla geografie... 

Mama plecă. După câteva minute se întoarse la fereastră: 

- Griguţă... voi n-aveţi geografia patriei? 

- Ba da, mamă. De ce? 

- Păi ce spui tu acolo ar fi mai degrabă geografia Abisiniei... Ce-o fi 
asta, ce spuneai adineauri: Bru-bra... brosâc? 

- Brabrurosăc? Simplu: biletul numărul douăzeci şi unu. 


- Cum asta? 

- Păi da! Localitățile aurifere: Brad, Abrud, Roşia, Săcărâmb. E o 
metodă a mea. Voi fi primul la geografie: îi tai pe toți. 

(oa) 

Peste două zile, la orele opt, copiii erau în clasă. Începea examenul. 
Griguţă a fost chemat printre primii. Imediat ce şi-a tras biletul s-a aşezat în 
bancă, a închis ochii şi a început să-şi mişte buzele cu repeziciune. În liniştea 
clasei se auzeau aproape desluşit: 

- Co-frun-ghi-ie, Pă-piatrabu, Zame-tras-gi-bi-co... 

Nota apoi ceva pe ciornă şi iar începea să silabisească. În sfârşit ridică 
mâna: 

- Gata (...) Munţii dintre Olt şi Prahova şi Munţii Apuseni. Griguță 
închise ochii, silabisi ceva şi începu ca o mitralieră: Cozia, Frunţi, Ghiţu... Ie... 
1€... lezer... Pă... Păpuşa... Piatra Craiului... şi ăştia sunt. Adică nu... mai este 
Bu... 

Profesorul înclină din cap, în semn de aprobare. Griguţă, crispat, se uita 
în tavan. Sudoarea îi curgea pe frunte. 

- Bu... bu... buu... 

- Ei, Bu? întrebă profesorul. 

Dar Griguţă nu mai găsea muntele care începea cu Bu. Se răsucea, se 
uita la toţi pereţii, iar închidea ochii şi nu izbutea altceva decât să repete în 
neştire: 

- Bu... bu... bu... 

- Bucegi, îi spuse îi spuse în sfârşit profesorul. 

- Bucegi! îi ţâşni şi lui Griguţă cuvântul. 

- Acum arată-i pe hartă, spuse profesorul. 

Griguţă luă linia şi se îndreptă şovăind spre hartă. Privi câteva chpe 
harta, apoi aşeză linia în Carpaţii Răsăriteni. O cobori spre sud, iar o înălță în 


Carpaţii răsăriteni. 

- Aici spuse el cu voce moale. 

Profesorii din comisie schimbară o privire între ei, apoi profesorul 
examinator spuse: 

- Treci la subiectul doi. 

- Munţu Apuseni, îngăimă Griguţă. Za... Za... Zalău... adică nu... 
Zarand... Metalici... G1.... Bi... bii...Bistriţa... Co... Constanţa... adică nu... 
Cozia... adică nu... co... co... 

-  Arată-i pe hartă, spuse profesorul. 

Griguţă se-ndreptă spre hartă, iar privirea lui rătăcea undeva între Mureş 
şi Someş. lar linia de-abia ridicată îi cădea o dată cu mâna de-a lungul corpului. 
Profesorii se sfătuiră între ei, apoi preşedintele spuse: 

-  Griguţă, mai trage un bilet. 

(...) Griguţă ajunse acasă şi intră grăbit în camera lui. Se aşeză la masă. 
Privea “Calendarul secundelor”. Se sculă şi începu să-l privească mai 
îndeaproape. Apoi luă creionul şi adăugă apăsat: PIERDUTE. Aşa e mai bine 


zis: “Calendarul secundelor pierdute”. 


CAPITOLUL AL X-LEA 


ANALIZE, SINTEZE, COMPARAȚII... 


10.1. Să nu ne încurcăm în definiţii 


Ne aducem aminte că un material sistematizat, organizat, se învaţă mult 
mai uşor decât unul nesistematizat. Experienţa ne spune că nu întotdeauna 
materialele pe care le avem de învăţat sunt organizate, sau cel puţin nu aşa după 


cum am dori noi. Urmarea? Ne vedem de multe ori nevoiți să reorganizăm 

materialul parte după parte. Abia după ce am delimitat corect părțile unei lecţii 
sau ale unui curs putem trece la examinarea fiecăreia dintre ele, le aprofundăm, 
le integrăm în sistemul celorlalte cunoştinţe, gândim datele şi informațiile care 
ni se oferă în fiecare frază, ne explicăm termenii neclari... Cu alte cuvinte, ce 
facem? Descompunem întregul în părți pe care “le răsucim” sub toate 
unghiurile. Adică analizăm şi gândim datele respective. Adică nu le învăţăm 
mecanic şi superficial, ci trainic. 

Acesta e rolul analizei: ajută la înțelegerea celor memorate. Cauza o 
constituie acelaşi “banal” rezultat al contactului activ cu elementele care trebuie 
reținute: memorarea involuntară, un automatism foarte puţin utilizat de către cei 
care învaţă. 

Să răsturnăm situația şi să ne gândim la faptul că ni se cere să formăm o 
propoziție care să conţină cuvinte ale căror caracteristici (substantiv, adjectiv,...; 
gen, număr, caz, persoană, declinare, conjugare,...) ni se dau. Aceste exerciţii se 
practică, mai ales în pregătirea pentru examenul de admitere în liceu. Elevilor de 
liceu pot să le dau şi exemplul sintezelor chimice în care, pornind de la elemente 
sau substanțe chimice disparate trebuie să ajungă, prin combinarea acestora, la 
compuşi de mare complexitate. 

Ce facem în toate aceste situaţii? Pornind de la nişte părți - cuvintele sau 
substanţele chimice simple - ajungem, prin combinarea lor, la ceva mult mai 
complex. Ei bine, termenul chimic - sinteză - este general valabil şi este folosit 
în psihologie tocmai pentru a reda procesul trecerii de la parte la întreg. Mai 
simplu ar fi să spunem că sinteza este procesul invers analizei: în sinteză legăm 
mai multe elemente unele de altele (deodată sau pe etape), în timp ce în analiză 
descompunem întregul în elemente. Vezi ce uşor este să ne înţelegem, ocolind 
limbajul ştiinţific and? 

Atât analiza, cât şi sinteza sunt folosite frecvent de către cei care învață 


eficient. Aceştia, după ce au înţeles bine un material, încearcă să îl reaşeze după 

alte criterii. Ei au cunoştinţele respective (echivalentul substanțelor chimice 


elementare), dar le combină, obținând de fiecare dată ceva nou. 
10.2. Eficienţa în exemple 


Sintezele se cer de multe ori şi la examenele de admitere în facultate. Dar 
chiar dacă nu se cer, tu, cititorule, e bine să le aplici singur. De ce? Din 
prudență. 

Să presupunem că un elev va susține un examen din Geografia României. 
I se prezintă în manual, pe rând: clima ţării (pe zone), relieful, rețeaua 
hidrografică, specificul agricol, dezvoltarea industrială, mă rog, totul, dar... în ce 
mod? Nu fiecare zonă cu caracteristicile ei, ci acelaşi factor (de exemplu clima) 
tratat în aceeaşi lecţie la nivelul tuturor zonelor țării. Adică într-o lecţie relieful 
zonelor țării, în alta populaţia... Ce-ar fi însă, dacă te-ai pune în locul lui, după 
ce ai învăţat datele aşa cum ţi s-au oferit în manual, să încerci să descrii o zonă a 
țării - Banatul, spre exemplu - sub toate aspectele? Poate că va merge mai greu 
la început. Poate că vei uita câte ceva, dar în mod sigur la a doua repetare a 
“sprăvii” vei fi mai sigur pe tine; iar a treia oară zona nu va mai avea 
necunoscute pentru tine. Fă un mic efort şi continuă astfel cu alte zone, mai 
întinse sau mai reduse teritorial. lar după acest “tur de forță”, revezi materia aşa 
cum e prezentată în manual. Cu siguranță te va uimi diferenţa dintre ce ştiai 
înainte şi ce ştii acum. În fond, ce ai făcut? La început ai memorat totul într-o 
anumită ordine. Apoi cunoştinţele tale au fost rearanjate după alte criterii; iar 
pentru aceasta a trebuit ca din fiecare lecţie (relief, climă,...) să iei partea care 
te interesa. Ai asamblat după un alt criteriu părțile astfel rezultate. Adică ai 
repetat totul (şi în fond asta îţi şi doreai!) sub alt aspect. Ai evitat monotonia 
unor repetiții care nu aduceau nimic nou, ai gândit ceea ce ai acumulat anterior, 
adică ai reanalizat materialul. În urma acestor operaţii rezultatele de durată 


uimesc constant pe mulți. Dar e atât de simplu totul!... 

SUGESTIE] 
Atunci când îţi calculezi programul necesar pentru 











pregătire, ia în considerare şi timpul necesar unor astfel de 
sinteze, chiar dacă ele nu se cer ca atare la examenul de 
admitere, iar la “meditații” nu insişti prea mult asupra lor. 
Îţi reamintesc că pregătirea pentru examenul de admitere în 
facultate înseamnă pregătire îndrumată plus pregătire 
individuală. Cât despre studenţi - mă refer la cei de la 
“uman”, pentru că “realiştii” lucrează tot timpul cu analize 
şi sinteze - ar fi bine, chiar dacă profesorul nu insistă, să 


trateze anumite probleme şi sub alte unghiuri, rezolvând 


situații şi probleme concrete pe baza teoriei învăţate. 




















Exemplul cu geografia a fost unul luat la întâmplare. Şi, inteligent fiind, 
te-ai şi gândit la o modalitate practică prin care să adaptezi ceea ce ai înţeles la 
domeniul care te interesează. Adică, prietene, ai folosit din nou, fără să îți dai 
seama, analiza şi sinteza. 

La istorie se pot studia, ca să dau un alt exemplu, caracteristicile unei 
perioade istorice punând cap la cap informaţii din lecţii care tratau o perioadă 
mai întinsă - să spunem de 100-200 de ani, sub aspecte unilaterale, precum: 
“Context istoric”, “Viaţă politică internă”, “Viaţă politică internațională”, “Viaţă 
culturală”, “Transformări economice” etc. După ce toate acestea au fost învăţate 
reluarea lor sub aspectul descrierii complete a unei epoci mai mici (spre 


exemplu de 50 de ani) are ca rezultat o reţinere mult mai îndelungată. 


10.3. Foloseşte-ţi experiența! 


Care sunt asemănările şi deosebirile dintre conexiune şi sinteză? Gândeşte 


Partea | De ce să înveţe alţii mai repede ca tine?! 


singur, înainte de a citi mai departe. Te-ai gândit? Să ne consultăm. 

Asemănarea: atât conectarea datelor, cât şi sinteza, presupun o regrupare a 
datelor, cu un rezultat imediat: eficiența memorării. Diferenţa este că în vreme 
ce conexiunile se folosesc în procesul de întipărire, sinteza este utilă în procesul 
de reactualizare făcut în scopul unei şi mai adânci întipăriri. Sau, ca să fie clar, o 
conectare corectă a informaţiilor este anticamera unei Sinteze rapide (prin 
parcurgerea instantanee a aceloraşi drumuri de către informație), iar ecuația este 
foarte simplă: conectare + sinteză = reactualizare promptă şi eficientă. Adică, 
ceea ce îşi doreşte oricine. Numai că, din păcate, de la a dori la a putea e o cale 
lungă, iar cei mai mulți preferă să revină la călduţa memorare mecanică, decât 
“să îşi piardă timpul” cu asemenea chestiuni. 

Că veni vorba de conexiuni: definiția analizei şi a sintezei din orice tratat 
sau manual de psihologie nu prea lasă loc diferențierilor pentru un nespecialist: 
analiza poate fi foarte bine confundată cu sinteza şi viceversa. Dar de ce să nu 
apelezi la ceea ce îţi oferă “pe tavă” experienţa şi să îți aduci aminte de analizele 
gramaticale din clasa a VIII-a sau de sintezele chimice din liceu? 

În orice caz, manualele cerute de programă sunt atât de abstracte şi de 
inaccesibile uneori, încât nu e de mirare că mulți se dau de ceasul morții ca să le 
înveţe pe de rost. Ei bine, prietene, cu ceea ce ţi-am spus până acum fă tu ce n-a 
făcut autorul manualului: gândeşte sau caută undeva un exemplu concret şi 


atunci lecţia ţi se va părea mult mai uşoară... 
10.4. Un exemplu la îndemână 


Vrei să ne relaxăm puţin? Dacă ţii să vezi cu ochii tăi diferența dintre 
memorarea mecanică şi cea prin conexiuni, fă următorul experiment, ajutat de 
un coleg de-al tău, ignorant în ale psihologiei şi recunoscut ca un bun memorator 
mecanic: roagă-l să rețină definițiile analizei şi sintezei. Atât - doar definițiile, 


fără exemple sau explicaţii. Intreabă-l peste două zile care e una şi care e alta. 

Te-ar surprinde prea tare dacă le-ar încurca? Explică-i atunci cu răbdare ceea ce 
ti-am explicat eu la început, până când înţelege clar despre ce e vorba şi apoi 
roagă-l să revadă cele două definiții. 

Peste două zile întreabă-l din nou şi vei vedea că de data aceasta a reținut 
corect. 


Minune?! Poate pentru unii... 


CAPITOLUL AL XI-LEA 
CUM ÎŢI ORGANIZEZI ŞEDINŢA DE STUDIU 


11.1. Pornind de la logică 


Ca orice activitate, şi şedinţa de studiu are un moment de început, un 
moment de activitate propriu-zisă de învăţare şi un moment de încheiere. Fiecare 
moment are particularitățile sale pe care le poţi aplica spre a învăţa mai repede şi 


mai eficient. 


Începerea şedinţei de studiu poate fi unul din cele mai dificile 


momente, datorită lipsei de concentrare, ce aduce multe probleme. 








Pregăteşte învăţarea propriu - zisă printr-un set de acțiuni 
cu efecte favorabile. Obişnuieşte-te să înveţi în una şi 
aceeaşi cameră, căci obişnuința generează, după un timp, o 
coordonare reflexă între camera în care înveți şi concentrare. 
Obiectele semnificative (cărți, un ceas, un portret, un 
peisaj), vor contribui, tot pe calea reflexului, o ambianță 


propice concentrării. 

Alte metode verificate, la îndemâna fiecăruia, generează următoarele 


sfaturi: 


e  Implică-te total în ceea ce faci. Înainte de a învăţa, asigură-te că în 
camera de lucru domneşte curăţenia, că lucrurile sunt aşezate în ordine şi că 
manualele, cărțile, cursurile sunt aşezate la îndemână. 

e O dată realizate aceste cerințe vei putea trece la realizarea 
exerciţiului de concentrare. Numeroase sunt modalităţile prin care se realizează 
concentrarea, iar tu le vei putea alege pe cele mai potrivite firii tale. Poţi să 
răsfoieşti un album de artă, să alegi o lectură introductivă, chiar să revezi în 
primele zece minute notițele ultimei lecţii sau să încerci o sinteză sau să îți faci 
un rezumat al întrebărilor asupra cărora va trebui să mai meditezi. În felul 
acesta vei reuşi să treci de la detaşare şi lipsă de concentrare la o stare de 
concentrare optimă. 

e Dacă nici acum nu vei putea obţine această stare absolut necesară 
unei bune învăţări, nu mai amâna momentul de început al învăţării, dar încearcă 
să înveți pe părți foarte mici. E maximum ce poți face în astfel de condiții. 

e  Doreşte-ți să intri cât mai repede în ritm. Te va ajuta dacă îţi 
aminteşti mereu că, o dată adâncit în muncă, liniştea coboară în suflet. 

e Concentrarea atenţiei necesită o dorință şi o voință puternice. Ştii 
însă foarte bine cum se poate menține trează dorința (prin mecanismele de 
stimulare a motivaţiei) şi cum să îşi educi voinţa, aşa încât nu mai ai nici o scuză 
pentru superficialitate şi pentru lucrul făcut cu prea multă risipă de timp. 

e Dacă până acum nu ai reuşit să te concentrezi un timp mai 
îndelungat, deşi ţi-ai dori acest lucru, ai altă soluție. Poţi să eviți eforturile prea 
mari încercând să te concentrezi puternic în intervale de timp (cam de douăzeci 


de minute), fiecare urmate de o scurtă pauză. După un timp, mărind treptat 

perioadele de concentrare, vei vedea că o să ajungi să te concentrezi foarte bine 
în cele 45-50 de minute de învăţare continuă. 

e Unajutor foarte prețios în lupta împotriva lipsei de concentrare sunt 
însemnările, extragerea ideilor principale şi rezumatul efectuat în timpul 
parcurgerii materialului. Contactul permanent cu cartea este poate singurul 


mijloc de menţinere a atenţiei, atunci când gândurile încearcă să o ia razna. 


SFAT 
Dacă vrei să previi suprasaturația, acordă- 








ți la fiecare 50 de minute de învăţare cam 5 - 
10 minute în care să te ridici de la masa de 
studiu, să te plimbi prin cameră, să te 
gândeşti la altceva sau la cineva, să asculți 
muzică sau să faci câteva exerciţii fizice 


uşoare. 




















Și încă un sfat de subtilitate psihologică , de data aceasta referitor la 
întreruperea şedinţei de studiu: datele care trebuiesc învăţate se rețin de două 
ori mai bine dacă învăţarea se întrerupe involuntar decât dacă sarcinile sunt 
duse la bun sfârşit. Întreruperea învățării într-un punct interesant, urmată 
de reluare, duce la o mai bună concentrare. Aspectul interesant la care te 
opreşti generează în sufletul tău dorinţa de a reveni asupra subiectului la 
următoarea şedinţă, ca şi - cu toate că uneori nici nu-ţi dai seama - preocuparea 


minţii în legătură cu subiectul întrerupt. 








Și încă o sugestie: pentru fiecare 50 de 
minute de învăţare ar fi bine ca la sfârşitul zilei 
să aloci 5 - 10 minute pentru o rememorare 


sintetică a ceea ce ai învăţat peste zi. 

Aceasta poate fi partea cea mai importantă a 
şedinţei de studiu. 
Din păcate, e ignorată de aceia care se plâng 


că, oricât ar învăţa, nu rețin nimic. 




















11.2. "Nu-mi dau seama cum trece timpul! Cum să fac să treacă 


mai încet?" 


În continuare îţi propun, tinere cititor, o nouă metodă pe care am verificat- 
o de multe ori şi care de fiecare dată m-a ajutat să îmi găsesc un ritm optim şi un 
randament optim al învăţării. 

Pentru început, indiferent dacă e vorba de o lecţie din manual sau de 
cursuri universitare, învață prima pagină (sau foaie, după situaţie), cronometrând 
intervalul necesar pentru a reține la nivelul la care doreşti. Să presupunem că 
acest interval este de 20 de minute. 

Ia a doua pagină - poate o vei învăţa în 15 minute. În acest moment deja 
poți să calculezi cu aproximaţie timpul optim necesar pentru a învăţa o pagină 
sau o foaie, luând în considerare mai mulți factori: puterea de concentrare, 
dificultatea materialului, nivelul pe care veri să îl atingi în învăţare ( mai ridicat 
sau mai coborât decât al primelor două pagini)”, eventualele "goluri" în 


cunoştinţe, care îţi pot răpi minute prețioase şi aşa mai departe. 








Stabilind intervalul optim, să zicem de 15 minute 
pentru o pagină (în medie), scrie pe o foaie de hârtie 
ora şi minutul la care începi să înveți cea de-a treia 


pagină, urmărind ca în nici un caz să nu treci peste 

















% revezi, te rog, "Secretele memoriei", din prima parte a acestui curs. 

cele 15 minute. Sigur, "reglajul" poate continua oricât 


e nevoile. 








Pentru a avea permanent în față intervalul de timp pe care îl ai la 
dispoziție spre a învăţa o pagină, foloseşte un ceas cu cadran, cu ace (şi nu unul 
cu afişaj electronic), pentru că ceasul cu cadran îți arată automat cât mai ai de 
învăţat - spre deosebire de ceasul electronic, în cazul căruia această calitate este 
mai greu de scos în evidență. Faptul că observi efectiv scurgerea minutelor pe 
cadranul ceasului te ține "în priză" şi este o cale foarte eficientă pentru a 
elimina "timpii morţi": ideea că orice minut e prețios se materializează în fața 
ochilor tăi. 

S-ar putea ca uneori să depăşeşti puţin intervalul propus, alteori să-l 
recuperezi. Însă rolul foii pe care notezi orele şi minutele la care începi o nouă 
pagină, respectiv orele şi minutele la care o termini, este tocmai de a verifica 
dacă per total îţi respecţi orarul, dacă l-ai depăşit sau, dimpotrivă, ai reuşit să te 
încadrezi într-un interval mai mic de timp. Presupunând că la prima învăţare a 
materiei ai avut nevoie de 20 de minute la fiecare pagină, la prima repetare ar fi 
poate cazul să parcurgi o pagină la 15 minute, apoi la 10-12 etc. Şi astfel încetul 
cu încetul timpul îți devine prieten. 


je vu. 


îți programezi pregătirea. 








Spre exemplu, sesizezi imediat că la o anumită 
pagină ai avut nevoie de 20 de minute şi la învăţarea 
şi la prima repetiție, iar la a doua repetare ţi-au fost 
necesare 25 de minute la aceeaşi pagină. Acea pagină 
e mai grea şi trebuie să insişti asupra ei. Restul lecţiei 


îl ştii foarte bine? Înseamnă că nu îl mai repeţi — aşa 

cum fac mulți, repetând fără folos, ci insişti pe pagina 
cu probleme, o înveți metodic şi ... gata lecţia! Ai 
câştigat timp repetând doar ce trebuia şi ştii lecţia la 
fel de bine ca altul care o tot repetă mecanic de la cap 
la coadă. Sau poate şi mai bine, dacă ne reamintim 


efectul supraînvățării: uitarea. 




















11.3. Nu fă confuzii! 


ŞI acum o concluzie din experiență: intervalul de timp de care ai nevoie la 
fiecare repetare descreşte, dar până la o limită. Dacă la repetarea anterioară ai 
avut nevoie de 15 minute la o pagină, iar de data aceasta te-ai străduit fără 
succes să reduci perioada la 12 minute pe pagină, nu forța nota! E foarte bine că 
al atins nivelul optim şi e foarte bine că eşti conştient de el. Ceea ce nu 
înseamnă că la următoarea repetare (dacă va mai fi) nu vei putea să încerci din 
nou să reduci intervalul. Dar dacă nu reuşeşti sau reuşeşti doar în dauna calității, 
mai bine renunță! 

În definitiv scopul tău e să înveţi bine, temeinic, şi nicidecum să 
stabileşti performanţe de timp. 

De asemenea, nici un interval prea mare nu este foarte bun, întrucât duce 
la risipă de timp. În general fiecare curs de an sau de semestru şi fiecare materie 
au caracteristicile lor, care le fac mai greu sau mai uşor de reținut. Uneori chiar 
în cadrul cursului pot exista probleme mai grele asupra cărora trebuie să 
zăboveşti mai mult, spre a le înţelege bine. Poate la un curs în veţi o pagină la 15 


minute, la altul - una la 10 minute, la altul - una la 20. 








Nimeni nu-ți cere să înveţi la un curs greu în 


acelaşi ritm cu unul uşor; important este să găseşti 

pentru fiecare curs sau manual intervalul optim de 
învăţare, să îl respecţi pe cât posibil şi să ţii seama de 


el la fiecare nouă repetare. 




















Poate că la o simplă lectură "metoda ceasului" ţi se pare complicată şi - 
de ce nu - ciudată. 

N-aş vrea să tragi o concluzie decât după ce ai pus-o în practică, urmărind 
atent nişte etape pe care ţi le-am descris. 

Pentru că, vei vedea, e o metodă de o eficiență extraordinară în învăţare! 


Și îti aduce avantajul că încă e deocamdată puţin aplicată. 


CAPITOLUL AL XII-LEA 


REPETAREA: MAREA PROVOCARE SAU MOMENTUL 
ADEVĂRULUI 


(1) Cristian spune că, cu fiecare repetare, lecţiile i se întipăresc mai 
bine. Lucian îl contrazice, câtă vreme constată şi singur că repetările sale sunt 


“ou am tot 


plictisitoare şi iau mult timp. “Ba mai mult”, adaugă şi Robert, 
repetat... până am uitat”. Nici unul nu minte. Dar cum de au toți trei 
dreptate? 

(2) “Există mai multe metode de a repeta? Câte? E vreuna mai bună 
decât alta? Nu cumva ceea ce e bun într-o situaţie e contraindicat în alta?” se 
întreabă Marius după ce îşi criticase prietenul că repetă ba după o metodă ba 


după alta. Ba după o zi, ba după trei zile. E corect cum face colegul lui 


Marius? 

(3) De unde ştim cât de mult trebuie să repetăm? E bine sau nu Să 
repetăm şi fragmentele pe care le ştim bine? Nu e cumva o pierdere de timp? 
Există repetări diferenţiate ca număr pentru fiecare fragment? Sunt eficiente 
Sau mai mult încurcă? 

(4) Există o metodă de repetare diferită de ce ai auzit până acum, o 
metodă ieftină şi la îndemâna ta. E folosită doar de aşii învăţării. Despre ce e 


vorba? 


Un pedagog spunea că numai învățând, fără să mai repetăm cele ce 
am învăţat, am face asemenea unui căruţaş care duce o încărcătură rău 
legată; el o ţine tot înainte, fără a-l interesa ce se întâmplă îndărăt, spre a 
ajunge acasă cu căruţa goală, însă plin de mândrie că a făcut un drum atât 
de lung. 

Aşa e. A învăţa mereu mai mult, dar fără a repeta, e semn rău. Prin 
repetare ideile devin mai clare, disocierea dintre elemente se conturează 
mai limpede, dar, mai ales, este încetinită foarte mult pierderea de 


informaţie prin uitare. 


12.1. Nu te mai frământa! Acum ai răspunsuri 


Două întrebări apar în acest moment: 
a) Cum repet? 


Repetarea se desfăşoară în general fie în modalitatea reproducerii, fie în 
cea a recunoaşterii. Vom lămuri deci diferența dintre cele două modalități de 
repetare, ale căror efecte nu sunt nici pe departe similare. 

Reproducerea este reactualizarea care se realizează în absenţa 
obiectului. Atunci când repeţi o lecţie sau un curs fără să te uiţi peste ele în 


timpul repetării înseamnă că reproduci materialul. Atunci când repeți mereu cu 

ochii pe carte sau pe curs, mereu căutând sprijin, nu faci altceva decât o 
recunoaştere a ceea ce ai de învăţat. 

Recunoaşterea este de două-trei ori mai uşoară, deoarece se realizează în 
prezenţa obiectului, însă este neeficientă sub aspectul reţinerii materialului, 
deoarece creierul tău nu este în nici un caz stimulat să găsească continuarea unui 
fragment, în condiţiile în care o regăseşte foarte uşor dintr-o singură privire 
aruncată asupra cărții sau cursului. Or, motivarea — cum am descris în cel de-al 
XVI — lea capitol al acestui curs - este unul din cei mai eficienți "combustibili" 


al învăţării. 








Reproducerea este procedeul cu adevărat eficient de 
memorare, deoarece face apel la gândire. Materialul e 
structurat logic, iar continuarea unei idei face apel nu la 
sursele de care nu te poţi folosi în examen (manual, 
bibliografie, curs), ci prin apel la efortul rațiunii, singura în 
măsură să te slujească în examen. În plus, reproducerea 
oferă şi posibilitatea autocontrolului, ceea ce are un 
puternic efect stimulativ. Din această cauză ar fi bine ca 
atunci când repeţi să reproduci ceea ce ai de reținut, chiar 
dacă îţi ia mai mult timp, decât dacă ai repeta plimbându-ţi 
privirea peste rânduri. 

E bine să încerci să regăseşti prin efort propriu 
continuarea unei idei, deoarece dacă vei ceda tentației de a 
apela la carte ori de câte ori nu îți vine în minte rapid 
continuarea, memoria ta se va obişnui cu acest ajutor pe 
care, repet, în nici un caz nu îl vei avea în examen. 
Dimpotrivă, reproducând ceea ce repeţi, îți vei obişnui 


mintea “să se descurce singură”, iar ea va proceda la fel şi 

| în examen. | 








Ajut-o şi tu să se descurce, dar nu apelând la carte/curs decât în situațiile 
cu adevărat critice, ci la memoria vizuală (sprijinită, la rândul ei, de sublinieri şi 
scheme), la conexiunile pe care le-ai făcut în timp ce ai învăţat, la modul în care 
ai reconstituit nişte raționamente sau ai tras nişte concluzii bune bazându-te pe 
gândire şi nu pe reproducere, în fine, folosindu-te de tot ce ai în minte pentru a 
găsi continuarea lecției, ideea raționamentului sau concluzia unei demonstraţii. 

Căutând şi folosindu-ți exclusiv mintea mai ai un avantaj: îţi 
reîmprospătezi, fără să îţi dai seama, şi alte cunoştinţe, deoarece în momentul în 
care cauţi calea cea bună, în mintea ta se produc mii de conexiuni prin care se 
sudează şi mai puternic cunoştinţele. Aminteşte-ţi de comparația cu omul care, 


căutând un obiect într-o cameră, răscoleşte multe alte obiecte din jur. 


Dar, dacă în timpul fixării informaţiilor puteai să mai cedezi ispitei de a 
“trage cu ochiul” la o idee care “nu venea”, în faza repetării, o astfel de cedare 
ridică nişte semne de întrebare asupra seriozității cu care te-ai pregătit până 


acum. 
b) Cât de des să repet? 


Este un răspuns mai complex şi presupune o abordare a problemei din 
unghiuri diverse. Vom face diferenţa dintre subînvăţare şi supraînvăţare, vom 
învăţa să alegem forma cea mai eficientă şi metodele de repetare, vom discuta 
despre numărul optim de repetiţii şi despre multe alte aspecte. 

12.2. Înveţi prea mult, înveţi prea puţin? De unde ştii? 


Subînvăţarea se referă la o reţinere a materialului sub nivelul dorit de cel 

care învaţă, în timp ce supraînvățarea se referă la fenomenul opus - insistența 
inutilă asupra unui material bine memorat, în ideea greşită că, cu cât se repetă 
mai mult, cu atât se reține mai bine. Acest lucru este adevărat însă numai până la 
punctul la care îţi mai poţi îmbunătăți semnificativ performanţele la fiecare 
repetare. Când deja rectificările la o repetare sunt minore nu mai e cazul să 


insişti — cel puţin o perioadă — asupra părții respective. 




















ŞTIAI? 














Fiecare repetiţie trebuie să conducă la stabilirea 
unor legături noi, cu sens, între diferitele elemente 
ale materialului memorat, dar totul până la o 
limită, dincolo de care apare fenomenul 
supraînvăţării, cu efectul paradoxal asociat: 
uitarea rapidă. Fenomenele şi evenimentele cu 
care suntem familiarizați şi care se repetă de prea 
multe ori sunt uitate, în timp ce evenimentele 
ieşite din comun, percepute o singură dată, sunt 


mult mai bine conservate în memorie. 




















Supraînvățarea aduce frecvent... uitarea. Apare fenomenul numit 
“inhibiție de protecție”, care se manifestă prin aceea că celula nervoasă nu mai 
răspunde stimulilor, fiind necesară o perioadă de repaus pentru a se reface 
capacitatea celulei de a răspunde unor noi solicitări. Saturaţia apărută în urma 
supraînvățării duce la evitarea activităților de memorare, respingere din partea 
minții. 

Totuşi, supraînvăţarea este, în orice caz, o alternativă mult mai bună decât 


subînvăţarea 

Pericolul subînvăţării este că aşterne calea către 
iluzia învăţării: mulţi elevi sau studenți cred că au 
învățat dacă doar au înţeles cele parcurse, alții 
consideră că au învăţat dacă ştiu doar să 
reproducă, fără a înţelege materialul. 

Or, a învăţa presupune a înţelege + a memora + 


a reactualiza ideile învăţate. 




















Iar în acest mic capitol am răspuns la întrebările celor trei elevi din primul 


exemplu. 


12.3. Forma cea mai eficientă de repetare: comasarea sau 


eşalonarea? 


Să ne lămurim. 

Repetarea comasată înseamnă repetarea integrală a materialului, de la 
început şi până la sfârşit, fără ca acesta să fie împărțit pe fragmente. 

Repetarea eşalonată se referă la separarea şi desfăşurarea în timp a 
repetițiilor. Astfel, spre exemplu, cele 50 de pagini de curs care trebuie 
memorate se repetă în două-trei zile, fiecărui fragment, mai mic sau mai mare, 
fiindu-i rezervată o zi (în timp ce, spre comparaţie, metoda repetării comasate 
sau globale vizează repetarea într-o singură zi a celor 50 de pagini, urmată 


eventual de o revedere a lor a doua zi). 

















EXPERIENŢĂ 


Materialul însuşit prin repetiţii 











eşalonate se conservă mai bine în memorie 


decât cel însuşit prin repetiții concentrate. 

La trăinicia cunoştinţelor se adaugă, în cazul 
repetării  eşalonate, intervenția uitării 
diferenţiate (se uită doar cunoştinţele mai 
puţin importante, detaliile). Rămâne fixată în 


memorie esenţa: ideile principale. 




















Repetarea eşalonată înlătură uniformitatea, monotonia şi oboseala 
specifice repetițiilor comasate. Ba chiar mai mult decât atât: repetarea eşalonată 
asigură memoriei răgazul necesar spre a-şi organiza, sistematiza şi reelabora 
cunoştinţele acumulate. 

Conform opiniei psihologilor, cel mai eficient procedeu este cel al 
eşalonării, cu condiția ca această eşalonare să nu depăşească trei zile. Dar pe 
termen scurt cea mai bună metodă de memorare este repetarea comasată, 
urmată de reproducere (la teste, examene, seminarii etc.). 

De aceea, colegul lui Marius din al doilea exemplu de la începutul 
capitolului proceda bine adaptând metoda de repetare la caracteristicile 
materialului. Atenţie însă: prin repetare comasată se realizează performanţe 
imediate foarte ridicate, dar ele trebuie menținute şi consolidate prin 


repetări eşalonate. 














CONSECINŢĂ 
Dacă, aşa cum spun psihologii, în primele două 














zile de la învăţare uiţi cam 75% din cunoştinţe, 
atunci... repetă a treia zi ce ai învăţat în prima! 
Te va ajuta să reții mult mai bine ceea ce ai de 
învăţat, pentru că ascunde o metodă atât de 
interesantă şi de aducătoare de bucurii, încât e de 
mirare că elevii şi studenții nu vor să o aplice: este 


vorba despre citirea cursurilor şi/sau notițelor nu 

cu o zi înainte de cea planificată în orarul de la 
şcoală sau de la facultate, ci chiar în ziua în care 
au fost predate, citire urmată de repetarea lor după 


trei zile. 




















Din păcate, studenţii uită să mai repete un material după ce l-au învăţat şi 
expus la seminarii, caz în care reactualizarea devine anevoioasă după un timp, 
căci cunoştinţele nu au mai fost revăzute. Nu am de gând să fac pe pedagogul şi 
nici să te bat la cap ca să înveţi tot timpul câte cinci ore pe zi, deşi s-ar putea ca 
rezultatele tale să se îmbunătăţească simțitor. Adolescenţa şi tinereţea îşi au 
frumuseţile lor şi chpele lor de destindere. Apoi s-ar putea ca nu toate materiile 
să te atragă, la fel după cum, de asemenea, vei fi având materii la care înveţi cu 
plăcere sau care te interesează pentru viitorul tău. Ei bine, tocmai la acestea din 
urmă ar fi bine să aplici procedeele de memorare cele mai eficiente, pentru ca 
satisfacția împlinirii să te poarte pe aripile ei. Cât despre celelalte materii, 
rămâne la latitudinea ta modul în care le priveşti. 


E bine aşa? 


12.4. Cât de mult nu e prea mult? 


Acum să răspundem la cea de-a treia problemă de la începutul acestui 
capitol. 

Opinia psihologilor e lhmpede: repetițiile suplimentare nu trebuie să 
depăşească 50% din numărul de repetiţii necesare învăţării materialului. 
Fii atent la numărul de repetări de care ai avut nevoie până să înveţi o lecţie sau 
un curs! 

Să ne aducem aminte că cea mai bună metodă de învăţare este cea 


combinată, de tipul a + b +ab +e + abc +....Este evident că numărul de repetiții 

variază în funcție de numărul fragmentelor luate în considerare. 


SFAT 


Reglează numărul de fragmente învăţate în funcție de 























accesibilitatea lor: astăzi înveţi unul după altul două cursuri 
mai uşoare, mâine fragmentezi un curs mai dificil în două părți 
cărora să le aloci câte o zi, apoi combini un curs mai uşor cu 
un fragment din cursul următor, care este mai dificil etc. 
(variantele ar putea continua luând în considerare familiaritatea 
cursului, gradul său de omogenitate, nivelul de abstractizare şi 
tot ceea ce tu mai cunoşti că face parte din factorii care 
influenţează învăţarea). Un astfel de “reglaj” are avantajul că 
duce automat la un număr egal de repetări pentru toate 


lecţule sau cursurile. 




















Desigur, anumite materiale mai dificile pot beneficia de repetări 
suplimentare, dar în nici un caz nu trebuie să se ajungi la variaţii prea mari. În 
plus, metoda îţi permite să îşi dai seama mult mai uşor de amplasarea părților 
mai dificile şi să le repeți doar pe acestea, şi nicidecum să reiei şi restul 
cursului, care a fost repetat suficient. 

Fixez aşadar bine în memorie părțile mai dificile şi eviţi supraînvăţarea. E 


o metodă ca să câştigi timp preţios, iar memorarea este eficientă. 
12.5. La ce intervale repetăm pentru a avea eficienţă maximă? 


Repetiţiile prea dese, pe lângă că irosesc un timp preţios, nici nu permit 
repausul necesar sedimentării cunoştinţelor şi nici nu dau memoriei un timp spre 
a se odihni înainte de a relua activitatea. Pe de altă parte însă, repetițiile prea 


rare duc la o pierdere de informaţii ce poate anula practic întreg efortul de până 

la acea dată. 

Să ne reamintim însă că experimentele ştiinţifice arată că rezultate foarte 
bune se obţin atunci când repetițiile se fac la fiecare 10 - 15 minute şi la 24 de 
ore. 

Dacă aplicația practică a intervalului de 10-15 minute am găsit-o când am 
vorbit despre metoda învăţării combinate, intervalul de 24 de ore se poate aplica 
doar materialelor restrânse ca volum (aprecierea caracterului restrâns sau întins 
al materialului rămâne la latitudinea ta!), căci este de domeniul evidenţei că un 
capitol pe care trebuie să îl înveţi într-o săptămână nu ai cum să îl repeţi întreg 
după 24 de ore de la momentul când ai început să îl înveţi. Dar ai altă soluţie, cât 
se poate de avantajoasă: primul fragment, pe care l-ai învăţat în prima zi, 
programează-l spre repetare pentru a doua zi, după ce ai învăţat cel de-al doilea 
fragment. Al doilea repetă-l în a treia zi (n-ar fi rău să îl repeţi chiar împreună cu 
primul, căci ar fi de aşteptat ca primul să necesite acum mult mai puţin timp de 
repetare), iar procedura poate continua până la epuizarea capitolului. 

Desigur datele sunt orientative, căci tu îți fixezi ritmul. Drept e că uneori 
nu e prea uşor să găseşti ritmul optim. Dar a reuşi de prima dată, prietene, e o 
adevărată ciudăţenie. Reajustând mereu programul de învăţare şi de repetare, 
adaptându-l săptămânal — ba chiar zilnic — vei ajunge singur să găseşti formula 
optimă. O formulă care te va bucura, ca orice lucru frumos obținut prin propria- 


ți trudă de om care ştie că va avea succesul pe care şi-l doreşte. 
12.6. Metoda aşilor învăţării 


Se ştie îndeobşte că reținem 30% din ceea ce vedem, 20% din ceea ce 
auzim şi 50% din ce vedem şi auzim în acelaşi timp. Eficienţa depinde deci de 
combinarea celor doi factori — văz şi auz — dar câţi nu pierd timpul neştiind a-l 
economisi? 


ŞI totuşi, o aplicare practică a acestui principiu întârzie să apară în cazul 

tinerilor care se pregătesc pentru examene. E cazul deci să descoperim împreună 
o nouă cale spre eficienţă. 

Metoda constă în folosirea casetofonului şi a unui set de casete audio sau 
a unui computer personal cu placă de sunet. Misiunea acestor instrumente este 
de a-ți oferi înregistrarea audio a materialului pe care doreşti să îl reții, cu 
avantaj clar: câştigul de timp 

Înregistrarea se va face după anumite reguli, cea mai importantă fiind 
fragmentarea materialului în grupuri de unităţi logice, a căror întindere o las 


la latitudinea ta. Să luăm un exemplu pe care deja l-am prelucrat: 


“Făcând abstracție atât de accepțiunea etnografică a 
conceptului de civilizație (care desemnează particularitățile unei 
colectivităţi umane determinate, în virtutea cărora vorbim despre 
civilizaţia aztecă, etruscă sau daco-getică), cât şi de accepțiunea 
istorică (vizând un stadiu evoluat atins în dezvoltarea umanității, 
deosebit de sălbăticie şi barbarie prin apariția scrisului, a oraşelor şi 


creşterea complexității organizării vieţii sociale), filosofia culturii 


conferă un alt sens conceptului de civilizație, desemnând universul 


valorilor înscrise în orizontul satisfacerii trebuinţelor umane”. 





Atât din analiza anterioară a acestui text, cât şi din studierea construcției 
lui, ne dăm seama că putem “rupe” textul (aici e cheia!) în mai multe idei sau 
grupuri de idei: “Făcând abstracție atât de accepțiunea etnografică a conceptului 
de civilizație” (acesta ar fi primul grup de idei), “(care desemnează 
particularitățile unei colectivităţi umane determinate, în virtutea cărora vorbim 
despre civilizaţia aztecă, etruscă sau daco-getică), - acesta ar fi un al doilea grup 
de idei, un grup mai întins, “cât şi de accepțiunea istorică” (al treilea grup) 


“(vizând un stadiu evoluat atins în dezvoltarea umanităţii, deosebit de sălbăticie 

şi barbarie prin apariţia scrisului, a oraşelor şi creşterea complexităţii organizării 
vieţii sociale)” (al patrulea grup), “filosofia culturii conferă un alt sens 
conceptului de civilizație, desemnând universul valorilor înscrise în orizontul 
satisfacerii trebuinţelor umane” (al cincilea grup). 

Aceste şase grupuri, o dată delimitate, te sfătuiesc să le înregistrezi pe 
casetofon, dar într-un fel care să fie util repetării. Cum anume? Simplu: 
porneşte casetofonul pentru înregistrare şi cifeşte lent, în gând primul grup. 
Normal, pe casetofon nu se va înregistra nimic, dacă în cameră e linişte şi dacă 
nu cumva vecinii s-au hotărât tocmai atunci să facă un “chef” sau să găurească 
pereţii. Acum citeşte acelaşi grup cu voce tare, ca să se înregistreze informația 
pe bandă. Procedează la fel cu al doilea grup (Citire lentă în gând urmată de 
citire cu voce tare) şi aşa mai departe, până la epuizarea grupurilor de idei. 

Caseta astfel înregistrată îşi va fi de un real folos în repetare. De ce? 
Pentru că atunci când repeţi vei folosi banda în felul următor: atunci când există 
spaţii hbere pe bandă, tu va trebui să anticipezi ideea care urmează, iar apoi să te 
verifici singur ascultând înregistrarea care se derulează în câteva secunde. lată 
de ce am insistat asupra citirii lente în gând: creierul tău are nevoie de ceva mai 
mult timp pentru a formula ideea corectă (chiar de a analiza, atât cât se poate) 
decât îţi trebuie ție pentru a citi — pentru că ştii foarte bine că reproducerea 


informației cere mai mult timp decât recunoaşterea. 


PRINCIPIU 








Între ideile înregistrate lasă pe bandă suficient 
spațiu pentru a putea fi reproduse, dar în nici un 


caz un spațiu mai mare decât dublul acestor idei. 




















Aruncându-ne privirea din nou spre textul luat ca exemplu observăm că 


totuşi, grupurile doi, patru şi şase sunt destul de întinse. 

Să refacem deci divizarea textului, astfel: primul grup: “Făcând abstracție 
atât de accepțiunea etnografică a conceptului de civilizație”; al doilea grup — 
“care desemnează particularităuile unei colectivități umane determinate”; al 


cea 
1 


treilea — “în virtutea cărora vorbim despre civilizația aztecă, etruscă sau daco- 


x, 


getică”; a patra idee: 


ce 


cât şi de accepțiunea istorică”; a cincea — “vizând un 
stadiu evoluat atins în dezvoltarea umanității”; imediat urmează explicația, care 
este uşor de remarcat că reprezintă totuşi o idee diferită de a cincea: "deosebit de 
sălbăticie şi barbarie prin apariția scrisului, a oraşelor şi creşterea complexității 
organizării vieții sociale”; ajungem la ideea principală a textului: “filosofia 
culturii conferă un alt sens conceptului de civilizație ”, după care urmează o idee 
nouă, reprezentând definiția: “desemnând universul valorilor înscrise în 
orizontul satisfacerii trebuinţelor umane”. 

Acum înregistrează cele şase idei ale fragmentului pe casetă. Pentru a 
avea la dispoziţie o apreciere obiectivă a nivelului de reţinere a materialului, fă 
rost de ceva semănător cu un catalog, în care să notezi pe verticală pe o primă 
coloană ideile de la 1 la 7, iar pe o a doua coloană, numai dacă e cazul, cuvinte- 
cheie care să te ajute să îţi reaminteşti de cele ce ai reprodus. Dacă tu consideri 
prea facil sistemul, renunță la coloana ajutătoare a cuvintelor-cheie, încercând să 
îţi aminteşti totul fără nici un ajutor scris (e un fel de Level 2). În fine, pe o a 
treia coloană vei trece notele corespunzătoare fidelității reproducerii acestor idei. 
lar notarea nu trebuie să fie de la 1 la 10, ci e cât se poate de simplă: îţi vei 
acorda 1 pentru fiecare reproducere de fragment făcută cu acuratețe şi 0 pentru 
omisiuni esențiale, confuzii de cuvinte sau chiar de idei etc. Pare dur, dar vei 


vedea la sfârşit cât de mult te ajută! 
Să vedem cum s-ar derula repetarea în aceste condiții, desigur mergând tot 


pe exemplul de mai sus. 


Caseta se derulează, liniştea de moment invitându-te să reproduci prima 

idee. Tu spui: “Făcând abstracție atât de accepțiunea etnografică a conceptului 
de civilizație...”, iar peste câteva secunde de derulare liniştită, caseta confirmă 
fidelitatea perfectă a memorării. Treci — repede —un “1” în dreptul primei idei, 
pe cea de-a treia coloană, şi, încurajat de rezultat, te avânţi spre următoarea idee, 
“care desemnează particularitățile determinate”. Dar vai! Imediat caseta te 
corectează: “care desemnează particularitățile unei colectivități umane 
determinate” — şi îți dai seama că nu particularitățile sunt determinate, ci 
atributul se ataşează colectivităților umane. Plin de regrete, va trebui să îţi acorzi 
un 0, la fel ca şi în situația în care ai fi zis “care desemnează particularitățile 
unei colectivităţi (...) determinate”, (căci cuvântul “uman” era unul de extremă 
importanţă, există infinite forme de colectivități). 


cea 
1 


Dar treci mai departe şi spui: “în virtutea cărora vorbim despre civilizația 
etruscă, daco-getică sau aztecă”, iar banda de casetofon îţi arată că, deşi ai 
inversat puțin ordinea, ai reprodus corect. A1 deci un punct, iar lupta cu timpul 
este relansată! 

Fericit că ai reuşit să recuperezi, uiţi că trebuie să mai continui — şi, până 
când să-ţi treacă prin cap măcar începutul următoarei idei, banda decretează: 
“cât şi de accepțiunea istorică...”. Clar! Nici un punct! Şi aminteşte-ţi că timpul 
curge la fel de nemilos şi în examen! 

Dar nu putem spune că suntem învinşi, căci reluăm lupta: “vizând un 
stadiu în dezvoltarea umanităţii”, dar caseta ne arată că ai fost pe aproape, însă 
nici de data aceasta nu-ți poți acorda punctul dorit. Nu-i nimic — mai departe! 
Spui tu: “deosebit de sălbăticie şi barbarie prin apariţia scrisului, a oraşelor şi 
creşterea complexităţii organizării vieții...”, moment în care caseta se aude deja 
repetând — e drept, fidel — textul şi adăugând firesc, “...sociale”. Ce înseamnă 
aceasta? Înseamnă că în timpul înregistrării textului nu l-ai citit destul de rar, ca 
să îți poţi acorda timpul necesar pentru reactualizarea ideii. Și totuşi, cunoşteai 


întreaga idee — drept pentru care, învățând din experienţă ceea ce e de învăţat, îţi 

poți oferi totuşi un “1” mare de tot. După care tu continui: “filosofia culturii 
conferă o altă semnificație noțiunii de civilizație...”, iar caseta parcă îți spune 
ceva diferit: ai înlocuit cuvântul “sens” cu “semnificație”, iar “concept” cu cel 
de “noțiune”. E drept, diferenţa nu e prea mare, dar acordă-ţi un “1” doar cu 
condiţia ca data viitoare să nu mai existe astfel de diferenţe. În fine, reuşeşti să 
în aduci aminte în timp util de ultima idee: “desemnând universul valorilor 
înscrise în orizontul satisfacerii trebuințelor umane”, drept pentru care, 
bineînțeles, îți poţi oferi un “1” curat. 

Și acum să facem totalul: din 7 puncte posibile tu ai acumulat 5 puncte, 
ceea ce înseamnă 0,714 sau, dacă vrei, nota 7,14. O notă care, ca tot ce de acum 
încolo va fi peste 7, e de “trecere”, chiar dacă e la limită. 

După cum observi, am evitat să luăm în calcul celebrul “punct din oficiu” 
care se acordă la examene. În acest fel nota de la test e ceva mai scăzută decât 
prestaţia ta reală, ceea ce are darul să te ambiţioneze. În plus, nu uita că tu repeţi 
în linişte, în timp ce în examen presiunea care se abate asupra ta e mult mai 
mare. De aceea, la examen poţi să uiţi câte un cuvânt important, să faci confuzii 
mai MICI sau mai mari sau chiar să “sari” peste idei pe care de altfel le cunoşteai 
foarte bine. lar toate acestea pot merge până într-acolo încât să anuleze acel 
bonus acordat de punctul din oficiu. Mai mult: s-ar putea ca anumite idei să ţi le 
aminteşti abia după ce ai auzit pe casetă ideile anterioare, ceea ce în examen nu 
e posibil. Şi cred că e mai bine să ai surprize plăcute în examen, luând o notă 
mai mare decât media evaluărilor, decât să te complici în dulcea minciună a unei 
realități cosmetizate, iar examenul să îți aducă deziluzii pe care le-ai fi evitat 
dacă ai fost puţin mi zgârcit în autoevaluare. Acesta este şi motivul principal 
pentru care ţi-am recomandat scara valorilor formată doar din 0 şi 1 (de fapt şi 
aici mai încape o precizare: o scară mai largă nu numai că dădea mână liberă 
subiectivismului în autoapreciere, dar ar fi cerut, cu fiecare evaluare a unei idei, 


un timp pentru “cântărirea” notei, timp ce se scurgea în defavoarea celui de 

reproducere a unei idei). 

După cum îţi dai seama, ritmul este destul de alert, iar la un moment dat s- 
ar putea să simţi nevoia unei pauze. ŞI totuşi ... nu ceda ispitei de a te opri din 
repetare oricât de imperioasă ar fi dorința de pauză, oricât de chinuitor ar 
părea un ritm atât de alert! 

Vei observa, desigur, prietene, că metoda necesită o oarecare investiție de 
timp până la alcătuirea materialului, adică a conţinutului casetelor. E de preferat 
să te gândeşti la aceasta ca la o investiţie, iar nu ca la o cheltuială. Avantajele 
metodei sunt enorme. Primul avantaj este că vei reuşi să reciteşti textul, în 
condițiile în care pauzele făcute între idei (cu prilejul înregistrării) te îndeamnă 
la meditaţie (chiar, ar fi aşa de greu să încerci să meditezi asupra textului şi să 
găseşti întrebări care să te ajute să-ţi clarifici mai târziu nelămuririle?). În plus 
vei fi motivat (vezi capitolul despre motivaţie — suportul din inima ta) să fii 
foarte atent la ce citeşti, ştiind că urmează un examen... adică vei mai face o 
repetare în toată regula! lar un alt avantaj este de neîntâlnit în cazul altor 
metode: se elimină acei “timpi morți” în pregătire, timpi generaţi de visare, de 
intervalele când atenţia ne e atrasă de cine ştie ce obiect etc. Practic, această 
metodă induce o pregătire extrem de bună pentru condițiile grele ale 
examenului, când timpul nu prea are răbdare. 

Ceea ce “pierzi” atunci când alcătuieşti caseta câştigi fără drept de apel la 
examen. Avantajele metodei sunt uriaşe, iar investiția materială este mică sau — 
dacă deja ai ce îți trebuie — inexistentă. Cu lucruri puţine, dar cu ingeniozitate şi 
răbdare vei atinge performanţe strălucite. Dacă vrei cu adevărat să fii scutit de 
emoții în timpul examenelor, nu poți să rezişti tentației de a încerca! 

După cum singur observi, tinere, va trebui de acum încolo să acorzi 
repetării atenția care 1 se cuvine. Timpul pe care îl ai la dispoziţie pentru acest 
proces — absolut de neînlocuit — de sedimentare a cunoştinţelor poate varia 


considerabil (de la câteva zile în cazul unui examen de sesiune la câteva luni în 

cazul examenului de admitere) şi poate varia de la om la om chiar în cazul 


aceluiaşi examen. 








Ține minte însă că important nu e atât timpul 
acordat repetării, ci calitatea ei. 

Eficienţa repetării nu e proporțională cu 
timpul alocat, aşa cum cred cei mai mulți, 
deoarece — ca să-ți aduc doar un contraargument 
imediat — supraînvăţarea nu este decât rareori 
benefică. 

Acordă atenţia cuvenită repetării, deoarece şi 


de ea depinde reuşita ta. 




















Acum, când ştii ce ai de făcut, mergi mai departe spre succes! 


CAPITOLUL AL XIII-LEA 


PREGĂTIREA LECŢIILOR - O PROBLEMĂ? MAI MARE 
DECÂT PREGĂTIREA PROIECTELOR? 


Acest capitol pare a avea mai multe de spus elevilor de şcoală 
generală sau de liceu. E drept, ei sunt în proporție de 100% interesați de 
aceste aspecte. Şi totuşi... Nici studenţii nu se pot plânge că nu au teme 
pentru acasă, proiecte, referate ete. Nici ei nu se pot plânge (ba dimpotrivă) 


că nu au de învăţat la seminarii sau nu au de pregătit proiecte — şi numai 


Partea | -— De ce să înveţe alţii mai repede ca tine?! 


cei care nu vor să ştie cu adevărat ce înseamnă o facultate bine făcută 


consideră că nu mai au de învăţat la acest capitol destinat “puştimii”. 


(I) Doi matematicieni la fel de dotați îşi pregătesc lecţiile pentru a 
doua zi. Primul efectuează lecţiile la matematică în 50 de minute, celălalt în 
doar 30 de minute. Au avut amândoi o dispoziţie psihică medie, dar au 
început lecţiile la ore diferite. Influenţează acest fapt timpul de rezolvare? 

(2)  Rotaţia culturilor e benefică, dar efectuată în mod ştiinţific. Pe un 
anumit teren se cultivă într-un an un tip de plante, în al doilea an plante 
diferite, care să profite însă de solul îmbosăţit de primele sau cărora să nu le 
dăuneze substanţele lăsate în sol de primele. 

Culturiştii spun că obțin rezultate mai bune dacă antrenează grupe 
apropiate de muşchi: biceps şi apoi triceps, apoi piept, apoi abdomen. Nu sar 
de la biceps la gambe, pentru că dacă fac aşa obțin un randament foarte mic. 
Apoi, urmăresc să nu obosească bicepşii muncindu-i până la epuizare înainte 
de a trece la altă grupă de muşchi. Se aplică metoda şi la învățare? În ce 


limite? 


Dacă te-ar întreba cineva, tinere, cum îți pregăteşti lecțiile, ce ai 
răspunde? Nu întreb degeaba: mulţi răspund la această întrebare afişând o mutră 
tâmpă, întrebând, la rândul lor, foarte miraţi: “Cum adică... cum?” 

Şi pregătirea lecţiilor e o artă, prietene. Un ritual, dacă vrei. Un ritual cu 
frumusețile lui şi cu satisfacțiile lui — bineînţeles, dacă îl aduci la îndeplinire aşa 
cum o cer regulile artei. Dar dacă nu ştii cum să tratezi lecţiile astfel încât să 
munceşti cât mai mult într-un timp cât mai puţin lecţiule se transformă în 
coşmarul monoton de zi cu zi, care îți mănâncă buna dispoziţie şi te determină 
să urăşti materii peste materii. 


Ceea ce nu e cazul. 

13.1. Efectuează temele în ziua în care ţi-au fost date 


Hotărât lucru, procedeul clasic de efectuare a temelor este acela de a le 
rezolva cu o zi înainte de a fi cerute la clasă, cu alte cuvinte în ziua anterioară 
celei în care materiile respective sunt înscrise în orar. E un procedeu asupra 
căruia nu mai insist, căci probabil că îl consideri destul de eficient — şi chiar aşa 
este. 

Şi totuşi, n-ai încercat chiar niciodată să îţi faci temele în ziua în care ţi- 
au fost date? Ce te-ar costa să încerci? 

Să-ţi explic: în aceeaşi zi lecţia predată (şi înţeleasă, prin notițe bine luate) 
la şcoală este proaspătă în minte, căci uitarea nu a avut timp să intervină. 
Cunoştinţele sunt noi, explicațiile profesorului sunt proaspete — mai trebuie ceva 
pentru a efectua foarte bine temele? 

Mai mult: e clar că, după câteva zile, înainte de ora din ziua următoare, 
vei revedea cunoştinţele, căci aşa te îndeamnă conştiinţa. lar repetarea făcută în 
acest fel e deosebit de benefică, după cum indică în mod constant experimentele 
psihologilor. 

Bineînţeles, la latitudinea ta rămâne stilul de pregătire. Se poate întâmpla 
ca anumite probleme să fie “încăpăţânate” şi să reclame o revenire ulterioară, 
după ce s-au scurs câteva zile bune. Dar de ce să nu încerci cum ţi-am spus? E 
de mare folos. 

La început ar putea fi greu să înveți după acest program. Dar vei câştiga 
timp, deşi inițial s-ar putea să crezi contrariul. Şi atunci nu vei mai renunța la 
metodă. Te asigur eu. Ba mai mult: procesul de învăţare are o mai mare 
continuitate, ceea ce se va reflecta în rezultatele mai bune şi în cunoștințele mai 
temeinice pe care le vei acumula. Bineînţeles, într-un timp mai scurt decât prin 


metoda clasică. 

Să facem începutul mai uşor, având în vedere că, aşa cum spunea 
Napoleon, oamenii se conduc cu fleacuri: de ce nu ai folosi metoda foii de hârtie 
(pe care ţi-am descris-o la “motivaţie”), în sensul să ai mereu în faţa ochilor o 
foaie de hârtie, care să te atenționeze prin cuvintele: “Temele — AZI!” sau 
simplu “Temele!”? De ce nu ai folosi la alcătuirea textului culori care te atrag 
sau un contrast foaie-culoare care să te îndemne la acțiune? 

Şi dacă tot veni vorba de teme, ține minte: mai întâi învață lecţia şi abia 
apoi efectuează temele! Ştiu că e tentant să faci invers, dar, crede-mă, e mai 


bine să te abţii. De ce? Sunt convins că deja ţi-ai dat singur răspunsul. 


13.2. Când începi lecţiile? 


Din motive care ţin de curba randamentului, pregătirea lecţiilor nu trebuie 
să înceapă după masa de prânz — deşi cei mai mulți aşa cred — ci abia după 
aproximativ o oră şi jumătate. Tu trebuie să începi un nou efort după cel 
încheiat în urma frecventării cursurilor — iar pentru aceasta, o pauză e absolut 
necesară. Mintea îşi cere dreptul la odihnă şi la reîncărcare, ca să te poată sluji 
pe mai departe. 

Totuşi, nu amâna până târziu începerea lecţiilor. Intervalul optim de 
relaxare este cel pe care ţi l-am indicat, iar o prelungire peste normal e inutilă şi 


chiar periculoasă, prin inerția pe care o creează în învăţare. 
13.3. Pentru un bun început 


Probabil că în lipsa unui sistem mai bine gândit, începi cu lecțiile la prima 
materie de studiu pe care o găseşti în orarul de a doua zi — sau, dacă ai ales să îți 
efectuezi temele în ziua în care ţi-au fost date, la prima materie care ţi s-a predat 
în acea zi. Sau începi cu o materie care ţi se pare mai atractivă. Tu vezi vreun 


avantaj?... 

Eu te sfătuiesc ca de acum înainte să adopţi o altă tactică. Începe cu o 
materie care nu e prea grea, căci astfel vei fi antrenat încetul cu încetul în 
muncă. Ce înseamnă, te vei întreba tu, “materie care nu e prea grea?”. Ori e grea 
ori nu e grea! 

Cred că poţi găsi şi singur răspunsul logic: obiectele cele mai grele cer un 
efort prea mare, pentru care încă nu eşti pregătit în primă fază, în vreme ce 
materiile uşoare te solicită mai puţin decât ai putea fi pregătit să dai. Rămân deci 
cele care fie ţi se par de greutate mijlocie. E limpede că o materie de greutate 
mijlocie mobilizează forţele, te ajută să te adaptezi, după acea pauză de o oră şi 
jumătate, ritmului impus de pregătirea lecţiilor. Cu forțe proaspete, deşi 
insuficient mobilizate inițial, dobândeşti primul succes. Te las să gândeşti ce 
înseamnă cu adevărat, pentru evoluția ta viitoare, acest prim pas pe drumul spre 
succes... 

E clar că, după această încălzire, “ataci” materiile cele mai grele, cele 
mai “nesuferite”, cele care te solicită cel mai mult. Eşti acum deplin capabil să 
faci faţă celor mai puternice solicitări, drept pentru care s-ar putea ca lecțiile 
grele să ţi se pară ceva mai “domestice”. Apoi, aşa cum e normal, pe măsură ce 
înaintezi în pregătirea la aceste materii grele, energia ta începe să scadă. Dar 
soluția vine, ca la orice om calculat, de la sine: la sfârşit ai lăsat tocmai materia 
sau materiile care nu produc bătaie de cap — materii uşoare, plăcute, un desert 
intelectual, în urma căruia te simţi mulțumit când pleci de la masa de lucru. De 
aceea cei doi matematicieni la fel de dotați au rezolvat aceleaşi probleme în 
timpi diferiți. 


O singură problemă mai rămâne. 

13.4. Învață intercalând materiile! 


Tu, prietene, crezi că e bine să înveţi la limba franceză şi apoi imediat la 
limba engleză? Sau la fizică şi apoi la chimie două lecţii asemănătoare? Normal 
că nu e bine. Dacă ai învăţa în acest fel domeniile concurente ar solicita aceleaşi 
funcții, aceleaşi procese psihice ar funcționa permanent şi ai obosi. Dar nici 
materii foarte diferite nu trebuie să înveţi una în continuarea celeilalte. Între ce 
limite funcţionează aşadar cele arătate la problema a doua de la începutul 
capitolului? 

Cred că ar fi bine cam aşa (sunt doar nişte exemple): o limbă străină, apoi 
ceva la limba română, apoi o lecţie din a doua limbă străină. Nu imediat după 
engleză învăţăm la altă limbă străină! Sau altă indicație: fizică — matematică- 
chimie. În nici un caz engleză — desen - chimie —geografie! ai ajunge ca şi 
culturiştii care "trag de fiare" fără metodă şi cu rezultate mult mai mici decât cei 
care lucrează organizat. 

Leagă această metodă de gradarea efortului intelectual despre care am 
vorbit (întâi lecţiile mai uşoare şi apoi din ce în ce mai grele) şi va ieşi bine. 

Acum poţi spune că ai o metodă. Îmbunătăţeşte-o şi adapteaz-o la nevoile 


tale! 

